ড০ সূর্যকুমাৰ ভূঞা\n১) ‘হস্তিবিদ্যার্ণৱ পুথি’ শীর্ষক পাঠটি ক’ৰ পৰা সংগ্ৰহ কৰা হৈছে?\nউত্তৰঃ ‘হস্তিবিদ্যার্ণৱ পুথি’ শীর্ষক পাঠটি যোগেন্দ্ৰনাৰায়ণ ভূঞা সম্পাদিত ‘সূর্যকুমাৰ ভূঞাৰ বিবিধ প্ৰৱন্ধ’ নামৰ গ্ৰন্থখনৰ পৰা সংগ্ৰহ কৰা হৈছে৷\n২) ‘হস্তিবিদ্যার্ণৱ পুথি’ শীর্ষক প্ৰৱন্ধটি প্ৰথমে ক’ত প্ৰকাশ পাইছিল?\nউত্তৰঃ ‘হস্তিবিদ্যার্ণৱ পুথি’ শীর্ষক প্ৰৱন্ধটি প্ৰথমে শুক্লেশ্বৰ বৰা সম্পাদিত ‘জয়ন্তী’ আলোচনীত ১৯৫৩ চনত প্ৰকাশ পাইছিল৷\n৩) কটন কলেজৰ প্ৰথমগৰাকী অসমীয়া অধ্যাপকৰ নাম কি?\nউত্তৰঃ কটন কলেজৰ প্ৰথমগৰাকী অসমীয়া অধ্যাপক আছিল ড০ সূর্যকুমাৰ ভূঞা৷\n৪) সূর্যকুমাৰ ভূঞাৰ গৱেষণা গ্ৰন্থখনৰ নাম লিখা৷\nউত্তৰঃ সূর্যকুমাৰ ভূঞাৰ গৱেষণা গ্ৰন্থখনৰ নাম Anglo-Assamese Relations 1771-1826 ৷\n৫) ‘হস্তিবিদ্যার্ণৱ সাৰ-সংগ্ৰহ’ পুথিখন কোনে ৰচনা কৰিছিল?\nউত্তৰঃ ‘হস্তিবিদ্যার্ণৱ সাৰ-সংগ্ৰহ’ পুথিখন সুকুমাৰ বৰকাথে ৰচনা কৰিছিল৷\n১) ‘হস্তিবিদ্যার্ণৱ সাৰ সংগ্ৰহ’ পুথিখন কোনে কেতিয়া ৰচনা কৰিছিল?\nউত্তৰঃ ‘হস্তিবিদ্যার্ণৱ সাৰ-সংগ্ৰহ’ পুথিখন সুকুমাৰ বৰকাথে ১৬৫৬ শকত অর্থাৎ ১৭৩৪ খৃষ্টাব্দত ৰচনা কৰিছিল৷\n২) পুৰণি অসমীয়া সচিত্ৰ পুথি দুখনৰ নাম লিখা৷\nউত্তৰঃ কেইখনমান পুৰমি অসমীয়া সচিত্ৰ পুথিসমূহ হৈছে – শঙ্খচূড় বধ, ধর্মপুৰাণ, লৱ-কুশৰ যুদ্ধ, গীত-গোবিন্দ, বনমালীদেৱৰ চৰিত্ৰ আৰু সচিত্ৰ ভাগৱত৷ (যিকোনো দুখনৰ নাম লিখিবা)\n৩) ‘হস্তিবিদ্যার্ণৱ পুথিৰ চিত্ৰবোৰ কোনে অংকন কৰিছিল?\nউত্তৰঃ ‘হস্তিবিদ্যার্ণৱ পুথিৰ চিত্ৰবোৰ দিলবৰ আৰু দোষায় নামৰ দুজন চিত্ৰকৰে অংকন কৰিছিল৷\n৪) ‘হস্তিবিদ্যার্ণৱ পুথিত’ কোনকেইজন লোকৰ চিত্ৰ অংকিত হৈছে?\nউত্তৰঃ ‘হস্তিবিদ্যার্ণৱ পুথিত’ গ্ৰন্থকাৰ সুকুমাৰ বৰকাথ, দুজনা চিত্ৰকৰ দিলবৰ আৰু দোষায়, স্বর্গদেউ শিৱসিংহ, বৰকুঁৱৰী অম্বিকাদেৱী আৰু তেওেঁলাকৰ সন্তান উগ্ৰসিংহ কোঁৱৰৰ চিত্ৰ অংকিত হৈছে৷\n৫) হস্তিগ্ৰন্থ বুলিলে কি বুজা?\nউত্তৰঃ হাতীক বন শিকোৱা কৌশল, হাতীৰ চঁক ভঙা, হাতীৰে কাঠ আদি টনা কাম কৰা, হাতীৰ বিভিন্ন ব্যাধিৰ প্ৰতিকাৰ সন্দর্ভত যিবোৰ গ্ৰন্থ ৰচিত হৈছে সেইবোৰকে হস্তিগ্ৰন্থ বোলা হয়৷ হস্তি আয়ুর্বেদ, মাতঙ্গলীলা, গজেন্দ্ৰচিন্তামনি আদি হস্তিগ্ৰন্থৰ উদাহৰণ৷\n১) ব্যৱহাৰিক সাহিত্য বুলিলে কি বুজা? দুখন অসমীয়া ব্যৱহাৰিক সাহিত্য পুথিৰ নাম লিখা৷\nউত্তৰঃ মানুহৰ ব্যৱহাৰিক জীৱনৰ লগত জডি়ত অন্ন-বস্ত্ৰ-বাসস্থান অথৱা জীৱ-জন্তুৰ গুণাগুণ, স্বাস্থ্য আদিক বিষয় হিচাপে লৈ ৰচিত ব্যৱহাৰিক জ্ঞানৰ পুথিবোৰকে ‘ব্যৱহাৰিক সাহিত্য’ বুলি কোৱা হয়৷ অৱশ্য‍ে সাহিত্য বুলি কোৱা হৈছে যদিও এইবোৰ কবিতা, চুটিগল্প অথৱা উপন্যাসৰ শাৰীৰ বিশুদ্ধ সাহিত্য নহয়৷ যিহেতু এই ব্যৱহাৰিক সাহিত্যৰ পুথিবোৰত সমসাময়িক সমাজৰ কেতবোৰ দুখৰীয়া ছবি দেখা পোৱা যায়৷ সেইফালৰ পৰা এনেবোৰৰ সাহিত্য‍িক মূল্য অনস্বীকার্য৷\nদুখন অসমীয়া ব্যৱহাৰিক সাহিত্য পুথি হ’ল – ঘোঁৰা নিদান আৰু চাংৰুং ফুকনৰ বুৰঞ্জী৷\n২) ড০ সূর্যকুমাৰ ভূঞাৰ সাহিত্য প্ৰতিভা সম্পর্কে আলোচনা কৰা৷\nউত্তৰঃ তীক্ষ্ণ মেধাসম্পন্ন ড০ সূর্যকুমাৰ ভূঞাই কবি হিচাপে প্ৰথমে আত্মপ্ৰকাশ কৰে যদিও ইতিহাসবিদ হিচাপেহে খ্যাতি অর্জন কৰে৷ তেখেতে আন কেইবাখনো মূল্যবান গ্ৰন্থৰে অসমীয়া সাহিত্যৰ ভঁৰাল চহকী কৰি গৈছে৷ তেওঁৰ ৰচিত গ্ৰন্থসমূহ তলত উল্লেখ কৰা হ’ল-\n১) একমাত্ৰ কবিতাপুথি – ‘নির্মালি’৷\n২) একমাত্ৰ চুটিগল্প পুথি – ‘পঞ্চমী’৷\n৩) প্ৰৱন্ধ সংকলন – ত্ৰিপদী, সূর্যকুমাৰ ভূঞ়াৰ বিবিধ প্ৰৱন্ধ৷\n৪) জীৱনীমূলক গ্ৰন্থ – গোপাল কৃষ্ণ গোখলে, আনন্দৰাম বৰুৱা, অসম জীয়ৰী, জোনাকী আৰু চানেকি৷\n৫) ঐতিহাসিক তথ্যপূর্ণ পুথি – কোঁৱৰ বিদ্ৰোহ, বুৰঞ্জীৰ বাণী, ৰমণী গাভৰু, মীৰজুমলাৰ অসম আক্ৰমণ, লাচিত বৰফুকন৷\n৬) ইংৰাজীত ৰচিত গ্ৰন্থসমূহ হ’ল – An Assmese Nur Jahan, Early British Relations with Assam, Lachit Borphukan and His Times, Atan Buragohain & His Times, Men I Have Met, London Memories.\n৭) গৱেষণা গ্ৰন্থ – Anglo-Assamese Relations 1771-1826৷\nপ্ৰধানতঃ ইতিহাসৰ পদ্ধতিগত অধ্যয়নৰ পথ মুকলি কৰোঁতা হিচাপে ড০ সূর্যকুমাৰ ভূঞাৰ নাম অসমীয়া সাহিত্যত অমৰ হৈ ৰ’ব৷\n৩) ‘হস্তিবিদ্যার্ণৱ পুথিৰ বিষয়বস্তুৰ এটি আভাস দিয়া৷\nউত্তৰঃ ‘হস্তিবিদ্যার্ণৱ সাৰসংগ্ৰহ’ পুথিখনৰ মুখ্য বিষয়বস্তু হৈছে হস্তিকথা৷ পুথিত হাতীৰ বর্ণনা আৰু বিভিন্ন ৰোগৰ পথ্যাদিৰো উল্লেখ আছে৷ পাঠত উল্লেখ অনুসৰি পুথিখনৰ অন্তর্গত প্ৰধান বিষয়-বস্তুসমূহ হ’ল – বিবিধ হাতীৰ লক্ষণ, হাতীশাল নির্মাণৰ নিয়ম, হাতীবন্ধা খুঁটাৰ মান আৰু কাঠৰ নির্বন্ধ, হাতীদাঁতৰ মূল্য, যাত্ৰাকালত আৰু উভতি অহাৰ পিছত হাতীৰ শুভ কাম, কামন্দকীয় নীতিসাৰ মতে হস্তীৰ কর্ম, যুদ্ধ হস্তীৰ কথা, ঐৰাৱত হাতীৰ কথা, নিন্দিত হাতীৰ কথা, ৰজাৰ গড়ৰ বাহিৰত থাকিব লগা হাতী, অন্য ৰজাৰ লগত অপ্ৰীতিবর্দ্ধক হাতী, বেয়া হাতীৰ লক্ষণ, স্বর্গদেৱৰ ঘাই হাতী শিকোৱাৰ নির্বন্ধ, ময়দাৰ, মেদ বৃদ্ধি, পুষ্টি, মনচোকা আৰু বলৱন্ত হোৱাৰ নিয়ম, হস্তী বশ্য হোৱাৰ মন্ত্ৰ৷\nএইসমূহ বিষয় সন্নিবিষ্ট্ কৰি ‘গজেন্দ্ৰ চিন্তামনি’কে ধৰি বিভিন্ন হস্তিগ্ৰন্থৰ পৰা সাৰ সংগ্ৰহেৰে সুকুমাৰ বৰকাথে ‘হস্তিবিদ্যার্ণৱ সাৰ সংগ্ৰহ’ লিখি উলিয়াইছিল৷\n৪) ‘মংগলদায়ক হাতী’ৰ লক্ষণ সম্পর্কে হস্তিবিদ্যার্ণৱ পুথিত থকা বিৱৰণটি নিজৰ ভাষাত লিখা৷\nউত্তৰঃ ‘মংগলদায়ক হাতী’ৰ লক্ষণ সম্পর্কে হস্তিবিদ্যার্ণৱ পুথিত সবিশেষ বর্ণনা দিয়া হৈছে৷ পুথিত উল্লেখ অনুসৰি শ্যামবর্ণ, সুন্দৰ, শৰীৰ স্থূল, দুইদন্ত দীর্ঘ, সমান ৰঙ্গ কৰা, আগলৈ চাপি যোৱা, কালশিলি বর্ণ, অগ্ৰজোঙ্গা, নখ অল্পকলিয়া, বলৱন্ত আদি লক্ষণযুক্ত হাতী মঙ্গলদায়ক৷ যদি ৰজাই এনে হাতী লাভ কৰে তেন্তে ৰজাৰ বহু ধন লাভ হয়৷ উত্তম আহাৰ দি এনে হাতীক বশ মনাব পাৰি বুলিও পুথিখনত উল্লেখ আছে৷\n৫) ‘হস্তিবিদ্যার্ণৱ পুথিৰ গদ্যশৈলীৰ বিষয়ে চমুকৈ আলোচনা কৰা৷\nউত্তৰঃ অষ্টাদশ শতিকাৰ প্ৰথমার্দ্ধত ৰচিত ‘হস্তিবিদ্যার্ণৱ’ পুথিখন অসমীয়া সাহিত্যৰ এক অমূল্য সম্পদ৷ পুথিখন গদ্যত ৰচিত৷ পুথিৰ প্ৰশস্তি অংশৰ ভাষা সংস্কৃতগন্ধী৷\nযেনেঃ ‘ইন্দ্ৰ বংশসৰোবৰৰ পদ্মপুষ্পৰ তুল্য হৈছে যি মহাৰাজা, আৰু গম্ভীৰ ………৷’\nপুথিখনৰ কোনো কোনো স্থানত সৰল অসমীয়া ভাষাৰো চানেকি পোৱা যায়৷\nযেনেঃ ‘পাতালৰ জাতে যি হাতী আহিছে, তাৰ মুখৰূপ দেখি, গা ৰাতুল চন্দনৰ বর্ণনা হেন দেখি, নেজ মাটি লুটি যাই, মূৰ জোকাৰি থাকে, পানীপৰুৱা বুলন যেন বুলন খৰ৷’ ইত্যাদি৷\nগতিকে পুথিখনৰ পৰা সুকুমাৰ বৰকাথৰ সমকালৰ অসমীয়া সাহিত্যৰ গদ্যশৈলীৰো এক আভাস পাব পাৰি৷\n১) কামন্দকীয় নীতিসাৰ কি?\nউত্তৰঃ কামন্দকীয় নীতিসাৰ কামনদাকি নামৰ এগৰাকী আচার্যই ৰচনা কৰা নীতিশাস্ত্ৰ৷\n২) ফচৌ কি?\nউত্তৰঃ ফচৌ আহোম ৰজাই মূৰত পিন্ধা বস্ত্ৰ বিশেষ৷\n৩) ইজাৰ কি?\nউত্তৰঃ চুৰিয়া বা ঠেঙ্গাৰ তলত পিন্ধা পায়জামা বিশেষকে ইজাৰ বোলে৷\n৪) বহুনা কাক বোলে?\nউত্তৰঃ হাতীৰ ডিঙিত মাউত বহা স্থানকে বহুনা বোলে৷\n৫) কোন স্বর্গদেৱৰ দিনৰ পৰা মোগলী প্ৰথামতে নতুন সাজ-পাৰৰ প্ৰচলন হয়?\nউত্তৰঃ স্বর্গদেৱ ৰূদ্ৰসিংহৰ দিনৰ পৰা মোগলী প্ৰথামতে জামা, পাগ, ইজাৰ আদি নতুন সাজ-পাৰৰ প্ৰচলন হয়৷\n৬) ‘হস্তিবিদ্যার্ণৱ সাৰসংগ্ৰহ’ পুথিখন কোনে ক’ৰ পৰা সংগ্ৰহ কৰিছিল?\nউত্তৰঃ ‘হস্তিবিদ্যার্ণৱ সাৰসংগ্ৰহ’ পুথিখন হেমচন্দ্ৰ গোস্বামীয়ে পূর্ণানন্দ বুঢ়াগোহাঞিৰ সন্ততি লোকেশ্বৰ বুঢ়াগোহাঞিৰ ঘৰৰ পৰা সংগ্ৰহ কৰিছিল৷\n৭) তলত উল্লেখ কৰা গ্ৰন্থসমূহৰ ৰচয়িতাৰ নাম লিখা৷\nহস্তি আয়ুর্ব্বেদ, মাতঙ্গলীলা, শঙ্খচূড় বধ, বৃহৎ সংহিতা, যশস্তিলক, অর্থশাস্ত্ৰ, কামন্দকীয় নীতিসাৰ\nগ্ৰন্থৰ নাম ৰচয়িতাৰ নাম\nহস্তি আয়ুর্ব্বেদ পালকাপ্য্ মুনি\nশঙ্খচূড় বধ ৰাম সৰস্বতী\nবৃহৎ সংহিতা বৰাহমিহিৰ\nকামন্দকীয় নীতিসাৰ আচার্য কামনদাকি\nPrev মোৰ মাতৃমুখ দর্শন\nOne thought on “হস্তিবিদ্যার্ণৱ পুথি”\nহেমলতা গগৈ কৈছেঃ\nজুন 28, 2019ৰ 7:36 অপৰাহ্নত\nমগনিয়া প্ৰশ্ন উত্তৰ\nDiganta Das কৈছেঃ\nআগষ্ট 7, 2019ৰ 9:29 অপৰাহ্নত\nBiplob Purkayastha কৈছেঃ\nআগষ্ট 7, 2019ৰ 4:36 অপৰাহ্নত\nMogoniar question and answer\nআগষ্ট 7, 2019ৰ 9:28 অপৰাহ্নত\nঅক্টোবৰ 27, 2019ৰ 11:25 পূর্বাহ্ণত\nDrishyantor r answer kio dia hua nai


ঐতিহাসিক ভুল : হিন্দুত্ববাদী আৰু সাম্যবাদীসকল (ময়ূৰ চেতিয়া) - মুক্ত চিন্তা\n১৯২০ৰ দশকৰ আশে-পাশে হিন্দুত্ববাদী আৰু সাম্যবাদী – এই দুয়োটা মতাদর্শই ভাৰতত সাংগঠনিক ৰূপ ল’বলৈ আৰম্ভ কৰিছিল। এফালে নির্মিত হৈছিল কমিউনিষ্ট পার্টি, হিন্দুস্তান ছ’চিয়েলিষ্ট ৰিপাব্লিকান এছ’চিয়েচন, ৱর্কার্ছ এণ্ড পিজেণ্টছ পার্টি আদি দলবোৰ, আৰু আনহাতে গঠন হৈছিল হিন্দু মহাসভা, ৰাষ্ট্রীয় স্বয়ংসেৱক সংঘ আদি হিন্দুত্ববাদী সংগঠনসমূহ।\nআজি প্রায় নব্বৈ বছৰৰ পাছত হিন্দুত্ববাদীসকলে দেশত শাসন কৰিছে। আনহাতে সাম্যবাদীসকল দেশৰ কেতবোৰ বিশেষ অঞ্চল তথা গণ-আন্দোলনৰ মাজতে সীমাবদ্ধ হৈ আছে। বিপ্লৱতো বাদেই, ভাৰতীয় সাম্যবাদীসকলে আজিলৈকে কেন্দ্রত কল্যাণমূলক চৰকাৰ এখনো গঠন কৰিব পৰা নাই।\nইয়াৰ আঁৰৰ কাৰণবোৰ নিশ্চয় পর্যালোচনা কৰি চোৱা উচিত। পিছে এটা কথা মনত ৰখা ভাল – সংগঠন একোটাই ক্ষমতা লাভ কৰিলেই সেই সংগঠনে মানি চলা মতাদর্শৰ শুদ্ধতা প্রমাণিত হৈ নাযায়। উদাহৰণস্বৰূপে, আজি মধ্য-প্রাচ্যৰ এক বৃহৎ অংশ আইছিছ, আল নুচৰা, ব’ক’ হাৰাম আদি সোঁপন্থী-ইছলামবাদী-মৌলবাদী শক্তিৰ হাতত আছে। সেই বুলিয়েই এনে শক্তিসমূহক শুদ্ধ বুলি নিশ্চয় ক’ব পৰা নোৱাৰি! মধ্য-প্রাচ্যত আজি গণতন্ত্র পৰাজিত হ’লেও তাত গণতান্ত্রিক প্রমূল্য নিশ্চয়কৈ নাকচ কৰিব পৰা নাযায়! সামাজিক সত্য বৈজ্ঞানিক সত্যৰ দৰে নহয়, যি এসময়ত প্রায় স্বয়ংক্রিয়ভাৱেই পোহৰলৈ ওলাই আহিব। ইয়াৰ স’তে জড়িত হৈ আছে বিভিন্ন সামাজিক গোষ্ঠীৰ স্বার্থৰ প্রশ্ন।\nযি কি নহওক, হিন্দুত্ববাদীৰ জয় আৰু সাম্যবাদীৰ পৰাজয় আজি আমাৰ আলোচ্য বিষয় নহয় (এই বিষয়েও আলোচনা নিশ্চয় হোৱা উচিত আৰু হৈছেও)। বৰং আমি আলোচনা কৰিব বিচাৰিছোঁ, সাম্যবাদী আৰু হিন্দুত্ববাদীসকলৰ কেতবোৰ ঐতিহাসিক ভুল সম্পর্কে যাৰ বিষয়ে আজিও প্রায়েই আলোচনা হয়। অধিক ভূমিকা নবন্ধাকৈ পোনেই আলোচ্য বিষয়লৈ অহা যাওক।\nপাকিস্তান আৰু ধর্মভিত্তিক ৰাষ্ট্র প্রসংগ : পাকিস্তানৰ দাবীটোৰ মূলতে আছিল এই ধাৰণা যে ভাৰতৰ হিন্দু তথা মুছলমান – এই দুয়োটা সম্প্রদায়ে দুটা ভিন ভিন জাতি (nation) গঠন কৰিছে। আমোদজনকভাৱে, নীতিগতভাৱে হিন্দু মহাসভা আৰু মুছলিম লীগ – দুয়োটা সংগঠনেই এই কথাটো মানি লৈছিল। হিন্দুত্ববাদীসকলে আজিও ধর্মভিত্তিক জাতিৰ কথাটো মানি লয়। এইক্ষেত্রত আজিকালি মাথোঁ তেওঁলোকে হিন্দু ধর্মৰ সলনি হিন্দু সংস্কৃতি শব্দটো ব্যৱহাৰ কৰে। যি কি নহওক, হিন্দু মহাসভা আৰু মুছলিম লীগৰ পার্থক্যটো এইখিনিতে আছিল যে মুছলীম লীগে তেওঁলোকৰ জাতিটোৰ স্বায়ত্ততা দাবী কৰিছিল, আনহাতে হিন্দুত্ববাদীসকলে ভাৰতত হিন্দু জাতিৰ ভিত্তিত ৰাষ্ট্র প্রতিষ্ঠা কৰি মুছলিম জাতিটোক দ্বিতীয় শ্রেণীৰ নাগৰিকলৈ পর্যবসিত কৰাৰ পোষকতা কৰিছিল। কিন্তু হিন্দু আৰু মুছলমান – এই দুয়োটায়েই যে দুটা সুকীয়া জাতি – এই বিষয়ে দুয়োৰে মনত বিশেষ কোনো মতভেদ নাছিল। মতভেদ আছিল মাথোঁ এই কথাটো লৈ যে এই দুয়োটা জাতিৰ অস্তিত্বৰ কথাটো এতিয়া কেনেদৰে সমাধান কৰা যায়?\nইবিলাকৰ বিপৰীতে, সংস্কৃতিৰ বিপৰীতে কমিউনিষ্টসকলে সদায়েই আর্থিক জাতীয়তাবাদৰ ভিত্তিত ভাৰতীয় ৰাষ্ট্র গঠনৰ পোষকতা কৰিছিল। এইক্ষেত্রত বাটকটীয়া আছিল ১৯ শতিকাৰ কেতবোৰ ভাৰতীয় বুর্জোৱা জাতীয়তাবাদী বুদ্ধিজীৱী – যি ব্ৰিটিছ শাসনৰ ঔপনিবেশিক-আর্থিক শোষণৰ দিশটো পোহৰলৈ আনিছিল। কেনেদৰে ভাৰতৰ সম্পদবোৰ কাঢ়ি নি ব্ৰিটেইনৰ উদ্যোগীকৰণৰ কামত লগোৱা হৈছিল (drain of wealth), কেনেদৰে কৃষিৰ অত্যধিক খাজনাই জনগণৰ ওপৰত মাধমাৰ শোধাইছিল, এই বিষয়ে তেওঁলোকে বিস্তৰভাৱে লিখি থৈ গৈছিল। ৰমেশ চন্দ্র দত্ত, দাদাভাই নৌৰজী আদি বুর্জোৱা বুদ্ধিজীৱীসকলেই আর্থিক জাতীয়তাবাদৰ ভিত্তিটো নির্মাণ কৰিছিল যিটো কিছু সংশোধন কৰি কমিউনিষ্টসকলেও পাছলৈ মানি লৈছিল।\nপিছে চল্লিছৰ দশকৰ আশে-পাশে কেতবোৰ জটিলতাই দেখা দিলে। চল্লিছৰ প্রথমভাগত মুছলিম লীগে তেওঁলোকৰ লক্ষ্য পূর্ণ স্বাধীনতা বুলি দাবী কৰিলে। বিভিন্ন কাৰণবশতঃ কংগ্রেছ দলৰ অধীনত থকা মুছলমানৰ সংখ্যা যথেষ্ট কমি আহিল। মন কৰিবলগীয়া যে ১৯৪৭ চনৰ শেহ মুহুর্তপর্যন্ত জিন্নাই তেওঁৰ কথিত পাকিস্তানখনৰ কোনো মানচিত্র দর্শাবলৈ সক্ষম হোৱা নাছিল। আয়েশা জালাল আদি কেতসংখ্যক উদাৰবাদী ইতিহাসবিদৰ মতে, জিন্নাই আচলতে স্বাধীন ভাৰতত হিন্দু আৰু মুছলমানৰ বাবে সমানুপাতিক প্রতিনিধিত্ব (proportional representation)ৰ দাবী কৰিছিল (প্রসংগ গ্রন্থ : The Sole Spokesman: Jinnah and the Movement for Pakistan by Ayesha Jalal, Oxford University Press, 1994)। পাকিস্তানৰ দাবী আচলতে জিন্নাৰ বাবে এক বাগাড়ম্বৰমূলক দাবী (rhetorical demand) আছিল যাৰ জৰিয়তে তেওঁ কংগ্রেছক শ’লঠেকত পেলাই ব্ৰিটিছ চৰকাৰৰপৰা মুছলমানৰ বাবে সমানুপাতিক প্রতিনিধিত্ব আদায় কৰিব বিচাৰিছিল। কংগ্রেছে সদায়েই এক শক্তিশালী কেন্দ্রীয় চৰকাৰ – অর্থাৎ কেন্দ্রীকৃত ভাৰতৰ কল্পনা কৰিছিল, আনহাতে জিন্নাই কল্পনা কৰিছিল আমেৰিকাসদৃশ এক ফেডাৰেল আর্হিৰ ভাৰতৰ – য’ত ফেডাৰেল প্রদেশসমূহৰ ওচৰত যথেষ্ট ক্ষমতা থাকিব। অর্থাৎ বংগ, পঞ্জাব আদি অঞ্চলত মুছলমানৰ সংখ্যাগৰিষ্ঠতাৰ ভিত্তিত মুছলমানৰ স্বার্থ ৰক্ষিত হ’ব। মুছলমান সংখ্যাগৰিষ্ঠ এই প্রদেশ দুখনৰ অস্তিত্বৰ ফলত দেশৰ অন্যান্য অঞ্চলত হিন্দুসকলে মুছলমানৰ ওপৰত অত্যাচাৰ চলাব নোৱাৰিব।\nসি যি কি নহওক – এইখিনিতেই কমিউনিষ্ট নেতৃত্বই এটা সিদ্ধান্ত ল’লে। কমিউনিষ্ট নেতা পি চি যোশীৰ ভাষাত, “বিছ আৰু ত্রিছৰ দশকত যিদৰে হিন্দু জনগণক গান্ধীজীয়ে স্বাধীনতাৰ বাবে জাগৃত কৰিব পাৰিছিল, আজি জিন্নাৰ অধীনতো মুছলমান জনগণ স্বাধীনতাৰ বাবে জাগৃত হৈছে। সেয়েহে আমি মুছলীম লীগকো স্বাধীনতা আন্দোলনৰ অংশবিশেষ বুলি মানি ল’ব লাগিব।”\nচল্লিছৰ সময়ছোৱাৰ কমিউনিষ্ট পার্টিৰ ডকুমেণ্টসমূহ পঢ়ি চালে এটা শাৰী বাৰম্বাৰ দেখা পোৱা যায় : “ভাৰতৰ স্বাধীনতাৰ প্রশ্নটোত কংগ্রেছ আৰু মুছলীম লীগ এক বুজাপৰালৈ আহিব লাগে আৰু শীঘ্রে দেশৰ স্বাধীনতাৰ প্রতিশ্রুতিৰ বিনিময়ত আমি ফেছিবাদ-বিৰোধী যুক্তফ্রণ্টত অংশগ্রহণ কৰিব লাগে।”\n১৯৪৫-৪৭ সময়ছোৱাত কমিউনিষ্ট নেতৃত্বাধীন কৃষক আৰু শ্রমিক আন্দোলনসমূহ পুনৰ সক্রিয় হৈ পৰিল। ভাৰতীয় নাবিকসকলৰ বিদ্রোহৰ ক্ষেত্রতো কমিউনিষ্টসকলে প্রধান ভূমিকা পালন কৰিলে। কংগ্রেছ, লীগ আৰু কমিউনিষ্টৰ ৰঙা পতাকা নাবিকসকলে উত্তোলন কৰিলে। বাৰম্বাৰ কমিউনিষ্টসকলে ক’লে – দেশৰ স্বাধীনতাৰ ক্ষেত্রত লীগ আৰু কংগ্রেছ এক বুজাপৰালৈ আহিব লাগে। ব্ৰিটিছে ভাৰত ত্যাগ কৰাৰ ক্ষেত্রত ১৯৪৫-৪৭ সময়ছোৱাৰ কমিউনিষ্ট নেতৃত্বাধীন আন্দোলনৰো বিশেষ ভূমিকা আছিল (প্রসংগ গ্রন্থ : Modern India by Sumit Sarkar, Oxford University Press, )।\nঅর্থাৎ, চর্ত সাপেক্ষভাৱে কমিউনিষ্টসকলে মুছলীম লীগৰ ন্যায্যতা মানি ল’লে। পিছে মন কৰা ভাল – পাকিস্তান যে এখন সুকীয়া দেশ হ’ব, সেই কথা ১৯৪৬ চনপর্যন্ত কোনেও কল্পনা কৰিব পৰা নাছিল। স্বয়ং জিন্নায়ো পাকিস্তানৰ এখন সুকীয়া মানচিত্র জনগণৰ আগত দাখিল কৰিব পৰা নাছিল। ভাৰত বিভাজনৰ সময়ত লাখ লাখ লোক নিহত তথা গৃহহাৰা হোৱাৰ অন্যতম কাৰণ আছিল : শেষ মুহূৰ্তপর্যন্ত ভাৰত আৰু পাকিস্তানৰ ভৌগোলিক সীমা কি হ’ব – বা দুয়োখন ভিন ভিন দেশ হ’ব নে একেখনেই দেশ হ’ব – এই সম্পর্কে সকলো লোক – আনকি কংগ্রেছ আৰু মুছলীম লীগৰ নেতৃত্বও – নিশ্চিত নাছিল। হঠাতে অহা বিভাজনৰ কৰাল গ্রাসে সকলো ঢাহি-মুহি লৈ গৈছিল।\nযি কি নহওক, ভাৰতৰ স্বাধীনতাৰ পাছতে কমিউনিষ্ট পার্টিয়ে নিজৰ এই ভুলৰ সমালোচনা কৰিলে। সংখ্যালঘু মুছলমানৰ বাবে কেতবোৰ সুকীয়া ৰক্ষাকবচ দাবী কৰাৰ ক্ষেত্রত আপত্তি থাকিব নোৱাৰে, কিন্তু সেইবুলি “মুছলমানে এক জাতি – এক নেচন - গঠন কৰিছে” বুলি কোৱাটো এক মাৰাত্মক কথা। চল্লিছৰ দশকৰ বিভিন্ন দাংগাৰ সময়ত পাকিস্তানৰ দাবীয়ে সাম্প্রদায়িক উত্তেজনা ভীষণভাৱে বৃদ্ধি কৰিছিল। এইক্ষেত্রত মুছলমানসকলৰ বাবে কেতবোৰ সাংবিধানিক ৰক্ষাকবচ দাবী কৰিও পাকিস্তানৰ দৰে সাম্প্রদায়িক দাবীৰ সফলতাৰে মোকাবিলা কৰিব নোৱৰাটো কমিউনিষ্ট আন্দোলনৰ বাবে এক বৃহৎ অসফলতা আছিল।\nপিছে কমিউনিষ্টসকলৰ বিচ্যুতি আছিল সাময়িক বিচ্যুতি। কেইবছৰমানৰ ভিতৰতে তেওঁলোকে আত্মসমালোচনা কৰি নিজৰ লাইন ঠিক কৰি লৈছিল। তাৰ বিপৰীতে হিন্দু মহাসভা, আৰ এছ এছ আদিয়ে আজিও ধর্মভিত্তিক জাতিৰ ধাৰণাটোকে বিশ্বাস কৰে। স্বাধীনতাৰ পূর্বে হিন্দু-মুছলমানৰ মাজত সাম্প্রদায়িক উত্তেজনা বৃদ্ধি কৰাৰ ক্ষেত্রত লীগৰ সমানেই হিন্দুত্ববাদীসকলৰো ভূমিকা আছিল।\nভাৰত বিভাজনৰ কোনো বিকল্প আছিলনে? জিন্নাকথিত দুর্বল কেন্দ্রীয় চৰকাৰ তথা শক্তিশালী আঞ্চলিক চৰকাৰৰ ফেডাৰেল আর্হিৰে দেশখনক বিভাজনৰপৰা ৰক্ষা কৰাটো সম্ভৱপৰ আছিলনে? “ধর্মভিত্তিক জাতি”ৰ ধাৰণাটো সমালোচনা কৰিও সংখ্যালঘুসকলৰ বাবে সাংবিধানিক ৰক্ষাকবচৰ দাবী ৰক্ষা কৰাটো সম্ভৱপৰ আছিলনে? এই প্রশ্নবোৰে আজিও ইতিহাসবিদসকলক ব্যতিব্যস্ত কৰি ৰাখিছে। (অসমীয়া হিচাপে মাজে-সময়ে ভাবোঁ – দুর্বল কেন্দ্র আৰু শক্তিশালী আঞ্চলিক চৰকাৰ হোৱা হ’লে “কেন্দ্রই অসমক মাহী আইৰ চকুৰে চাইছে” – এই জাতীয় ধাৰণাৰো কিন্তু ওৰ পৰিলহেঁতেন!!)\nসাম্যবাদীসকলে মুছলীম লীগক চর্তসাপেক্ষভাৱে সমর্থন কৰাৰ প্রসংগটো উল্লেখ কৰি হিন্দুত্ববাদীসকলে এনে এখন ছবি নির্মাণ কৰিবলৈ চেষ্টা কৰে যেন সেয়া কমিউনিষ্টৰ কোনো ষড়যন্ত্র আছিল! কমিউনিষ্টসকলে ভুল কৰিছিল সঁচা। পিছে কেতিয়াও লীগৰ প্রতি কমিউনিষ্টৰ সমর্থন চর্তমুক্ত নাছিল। বৰং কমিউনিষ্টসকলে কংগ্রেছৰ দৰেই লীগকো এক জাতীয় শক্তি বুলি চিহ্নিত কৰিছিল, দুয়োকে কোনো বুজাপৰালৈ আহিবলৈ আহ্বান কৰিছিল। কিন্তু এখন সুকীয়া পাকিস্তানৰ বাবে কমিউনিষ্টে কেতিয়াও ৰাস্তালৈ ওলাই অহা নাছিল, আন্দোলন কৰা নাছিল।\nকিন্তু ইয়াৰ বিপৰীতে হিন্দু মহাসভা আদি সংগঠনৰ কি ভূমিকা আছিল? ১৯৪২ৰ ভাৰত ত্যাগ আন্দোলনৰ প্রাকক্ষণত কংগ্রেছে প্রাদেশিক চৰকাৰসমূহৰপৰা পদত্যাগ কৰাৰ সময়ত তেওঁলোকে মুছলীম লীগৰ স’তে মিলি বংগ, নর্থ ৱেষ্ট ফ্রন্টিয়াৰ প্রদেশ আৰু সিন্ধ প্রদেশত চৰকাৰ গঠন কৰিছিল! কমিউনিষ্টৰ লীগ-প্রীতিৰ কথা হিন্দুত্ববাদীসকলে ক’বলৈ নাপাহৰে, অথচ তেওঁলোকে লীগৰ স’তে মিলি ৰাজভোগ কৰিছিল! কমিউনিষ্টসকলে অন্ততঃ লীগৰ প্রতি সমর্থনৰ বিনিময়ত কোনো বৈষয়িক সুবিধা-পাতি লাভো কৰা নাছিল, আশাও কৰা নাছিল!\n১৯৪২ চনৰ ভাৰত ত্যাগ আন্দোলন : কংগ্রেছৰ বিৰুদ্ধে কমিউনিষ্টসকলৰ এটা পুৰণা অভিযোগ আছিল যে কংগ্রেছে কোনো এটা আন্দোলন আৰম্ভ কৰি মাজতে আন্দোলনটো বন্ধ কৰি দিয়ে। কেতিয়াবা হিংসা প্রয়োগৰ নামত (চৌৰিচৌৰা প্রসংগ), কেতিয়াবা চৰকাৰী প্রতিশ্রুতি পোৱাৰ পাছত (আইন অমান্য আন্দোলন প্রসংগ) আন্দোলন স্থগিত কৰা হয়। কংগ্রেছৰ বিপৰীতে কমিউনিষ্টসকলে স্বাধীনতা লাভ নকৰাপর্যন্ত অহৰহ আন্দোলন কৰাৰ পক্ষত আছিল। অথচ ১৯৪২ চনত সঁচাকৈয়ে এনে সুযোগ পোৱাৰ সময়ত কমিউনিষ্টসকলৰ স্থিতি আছিল সম্পূর্ণ বিপৰীত। ইয়াৰ কাৰণ বুজিবলৈ হ’লে কিছু পাছলৈ চাব লাগিব।\n১৯১৩ চন : প্রথম বিশ্বযুদ্ধৰ প্রাকক্ষণ। লেনিন, ৰোজা লাক্সেমবার্গ আদি কমিউনিষ্ট নেতাই ঘোষণা কৰিলে যে সাম্রাজ্যবাদী বিশ্বযুদ্ধই কাৰো কল্যাণ সাধন কৰিব নোৱাৰে। সেয়েহে সকলো দেশৰ কমিউনিষ্ট পার্টিসমূহে নিজৰ দেশীয় চৰকাৰসমূহক হেঁচা দিবৰ বাবে অভিযান চলাবলৈ সিদ্ধান্ত লওক। পিছে ইউৰোপৰ বেছিভাগ সাম্যবাদী দলে লেনিন-ৰোজা আদিৰ কথা নুশুনিলে। ফলত বিশ্বযুদ্ধত ইখন দেশৰ কৃষক সৈন্যই আনখন দেশৰ কৃষক সৈন্যৰ তেজেৰে হাত ৰাঙলী কৰিলে। যুদ্ধ-বিৰোধী, শান্তিকামী আন্তর্জাতিক শ্রমিক আন্দোলন থানবান হৈ পৰিল। উন্মাদ জাতীয়তাবাদে আন্তর্জাতিক ভাতৃত্ববোধৰ ঠাই দখল কৰিলে।\nবাঁও আন্দোলনৰ এনে দশাৰ প্রতি মন কৰি ৰুছ বিপ্লৱৰ পাছত বলছেভিকসকলে সিদ্ধান্ত ল’লে যে এইবাৰৰপৰা সমস্ত বিশ্বৰ কমিউনিষ্ট পার্টিবোৰে ভাতৃত্ববোধৰ খাতিৰত সমূহীয়াকৈ সিদ্ধান্ত ল’ব পৰাকৈ এক কাঢ়া সাংগঠনিক ভিত্তিত এখন মঞ্চ গঠন কৰা হওক। কমিনটার্ন নামৰ এই মঞ্চখনৰ সিদ্ধান্তসমূহ সকলো কমিউনিষ্ট দলৰ ওপৰতে বাধ্যতামূলক কৰা হ’ল। সেয়েহে প্রথম বিশ্বযুদ্ধৰ বিপৰীতে দ্বিতীয় বিশ্বযুদ্ধৰ সময়ত পৃথিৱীৰ সমস্ত কমিউনিষ্ট পার্টিসমূহৰ ওপৰত কমিনটার্নৰ সিদ্ধান্ত সর্বোপৰি হৈ পৰিল।\nপিছে প্রথম বিশ্বযুদ্ধৰ বিপৰীতে দ্বিতীয় বিশ্বযুদ্ধৰ চৰিত্র ভিন্ন আছিল। প্রথম বিশ্বযুদ্ধ আছিল বিভিন্ন সাম্রাজ্যবাদী দেশৰ মাজত সংঘটিত হোৱা যুদ্ধ। ইয়াত কোনো পক্ষকেই ভাল বা বেয়া বুলি ক’ব পৰা নগৈছিল। পিছে দ্বিতীয় বিশ্বযুদ্ধ আছিল ফেছিবাদ আৰু মানৱ সভ্যতাৰ মাজৰ যুদ্ধ। সেই সভ্যতা বুর্জোৱা হ’ব – নে সমাজবাদী হ’ব – সেয়া গৌণ প্রশ্ন আছিল। দ্বিতীয় বিশ্বযুদ্ধৰ বহু পূর্বৰেপৰা – ১৯৩৪ চনৰপৰাই ছোভিয়েট ইউনিয়নে পৃথিৱীৰ বিভিন্ন পুঁজিবাদী দেশক জার্মান ফেছিবাদৰ বিৰুদ্ধে এক মৈত্রীজোঁট গঠন কৰিবলৈ আহ্বান জনাই আহিছিল। পিছে ছোভিয়েটৰ সমস্ত আহ্বান অৰণ্যৰোদনত পৰিণত হৈছিল। প্রথম বিশ্বযুদ্ধই কোঙা কৰি পেলোৱা ব্ৰিটেইন আৰু ফ্রান্স কোনোপধ্যেই যুদ্ধৰ বাবে প্রস্তুত নাছিল। হয়তো তেওঁলোকে এইবুলিও ভাবিছিল যে হিটলাৰে ৰুছিয়া আক্রমণ কৰিলে ফেছিবাদ আৰু কমিউনিজম – এই দুয়ো শত্রুৰেপৰা তেওঁলোকে উদ্ধাৰ পাব! সেয়েহে বাৰম্বাৰ হিটলাৰক তোষামোদ কৰা হৈছিল; এখনৰ পাছত সিখনকৈ দেশত হিটলাৰে অভিযান চলোৱাৰ পাছতো তেওঁলোক নীৰৱ হৈ আছিল।\nঅৱশেষত কথা বিষম যেন দেখি স্তালিনে স্বয়ং হিটলাৰৰ সৈতেই এক সন্ধিপত্রত স্বাক্ষৰ কৰিলে। ১৯৩৯ চনৰ আগষ্ট মাহত স্বাক্ষৰিত হোৱা মলটভ-ৰিবেনট্রপ সন্ধি অনুসৰি জার্মানি আৰু ৰুছিয়াই ইখনে সিখনক আক্রমণ নকৰিবলৈ প্রতিজ্ঞা ল’লে। অৱশ্যে স্তালিন-হিটলাৰ দুয়ো জানিছিল যে যুদ্ধ অৱশেষত হ’বই। সেয়েহে সন্ধিৰ সময়ছোৱাত ছোভিয়েট ইউনিয়নে ভীষণ গতিৰে যুদ্ধ প্রস্তুতি চলাবলৈ ধৰিলে। হেজাৰ হেজাৰ টেংক নির্মাণ কৰা হ’ল, অস্ত্র-শস্ত্র গঢ়ি তোলা হ’ল, এৰোপ্লেন নির্মাণ কৰা হ’ল। পাছলৈ জার্মানিৰ বিৰুদ্ধে স্তালিনগ্রাডত লাভ কৰা ছোভিয়েট বিজয়ৰ বাবে এই সন্ধিৰ সময়ছোৱা বিশেষভাৱে জৰুৰী আছিল বুলি প্রমাণিত হ’ল।\nসন্ধিৰ দুবছৰৰ পাছত ১৯৪১ চনৰ জুন মাহত জার্মানিয়ে ৰুছ আক্রমণ কৰে। ইয়াৰ পাছতে দ্বিতীয় বিশ্বযুদ্ধই এক নতুন মাত্রা লাভ কৰে। ছোভিয়েট ইউনিয়ন, ব্রিটেইন, আমেৰিকা আদি দেশৰ মাজত অৱশেষত ফেছিবাদ-বিৰোধী এক মিত্রজোঁট গঠন কৰা হ’ল।\nভাৰতীয় কমিউনিষ্টসকলে এই সমগ্র সময়ছোৱাত ফেছিবাদৰ বিপদ সম্পর্কে ভীষণ অভিযান চলাইছিল। চাবলৈ গ’লে কমিউনিষ্টসকলেই হিটলাৰ সম্পর্কে ভাৰতীয় জনগণক সচেতন কৰিছিল। পিছে এইবাৰ ভাৰতীয় কমিউনিষ্টসকল বিশ্ব ইতিহাসৰ এক কুটিল পাকচক্রত পৰিবলগা হ’ল।\n১৯৪২ চনত ভাৰত ত্যাগ আন্দোলন আৰম্ভ হয়। অথচ ফেছিবাদ-বিৰোধী মিত্রশক্তিৰ যুদ্ধ তেতিয়া তুংগত উঠিছে। এইখিনিতে আন এটা উপাদান যুক্ত হ’ল : সেয়া আছিল জাপান; হিটলাৰৰ বন্ধু জাপান।\nইন্দিবৰ কামটেকাৰ নামৰ অমার্ক্সবাদী ইতিহাসবিদজনে “Shiver of 1942” শীর্ষক এটা শেহতীয়া প্রবন্ধত দর্শাইছে যে ভাৰতত ১৯৪২ৰ সময়ছোৱা ভাৰত ত্যাগ আন্দোলনৰ আৱেগৰ বিপৰীতে মূলতঃ ভীষণ জাপান-ভীতিৰ সময়হে আছিল! ভাৰত ত্যাগ আন্দোলন অতি সোনকালেই থানবান হৈ পৰিছিল। ভয়ার্ত ব্ৰিটিছ চৰকাৰে পূর্বৰ বিপৰীতে এইবাৰ প্রথমতেই সকলো কংগ্রেছী নেতাক আটক কৰি পেলাইছিল। আন্দোলন হৈ পৰিছিল দিশহাৰা। ফলত হিংসাৰ বিভিন্ন বিক্ষিপ্ত ঘটনা এই সময়ছোৱাতেই আটাইতকৈ বেছি ঘটিছিল। সেই অনুসৰি চৰকাৰী দমনো আছিল অতি ভয়ানক। কেইমাহমানৰ ভিতৰতে ভাৰত ত্যাগ আন্দোলনৰ যৱনিকা পৰিছিল।\nইয়াৰ বিপৰীতে, ১৯৪২ৰ পাছৰ সময়ছোৱা ভীষণ জাপান-ভীতিৰ সময় আছিল। কেতিয়া জাপানে ভাৰত আক্রমণ কৰে, তাৰ কোনো ঠিকনা নাই। কলিকতাৰ ভদ্রলোকসকলে ক’বলৈ আৰম্ভ কৰিছিল : “আমি প্রথমে বাঁওৰপৰা সোঁফাললৈ লিখিছিলো। মুছলমান অহাৰ পাছত সোঁৰপৰা বাঁওলৈ লিখিবলৈ শিকিলো। এতিয়া (জাপানী আহিলে) ওপৰৰপৰা তললৈ লিখিবলৈ শিকিব লাগিব!” জাপানীৰ ভয়ত কলিকতাকে আদি কৰি চহৰসমূহৰপৰা ভীষণ গতিৰে মানুহে পলায়ন কৰিছিল। ইতিমধ্যেই জাপানীৰ দখলত পৰা ৰেংগুন, ছিংগাপুৰ আদি অঞ্চলৰপৰা হেজাৰ হেজাৰ ভাৰতীয় লোক কলিকতা আহি উপস্থিত হৈছিলহি। তেওঁলোকৰ মুখত স্থানীয় লোকসকলে জাপানীৰ অপৰাজেয়তা সম্পর্কে ভীষণ গুজব-উৰাবাতৰি শুনিবলৈ পাইছিল। মানুহবোৰ পতিয়ন গৈছিল – ব্ৰিটিছ সাম্রাজ্যৰ ইতিমধ্যেই অন্ত পৰিছে!\nকেতবোৰ অদ্ভুত ঘটনাও ঘটিছিল। বিভিন্ন চহৰৰ চিৰিয়াখানাবোৰত থকা বাঘ, ভালুক আদি হিংস্র জন্তুসমূহক গুলিয়াই মাৰি পেলোৱা হৈছিল, কিয়নো জাপানী বোমা চিৰিয়াখানাত পৰিলে বাঘ আদিবোৰ মুক্ত হৈ চহৰত আতংক সৃষ্টি কৰাৰ সম্ভাৱনা আছিল। আনকি মাদ্রাজ, বোম্বে আদি চহৰতো জাপানী-ভীতিয়ে বিশেষ প্রভাৱ পেলাইছিল। শ্রমিকসকলে ফেক্টৰিৰ কাম এৰি গাঁৱৰ ঘৰলৈ ঘূৰি গৈছিল, দিল্লীৰ জিমখানা ক্লাবৰ সদস্যসকলে আধা মস্কৰা- আধা গহীন ভাবেৰে আলোচনা কৰিছিল – আমি এতিয়াই জাপানী শিকি লোৱাটো ভাল হ’বনে?\nজাপানীসকলে ইতিমধ্যেই বংগ সাগৰত ১০০খনতকৈও সৰু-বৰ ব্রিটিছ জাহাজ বুৰাই পেলাইছিল। ভাৰতীয় অফিচাৰসকলৰ ভয় আছিল – কেনেবাকৈ জাপানীসকলে স্থল পথৰ বিপৰীতে জল পথেদি আগ বাঢ়ি আহিলে ব্ৰিটিছ ভাৰতৰ পৰাজয় নিশ্চিত, কিয়নো সেই সময়ত ব্ৰিটিছ নৌবাহিনীৰ জাহাজবোৰ পূব আফ্রিকাৰ ওচৰত ব্যস্ত আছিল।\nভাৰতৰ চুবুৰীয়া দেশ চীনৰ বহুলাংশ ইতিমধ্যেই ১৯৩০ৰ দশকৰপৰাই জাপানে অধিকাৰ কৰি থৈছিল। লাখ লাখ চীনা লোক জাপানীৰ হাতত মৃত্যুমুখত পৰিছিল। চাবলৈ গ’লে, ব্ৰিটিছসকলতকৈ হাজাৰগুণে ভয়াৱহ আছিল জাপানীসকল। ব্ৰিটিছসকলে অন্ততঃ এক উদাৰবাদী সংসদীয় পৰম্পৰাত বিশ্বাস কৰিছিল। সেইগুণে ১৯০৯ চনৰ পৰাই নির্বাচনৰ যোগেৰে ভাৰতীয় প্রতিনিধি চয়ন কৰাৰ প্রক্রিয়াটো ত্বৰান্বিত হৈছিল। তাৰ বিপৰীতে জাপানী সৈন্যবাদ আছিল এক চৰম প্রতিক্রিয়াশীল তথা আক্রামক শাসনতন্ত্র। ব্ৰিটিছ অধিকৃত ভাৰত আৰু জাপান অধিকৃত চীনৰ তুলনা কৰিলেই দুয়োৰে পার্থক্য বুজা যায়। আমোদজনকভাৱে, জাপানে দখল কৰা অঞ্চলসমূহত কিন্তু কমিউনিষ্টসকলেই প্রতিৰোধ সংগ্রামত আগভাগ লৈছিল। ১৯৪৯ চনৰ চীন বিপ্লৱৰ অন্যতম কাৰণ আছিল জাপান-বিৰোধী সংগ্রামত চীনা কমিউনিষ্টসকলৰ ভূমিকা। ঠিক তেনেদৰেই – জাপানীৰ বিৰোধিতা কৰিয়েই বার্মা, মালয়েছিয়া, ফিলিপাইনছ আদি বিভিন্ন অঞ্চলত কমিউনিষ্ট আন্দোলন গঢ় লৈ উঠিছিল। ১৯৪২ চনত জাপানৰ ভাৰত জয়ৰ সম্ভাৱনা যথেষ্ট আছিল। জাপানী জিকা হ’লে হয়তো কমিউনিষ্টসকলেই জাপানী-বিৰোধী সংগ্রামত নেতৃত্ব দিলেহেঁতেন। পিছে সৌভাগ্যক্রমভাবে জাপানীসকল পৰাজিত হ’ল আৰু কমিউনিষ্টসকল ভাৰত-ত্যাগ আন্দোলনৰ বিৰোধিতা কৰাৰ বাবে দেশজুৰি নিন্দিত হ’ল। ১৯৪৩ চনত কমিনটার্ন ভংগ কৰি দিয়া হ’ল। ইয়াৰ পাছৰেপৰা কোনো আন্তর্জাতিক মঞ্চৰদ্বাৰা বিভিন্ন দেশৰ কমিউনিষ্ট আন্দোলনসমূহক প্রত্যক্ষ নির্দেশ দিয়াৰ কামটো বন্ধ কৰা হ’ল। এই নীতি ঠিক কৰা হ’ল যে কোনো এখন দেশৰ পার্টিয়ে কেনেধৰণৰ ৰণনীতি পালন কৰিব – সেয়া দেশৰ কমিউনিষ্ট নেতৃত্বই নিজে ঠিক কৰিব।\nভাৰতৰ কমিউনিষ্ট পার্টিয়ে দ্বিতীয় বিশ্বযুদ্ধৰ পাছত নিজকে সমালোচনা কৰি এইবুলি ক’লে যে ভাৰত ত্যাগ আন্দোলনৰ সময়ত তেওঁলোক নিষ্ক্রিয় হৈ পৰিব নালাগিছিল। এই বিষয়ে আমাৰো কিছু নিজাববীয়া মন্তব্য আছে, পিছে তাৰ আগেয়ে হিন্দুত্ববাদীসকলে বিশ্বযুদ্ধৰ সময়ত কি কৰিছিল চাওঁ আহক।\nহিন্দু মহাসভা আদি সংগঠনে ভাৰত ত্যাগ আন্দোলনৰ বিৰোধিতা কৰি ব্ৰিটিছ চৰকাৰলৈ সমর্থন আগ বঢ়ালে। চাৱৰকাৰে যুক্তি দিলে – এই সময়ত যিমান পাৰি হিন্দুসকলে সেনাবাহিনীত যোগ কৰিব লাগে যাতে মুছলমানৰ স’তে পাছলৈ ভালকৈ যুদ্ধ কৰিব পৰা যায়। একে সময়তে আকৌ তেওঁলোকে ক্ষমতাৰ লোভত তিনিখন প্রদেশত – বংগ, সিন্ধ আৰু নর্থ ৱেষ্ট ফ্রন্টিয়াৰ প্রদেশত মুছলীম লীগৰ স’তে মিলি চৰকাৰো গঠন কৰিলে।\nভাৰতীয় কমিউনিষ্ট পার্টিসমূহে ১৯৪২ৰ সময়ত নিজৰ ভূমিকাৰ সমালোচনা কৰি আহিছে কিন্তু হিন্দুত্ববাদীসকলে ১৯৪২ত নিজৰ ভূমিকাৰ বিষয়ে আজিলৈকে কোনো সমালোচনা কৰাৰ কথা আমি শুনা পোৱা নাই। বৰং তেওঁলোকে এই কথাটো লুকুৱাবলৈহে চেষ্টা কৰে। ১৯৪২ চনত হিন্দুত্ববাদী আৰু সাম্যবাদী – দুয়ো মতাদর্শৰ মানুহে ভাৰত ত্যাগ আন্দোলনত যোগদান কৰা নাছিল। কিন্তু দুয়োৰে উদ্দেশ্য আছিল ভিন ভিন। কাৰ উদ্দেশ্য মহান আছিল – পাঠকে নিজেই বিবেচনা কৰি চাব।\nব্যক্তিগতভাৱে আমি ভাবো – ১৯৪২ চনত জাপান জয়ী হ’ব নে নহ’ব – এই বিষয়ক কোনো সিদ্ধান্ত ল’ব পৰাৰ অৱস্থা কাৰোৱে নাছিল। ইতিমধ্যেই পূব এছিয়াৰ সমস্ত অঞ্চল জাপানে দখল কৰি লৈছিল। আনহাতে, ব্ৰিটেইনৰ বাহিৰে সমস্ত ইউৰোপ হিটলাৰৰ দখলত আছিল। সেই হিচাপত এনে অনুভৱ হয় – সেই সময়ত ভাৰত ত্যাগ আন্দোলনৰ ঘোষণা এক ভুল ঘোষণা আছিল। কমিউনিষ্টসকলৰ লাইন কোনো ছোভিয়েট ৰাছিয়াৰ দালালি কৰিবৰ বাবে নির্মিত হোৱা নাছিল; আচলতে ভাৰত ত্যাগ আন্দোলনৰ বিৰোধিতা কৰি তেওঁলোকৰ লোকচানেই বেছি হৈছিল। কিন্তু যেতিয়া বিশ্বত আপোনাৰ সমুখত “ফেছিবাদ বনাম মানৱ সভ্যতা” এই দ্বি-চয়ন সৃষ্টি হৈছিল – এনে ক্ষেত্রত ব্ৰিটিছ চৰকাৰৰ স’তে সহযোগিতা কৰাটোৱেই উত্তম আছিল। আজি বহু বছৰৰ পাছত পাছলৈ চাই কমিউনিষ্টসকলক সমালোচনা কৰা সহজ, কিন্তু সেই সময়ৰ পৰিস্থিতিৰ প্রতি মন কৰিলে আপুনিও হয়তো এনে ধৰণৰেই সিদ্ধান্ত ল’লেহেঁতেন।\nএটা কথা ঠিক যে কমিউনিষ্টসকল কোনো সংকীর্ণ অর্থত জাতীয়তাবাদী নহয়। তেওঁলোকে সদায় বিশ্ব প্রেক্ষাপট চকুত ৰাখে। কেতিয়াবা তেওঁলোকৰ ভুল হ’ব পাৰে, প্রায়েই হৈছেও। কিন্তু তেওঁলোকৰ সিদ্ধান্তৰ আঁৰৰ নীতিখিনিক আমি সন্মান জনাবই লাগিব। মনত ৰখা ভাল – বিশ্বক ফেছিবাদৰপৰা মুক্ত কৰাৰ ক্ষেত্রত নির্ণায়ক ভূমিকা কিন্তু স্তালিনগ্রাডৰ যুদ্ধই লৈছিল। ফেছিবাদীহঁতৰ বিৰুদ্ধে সমগ্র বিশ্বতে কমিউনিষ্টসকলেই সংগ্রাম গঢ়ি তুলিছিল। সমগ্র পূব ইউৰোপ, আলবানিয়া, য়ুগোস্লাভিয়া, চীন, উত্তৰ কোৰিয়া আদি দেশত কমিউনিষ্ট বিজয়ৰ আঁৰত জার্মানি-জাপান বিৰোধী কমিউনিষ্ট প্রতিৰোধ সংগ্রামেই আছিল। ইটালী, ফ্রান্স আদি দেশত জার্মানিৰ বিৰুদ্ধে সশস্ত্র সংগ্রাম কৰাৰ সুনামত কমিউনিষ্ট দলসমূহ বিয়াগোম গণ-আধাৰ থকা দললৈ পৰিণত হৈছিল। পূব এছিয়াৰ বিভিন্ন দেশত – বার্মা, ফিলিপাইনছ মালয়েছিয়া আদিত কমিউনিষ্ট দল সংগঠনৰ জুমুঠি তৈয়াৰ হৈছিল জাপান-বিৰোধী সংগ্রামৰ জৰিয়তেই। দ্বিতীয় বিশ্বযুদ্ধৰ পাছত ভাৰতৰ উদ্যোগীকৰণৰ বাবে পুঁজি আৰু মেচিন সস্তাতে যোগান ধৰিছিল ছোভিয়েট ইউনিয়নেই। কমিউনিষ্টসকলক বিভিন্ন কাৰণবশতঃ সমালোচনা কৰিব পাৰি, কিন্তু তেওঁলোকক দেশবিৰোধী বুলি কোৱাটো হাস্যকৰ কথা।\nবিষয় ইতিহাস ভাৰতীয় ৰাজনীতি মাৰ্ক্সবাদ সমাজবাদ হিন্দুত্ববাদ\nNo Comments : "ঐতিহাসিক ভুল : হিন্দুত্ববাদী আৰু সাম্যবাদীসকল (ময়ূৰ চেতিয়া)"


white fungus কি আৰু ইয়াৰ লক্ষণ সমুহ কি? - প্ৰতিধ্বনি pratidhwani\nHome / প্রবন্ধ / white fungus কি আৰু ইয়াৰ লক্ষণ সমুহ কি?\nwhite fungus কি আৰু ইয়াৰ লক্ষণ সমুহ কি?\nwhite fungus কি আৰু ইয়াৰ লক্ষণ সমুহ কি জানো আহক\nসমগ্ৰ পৃথিৱীৰ লগতে ভাৰতবৰ্ষক কৰোণা মাহামাৰীয়ে জৰুলা কৰি ৰখাৰ মাজতে white fungus আৰু black fungus ৰ দৰে গুৰুতৰ বেক্টেৰীয়াৰ সংক্ৰমণে দেশযুৰি নতুন আতংকৰ সৃষ্টি কৰিছে। নানা ৰাজ্যত ব্লাক ফাংগাছৰ বহুত কেছ সন্মুখত অহাৰ পাছতে ইয়াকো মহামাৰী ঘোষণা কৰিছে। এই সংক্ৰমণ শেষ হোৱাই নাই আকৌ নতুন এক ৰোগে আতংকৰ সৃষ্টি কৰিছে।সেয়া হল white fungus। এই বেক্টেৰিয়াৰ সংক্ৰমণ ব্লাক ফাংগাছতকৈ বেছি ভংয়ঙ্কৰ,কাৰণ এই বেক্টেৰিয়া অকল এটা বা দুটা অংগ নহয় হাঁওফাঁও,কিডনী,প্ৰাইভেট পাৰ্ট, মগজুকে ধৰি শৰীৰৰ প্ৰত্যেক অংগতে সংক্ৰমণ হয় ।\nWhite fungus দূষিত পানী আৰু বনষ্পতিৰ পৰা সংক্ৰমিত হয়।black fungus ৰ দৰে white fungus ও এবিধ বেক্টেৰিয়া।চিকিৎসকৰ ভাষাত ইয়াক কেনডিডা নামে জনাজাত। এই বেক্টেৰিয়াবিধ নাক বা মুখত লাগিলে সোণকালে সংক্ৰমণ হয় ।এই বেক্টেৰিয়া সংক্ৰামিত কোনো বস্তু দেহত লাগিলেও এই ৰোগবিধ হ’ব পাৰে৷\nইয়াৰ লক্ষণ সমূহ হল-\nউশাহ নিশাহ লওতে কষ্ট,মূৰৰ বিষ,বুকুৰ বিষ,বমি,গাঠীত বিষ, চিন্তা শক্তি হ্ৰাস হোৱাৰ লগতে কথা কওতে অসুবিধা, ছালত সৰু সৰু ফোহাৰ দৰে উঠা আদি ৷ শৰীৰত উঠা ফোহাবোৰ বিষযুক্ত হয়৷\nইয়াৰ ওপৰিও যেতিয়া এই ৰোগ বাঢ়ি যায় তেতিয়া লক্ষণ সমূহ কৰোণা ৰোগৰ দৰেই হোৱা বাবে বহুতেই কৰোণা বুলি ভুল কৰে আৰু ভুল চিকিৎসাৰ বাবে ৰোগীৰ মৃত্যু হয়।\nwhit fungus ৰ সংক্ৰমণ বেছিভাগ দূৰ্বল এমুনিটি চিষ্টেমৰ মানুহৰ শৰীৰত সোনকালে বিয়পে , ডায়বেটিচ ৰোগী , কেঞ্চাৰ ৰোগী সকলৰ শৰীৰত সোণকালে আক্ৰমণ কৰে।\nএই ৰোগ সমূহ মহিলাসকলৰ ওপৰতো গুৰুতৰ প্ৰভাৱ পেলায় । মহিলা সকলৰ লিউকোৰিয়া ( বগা স্ৰাব )ৰ দৰে দেখা দিয়ে।\nএই ৰোগৰ পৰা পৰিত্ৰাণ পাবলৈ চাফ চিকুন থাকিব লাগিব, কোনো ধৰণৰ ভেকুৰ থকা বস্তুৰ পৰা দুৰৈত থাকিব লাগিব৷ওপৰত উল্লেখ কৰা যিকোনো লক্ষণ দেখা গলে চিকিৎসকৰ পৰামৰ্শ লওক ৷ প্ৰথম অৱস্থাত এই ৰোগবিধ ধৰা পৰিলে ইয়াক চিকিৎসা কৰি ভাল কৰা সম্ভৱ কিন্তু প্ৰথম অৱস্থাত চিনাক্ত কৰিব নোৱাৰিলে ৰোগবিধ গুৰুত্বৰ হৈ পৰে৷\nwhite fungus কি আৰু ইয়াৰ লক্ষণ সমুহ কি? Reviewed by Begum Asma on May 21, 2021 Rating: 5


তাবিজ বেগ – ওমপ্ৰকাশ নাথ – ফটাঢোল\n: হেৰি মেধি, এ সন্ধিয়াকে এপাক মাৰিবহে আমাৰ ফালে ৷\n: হয় নেকি ? এ যাম বাৰু দিয়ক ৷ পিছে ল’ৰা-বোৱাৰী আহিছে বোলে?\n: অঁ অঁ, এই দুপৰীয়া পালেহি…\nহলিৰাম আৰু ফুলমাইৰ মন আজি হলিৰ দৰে ৰঙীন আৰু ফুলৰ দৰে ফুলাম হৈ আছে৷ কাৰণ? কাৰণ ল’ৰাই বিয়া পাতি ন বোৱাৰীক নতুনে নতুনে নি যি কোৱাৰ্টাৰত সুমুৱালে, তাৰ পিছত এয়া ডেৰ বছৰীয়া ৰোমাঞ্চ শেষ কৰি দ্বিতীয়বাৰলৈ আহিছে ঘৰলৈ পুৰণা হৈ৷ গাঁৱৰ বুঢ়া-মেথাৰ মনত আকৌ সেই বাহি বিয়াৰ দিনাৰ কইনাজনীয়ে হৈ আছে, মানে ন ছোৱালী৷ ছমাহ মান আগতে ল’ৰা অকলে আহিছিল এবাৰ কাৰোবাৰ বিয়া এখনলৈ বুলি৷\nহলিৰামে গাঁৱৰ এঘৰৰ পৰা হাঁহ এটা বিচাৰি আনিছে ৰাতিৰ সাঁজৰ বাবে৷ ল’ৰাৰ প্ৰিয় মাংস! সন্ধিয়া সকলো একেলগে বহিল ওচৰৰে ল’ৰা এটাক হাঁহটো কটা-বছা কৰিবলৈ দি৷ বোৱাৰীয়ে চাহ বনাই আনি যতনাই দিলে৷ বনাই আনিলে মানে চেনী পানী গৰমাই তাতে দুটা ৰেভিনিউ টিকটৰ জোখৰ চাহ মোনা দি আনিলে৷ বুঢ়া-বুঢ়ীয়ে প্ৰথমে ভেবা লাগি চাই থাকিল যদিও, পুতেকে খাওক বুলি কোৱাত কিদৰে খাই অনুকৰণ কৰি সূত্ৰ চাই অংক কৰাৰ দৰে হুপি থ’লে৷ ৰাতি হাঁহৰ মাংসৰে উদৰ পূৰাই সকলোৱে এঘুমটি ভালকৈ মাৰিম বুলি ভাবিলে যদিও ইনভাৰ্টাৰ নোহোৱা ঘৰত বিজুলীৰ নাচোনে ঘৰলৈ অহা ধুমকেতু দুটাক সেইকণ সুখ নিদিলে৷ বৰশীত উঠা মাছটোৰ দৰে ছট্‌ফটাই থাকি দুপৰ নিশালৈ কোনোমতে চকু মুদিলে ৷\nৰাতিপুৱাই কোনোবা এজনী সম্পৰ্কীয় পেহীয়েক আহি ওলালহি বোৱাৰী চাবলৈ৷ বিয়াত হেনো আহিব নোৱাৰিলে৷ পিছে বন্ধৰ দিনত সাত বজালৈ বিছনাৰ পৰা নুঠা বোৱাৰীক চাবলৈ আহি এঘণ্টা পৰ দি মন্থৰা(আচল নাম মনোমতী) পেহীৰ অসহ্যই লাগিল৷ কোনোমতে চাৰি আঠ বজাত গা-পা ধুই বোৱাৰী আহি ওলালহি হাতত চাহ মিঠাইৰ ট্ৰে’ লৈ৷ শাহুৱেকৰ ইংগিতত সেৱাটো জনোৱাতহে পেহীয়ে চাহৰ কাপ তুলি ল’লে৷ পিছে চাহৰ মোনা দেখি বুঢ়ী খাবলৈ ইতস্ততঃ কৰিলে৷ বৌৱেকে একো নহয় চহৰৰ চাহ এনেকুৱা বুলি কোৱাত যেনিবা দুহোপমান মাৰিলে৷ বোৱাৰী ইতিমধ্যে ভিতৰ পালেগৈ৷\n: এই বইদ’(বৌ), এইজনী দেখোন বৰ সুবিধাজনক নহয় যেন লাগিছে ৷ (ফুচ্‌ফুচাই ক’লে)\n: কিয়, কিনো অসুবিধা পালি?\n: জানো পাই ইমান দেৰিলৈ গা ধুবলৈ থাকে, আকৌ চাহ দিছে সেয়া৷\n: নহয়, এনেই মানে মাটি-বাৰীৰ কথা কিবা পাতিছে নেকি?\n: একেবাৰে মাটি-বাৰীৰ কথা সুধিলি যে?\n: নহয় মানে কচোন৷\n: অ’ পাতিছে বাবাই বাপেকৰ লগত৷\n: সেয়া মই ঠিক ধৰিছোঁ দে৷ বাউ সিহঁত কেতিয়ালৈ যাব?\n: থাকিব দুদিন৷ কি ধৰিছ কি কথা বুজাই নকৱনো কিয়?\n: এ জানিবি দে৷ কিন্তু এটা কাম কৰিবি, এনেকুৱা চাহ আউ নেখাবি, নহ’লে সৰ্বনাশ হ’ব৷ এতিয়া মই যাওঁ, কাইলৈ পুৱাই এপাক আহিম আকৌ৷\n: বোলো শুনিছেনে এই মনোমতীয়ে কিয়বা আমাক সেই পেকেট ভিজাই খোৱা চাহ খাবলৈ মানা কৰি গ’ল৷\n: এহ তাইৰ কথা জানাই দেখোন, জ্ঞান বেছি বুলি৷\n: ৰ’বচোন তাই কিবা সৰ্বনাশ হ’ব বুলিও কৈ গ’ল আৰু কাইলৈ পুৱাই আকৌ আহিব বুলিও কৈ গ’ল৷\n: বাদ দিয়া!\nপিছৰ দিনা পুৱাই মন্থৰা আহিল আকৌ বিজয়সূচক হাঁহি এটা মুখত লৈ৷\n: অ’ বইদ’, বইদ’ ক’ত আছনো? চাওঁ এইফালে আহচোন৷\nফুলমাই ওলাই আহি,\n: অ’ পালিহি ৷ বহচোন মই বোৱাৰীক পাচলিকেইটা কাটি দিওঁগৈ ৷\nমন্থৰাই হাক দি উঠিল,\n: এ ৰ ৰ, মো কথা শুনি ল আগতে ৷ সিহঁত ইমানদিন পিছত আহোঁতেই মো মনটোৱে চেঙাইছিল৷ কালি মই তাৰিণী বেজ ওচৰলৈ গৈছিলোঁ নহয় এই চাহ খাবলৈ দিয়া পেকেটটো লৈ৷ বেজে চাই মই ভবাটোৱে কৈ দিলে নহয় ৷\n: কি ক’লেনো সেই আধতুৱা বেজটোৱে ?\n: এইটো চাহ খোৱা পেকেট বনাই আনিছে হয়, কিন্তু এইটো তাবিজহে ৷ তহঁতক চাহ লগত অসুদ(ঔষধ) খুৱাই তাই বশ কৰি লৈ মাটি-বাৰী গোটেইখিনি হাত কৰি ল’বলৈ আহিছে!\n: কি ?\n: অ’তো ৷ মই এইবোৰ দহঘৰ ঘূৰি ফুৰোঁ গতিকে সৱ বুজি পাওঁ ৷\n: হয় নেকি পেহী ?\nভতিজাকৰ মাতত বুঢ়ী থত্‌মত্ খালে ৷\n: সেইটো তাবিজ? আৰু আমি মাটি ল’বলৈ আহিছোঁ? তই সলনি নহ’লি আৰু পেহী৷\n: ম মই কি জানো, বেজেহে কৈছে৷\n: এতিয়াও বেজৰ কথা শুনাৰ দিন আছেনে? উহ্, সেইটো তাবিজ নহয়, সেইটো টি বেগ বুলি কয় পেহী, টি বেগ!\n« শিল্পী পৰিচিতি – প্ৰশান্ত দাস\nচলগৰী – তৃষ্ণা সোণোৱাল »\nহাঃ হাঃ।ভাল লাগিল\nএনেকুৱা হয় অন্ধবিশ্বাস থকা সমাজত।\nপিছে, ভাল লাগিল।।।।


Tokyo Olympics: ভাৰতৰ ৭ অলিম্পিক পদকৰ অন্তৰালত আছিল কোন? জানিবৰ মন নাযায়নে সেইসকল দ্রোণাচার্যকো | Tokyo Olympics:7foreign and 1 Indian coach behind India7medals know them– News18 assam\nHome » photogallery » lifestyle »Tokyo Olympics: ভাৰতৰ ৭ অলিম্পিক পদকৰ অন্তৰালত আছিল কোন? জানিবৰ মন নাযায়নে সেইসকল দ্রোণাচার্যকো\nTokyo Olympics: ভাৰতৰ ৭ অলিম্পিক পদকৰ অন্তৰালত আছিল কোন? জানিবৰ মন নাযায়নে সেইসকল দ্রোণাচার্যকো\nটকিঅ' অলিম্পিকত ভাৰতৰ পদক বিজয়ী খেলুৱৈসকলৰ পিছত থকা প্ৰশিক্ষকৰ এগৰাকী দেশী, বাকীসকল আছিল বিদেশৰ\n| August 09, 2021, 22:41 IST\nটকিঅ' অলিম্পিক ২০২০ সমাপ্ত৷ বিশ্বৰ বিভিন্ন দেশৰ খেলুৱৈয়ে বিশ্বৰ আগত সৰ্বশ্ৰেষ্ঠ প্ৰদৰ্শন আগবঢ়াইছে৷ আমেৰিকাই পৃথিৱীৰ সৰ্বশ্ৰেষ্ঠ অনুষ্ঠানত ১১৩টা পদক লাভ কৰি ৮৮টা পদক লাভ কৰি দ্বিতীয় স্থান লাভ কৰে৷ আয়োজক জাপানে ৫৮টা পদক লাভ কৰি তৃতীয় স্থান লাভ কৰে৷ ভাৰতে এটা স্বৰ্ণ, ২টা ৰূপ, ৪টা ব্ৰঞ্জৰ পদক লাভ কৰি ৪৮তম স্থান লাভ কৰিছে৷ এইটো এতিয়ালৈকে অলিম্পিক পৰ্যায়ত ভাৰতৰ সৰ্বশ্ৰেষ্ঠ প্ৰদৰ্শন৷ তেওঁলোকৰ মাজৰ কেৱল এজন পদক বিজেতাৰ প্ৰশিক্ষক ভাৰতীয় আৰু বাকীসকল বিদেশী।\nনীৰজ চোপ্ৰাৰ প্ৰশিক্ষক উবে হোন এজন জাৰ্মান ট্ৰেক এণ্ড ফিল্ড এথলীট আছিল। তেওঁ ২০১৮ চনত এছিয়ান গেমছত স্বৰ্ণ জয় কৰাৰ সময়তো নীৰজৰ প্ৰশিক্ষক আছিল। ২০১৯ চনত তেওঁৰ সৈতে ড০ বটোনিজ। তেওঁ নীৰজক শৰীৰ চৰ্চাৰ জ্ঞান দিছিল। জেভলিন থ্ৰ'ৱাৰসকলৰ বাবে বিশেষ ব্যায়াম শিকাইছিল ড০ বটোনিজে৷ নীৰজ চোপ্ৰাৰ প্ৰশিক্ষক উবে হোনে তেওঁৰ সময়ত জেভলিন ১০০ মিটাৰলৈ দলিয়াইছিল৷\nভাৰোত্তোলনত মীৰাবাই চানুৱে ৰূপৰ পদক অৰ্জন কৰিছিল৷ তেওঁৰ মুখ্য প্ৰশিক্ষক আছিল বিজয় কুমাৰ৷ তেওঁ ২০১৪ চনৰ প্ৰাক্তন ৰাষ্ট্ৰীয় চেম্পিয়ন আছিল৷ মণিবন্ধৰ আঘাতৰ বাবে তেওঁ খেল এৰিব লগা হৈছিল৷ কিন্তু এতিয়া তেওঁ প্ৰশিক্ষক৷ ২০১৬ চনত ৰিঅ' অলিম্পিকত বিফল হোৱাৰ পিছত চানুৱে খেলক বিদায় দিয়াৰ কথা ভাবিছিল। কিন্তু তেওঁৰ প্ৰশিক্ষক আৰু মাতৃয়ে তেওঁক সৈমান কৰি এই সিদ্ধান্ত লোৱাৰ পৰা বিৰত ৰাখিছিল৷\nৰবি দাহিয়া হৈছে ভাৰতৰ হৈ ৰূপৰ পদক অৰ্জন কৰা দ্বিতীয়জন মল্লযোদ্ধা৷ তেওঁৰ প্ৰশিক্ষক হৈছে ৰাছিয়াৰ কমল মালিকভ৷ তেওঁ টাৰ্গেট অলিম্পিক পোডিয়াম আঁচনিত এইগৰাকী আন্তঃৰাষ্ট্ৰীয় প্ৰশিক্ষকৰ প্ৰশিক্ষণ লাভৰ সুযোগ পাইছিল৷\n৬৫ কিলোগ্ৰাম শাখাত ফ্ৰীষ্টাইল কুস্তিত ২৬ বছৰীয়া বজৰং পুনিয়াই ব্ৰঞ্জ পদক লাভ কৰে৷ তেওঁ জৰ্জিয়াৰ শাকো বেটিনিডিছৰ দ্বাৰা প্ৰশিক্ষণ লাভ কৰিছিল৷ বজৰঙৰ শক্তি পৰীক্ষাৰ বাবে তেওঁৰ সৈতে যুঁজিবলৈ সমগ্ৰ বিশ্বৰ পৰা খেলুৱৈ বিচাৰি আনিছিল৷\nলাভলীনা বৰগোহাঁয়ে টকিঅ' অলিম্পিকত ব্ৰঞ্জৰ পদক জিকিছিল৷ ইটালীৰ ৰাফেল বৰ্গমাস্কোক হাই পাৰফৰমেন্স ডিৰেক্টৰ ৰূপে লাভ কৰিছিল৷ বৰ্গমাস্কো ৰিঅ', লণ্ডন আৰু বেইজিঙত প্ৰশিক্ষক ৰূপে কাম কৰিছিল। তেওঁ ২০০১-০৭ বৰ্ষৰ ইটালী মহিলা বক্সিং দলৰ প্ৰশিক্ষক আছিল৷\nপি ভি সিন্ধুৱে টকিঅ'ত ব্ৰঞ্জৰ পদক জিকিছিল৷ সাধাৰণতে তেওঁৰ হাতৰ তীব্ৰ গতিত বিৰোধী স্তব্ধ হয়। কোৰিয়ান কোচ পাৰ্ক তে চাঙে তেওঁক প্ৰশিক্ষণ দিছিল৷\nভাৰতীয় হকী দলে অষ্ট্ৰেলিয়াৰ প্ৰশিক্ষক গ্ৰাহাম ৰীডৰ তত্ত্বাৱধানত প্ৰস্তুতি চলাইছিল৷ ৰিঅ'ত কোৱাৰ্টাৰ ফাইনেলত ভাৰতীয় দল নেডাৰলেণ্ডৰ হাতত পৰাজিত হয়৷ তাৰ পিছত ৪১ বছৰৰ পিছত অলিম্পিক হকীত ব্ৰঞ্জৰ পদক জয় কৰে ভাৰতীয় হকী দলে। এইক্ষেত্ৰত ওড়িশা চৰকাৰৰ অৱদানো উল্লেখনীয়।\nHow to shed weight fast: বৰ্ধিত ওজন দ্ৰুতগতিত কমাবলৈ কেইটামান সহজ উপায়


দিল্লীৰ চৰকাৰী বিদ্যালয় ভ্ৰমণ কৰিব আমেৰিকাৰ ফাৰ্ষ্ট লেডী মেলানীয়া ট্ৰাম্পে, অনুষ্ঠানলৈ কেন্দ্ৰই নিমন্ত্ৰণেই নকৰিলে কেজৰিৱাল-চিছোদিয়াক... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nঅষ্ট্ৰেলিয়াৰ কিম্বদন্তী ক্ৰিকেটাৰ ডীন জ’নছৰ মুম্বাইত হৃদজনিত…\nচাকৰিৰ কেলংকাৰী ! আছুই জ্বলালে মুখ্যমন্ত্ৰীৰ…\nডিমাপুৰত গুলিয়াই হত্যা কৰা ধেমাজিৰ যুৱক জিতেন গগৈৰ সৎকাৰ…\nচাকৰিত কেলেংকাৰী ! ৰাজ্যৰ প্ৰান্তে প্ৰান্তে জ্বলিছে…\nনাৰায়ণপুৰত মুখ্যমন্ত্ৰীৰ প্ৰতিকৃতি দাহ আছুৰ…\nসুৰেন্দ্ৰ কুমাৰৰ নেতৃত্বত পি কে দত্তৰ ঘৰত চলিছিল ওৰে নিশা…\nওৰাঙত আন্তৰাষ্ট্ৰীয় গাড়ী চোৰ আটক,উদ্ধাৰ বাহন…\n২৫ ছেপ্টেম্বৰঃ এফালে কৃষক বিদ্ৰোহ, আনফালে দীপিকাক জেৰাৰ বাবে…\nমোডী কৃষকৰ ভগবান : শিবৰাজ সিং চৌহান…\nৰাকুলপ্ৰীত সিং আৰু সিমোন খাম্বাটাক সোধ পোছৰ বাবে তলব…\nফিট ইণ্ডিয়াৰ এবছৰ উপলক্ষে ফিটনেছ বিশেষজ্ঞৰ সৈতে আলোচনা কৰিব…\nগুজৰাটৰ অ’এনজিচিৰ প্লাণ্টত সংঘটিত হয় এক ভয়ংকৰ…\nদিল্লীৰ চৰকাৰী বিদ্যালয় ভ্ৰমণ কৰিব আমেৰিকাৰ ফাৰ্ষ্ট লেডী মেলানীয়া ট্ৰাম্পে, অনুষ্ঠানলৈ কেন্দ্ৰই নিমন্ত্ৰণেই নকৰিলে কেজৰিৱাল-চিছোদিয়াক…\nডিমাপুৰত গুলিয়াই হত্যা কৰা ধেমাজিৰ যুৱক জিতেন গগৈৰ সৎকাৰ কৰিলে পৰিয়ালে... • চাকৰিৰ কেলংকাৰী ! আছুই জ্বলালে মুখ্যমন্ত্ৰীৰ প্ৰতিকৃতি... • চাকৰিত কেলেংকাৰী ! ৰাজ্যৰ প্ৰান্তে প্ৰান্তে জ্বলিছে মুখ্যমন্ত্ৰীৰ প্ৰতিকৃতি.. • পঞ্জাৱত ৰে’ল পথত কৃষকৰ ধৰ্ণা, বাতিল ১৪খন ৰেল যাত্ৰা... • আইচিইউত চিকিৎসাধীন প্ৰাক্তন মুখ্যমন্ত্ৰী তৰুণ গগৈ... • নাৰায়ণপুৰত মুখ্যমন্ত্ৰীৰ প্ৰতিকৃতি দাহ আছুৰ… • যিকোনো সময়তে হ'ব পাৰে দিল্লী-এনএছচিএন চুক্তি... • জিএমচিএইচৰ কেবিনৰ পৰা কোভিড হাস্পতাললৈ নিয়া হ’ল প্ৰাক্তন মুখ্যমন্ত্ৰী তৰুণ গগৈক... • ২৫ ছেপ্টেম্বৰঃ এফালে কৃষক বিদ্ৰোহ, আনফালে দীপিকাক জেৰাৰ বাবে চমন... • ওৰাঙত আন্তৰাষ্ট্ৰীয় গাড়ী চোৰ আটক,উদ্ধাৰ বাহন...\nঅসমীয়া প্ৰতিদিন ৰ দ্বাৰা Feb 22, 2020 ত শেষ সম্পাদনা কৰা হৈছে\nডিজিটেল ডেস্কঃ ২৪ ফেব্ৰুৱাৰীত ভাৰতলৈ আহিব আমেৰিকাৰ ৰাষ্ট্ৰপতি ডনাল্ড ট্ৰাম্প আৰু তেওঁৰ পত্নী মেলানীয়া ট্ৰাম্প। ৩৬ ঘন্টাৰ বাবে ভাৰত ভ্ৰমনলৈ অহা এই কালছোৱাত দিল্লীৰ চৰকাৰী বিদ্যালয়লৈ যাব আমেৰিকাৰ ফাৰ্ষ্ট লেডী মেলানীয়া ট্ৰাম্প। দিল্লীৰ চৰকাৰী বিদ্যালয়ত প্ৰদান কৰা হেপীনেছ ক্লাছ প্ৰত্যক্ষ কৰিব তেওঁ।\nএই অনুষ্ঠানত আন কেবাগৰাকী বিশিষ্ট লোক উপস্থিত থাকিব। পিছে কেন্দ্ৰীয় চৰকাৰে আয়োজন কৰা এই অনুষ্ঠানত উপস্থিত থাকিবলগীয়া লোকৰ তালিকাত নাম নাই দিল্লীৰ মুখ্যমন্ত্ৰী অৰবিন্দ কেজৰিৱাল আৰু উপ মুখ্যমন্ত্ৰী মনীষ চিছোদিয়াৰ। আম আদমী পাৰ্টীৰ এক সূত্ৰই এই কথা সদৰি কৰিছে।\nউল্লেখ্য যে, পূৰ্বে যি তালিকা প্ৰস্তুত কৰা হৈছিল সেই তালিকাত নাম আছিল কেজৰিৱাল আৰু চিছোদিয়াৰ। তেওঁলোকে মেলানীয়া ট্ৰাম্পক দক্ষিণ দিল্লী চৰকাৰী বিদ্যালয়লৈ আদৰাৰ কথা আছিল। বিশেষ অতিথি হিচাপে চৰকাৰী বিদ্যালয় ভ্ৰমন কৰিব মেলানীয়া ট্ৰাম্পে। বিদ্যালয়ৰ ছাত্ৰ-ছাত্ৰীসকলৰ সৈতে তেওঁ কিছু সময় মত বিনিময়ো কৰিব।\nভিভিআইপি সকল আহিবলগীয়া এই অনুষ্ঠানত উপস্থিত থাকিবলগীয়া লোকসকলৰ তালিকাৰ পৰা কেন্দ্ৰই তেওঁলোকৰ নাম কৰ্তন কৰা বুলি আপে অভিযোগ কৰিছে। উল্লেখ্য যে, দিল্লীৰ উপ মুখ্যমন্ত্ৰী মনীষ চিছোদিয়াই দুবছৰ পূৰ্বে আৰম্ভ কৰিছিল হেপীনেছ পাঠ্যক্ৰম। ছাত্ৰ-ছাত্ৰীসকলৰ মনৰ পৰা হতাশা তথা ভাগৰ আতৰাবৰ বাবে এই পাঠ্যক্ৰমৰ আৰম্ভ কৰা হৈছিল। এই পাঠ্যক্ৰমৰ অংশস্বৰূপে দৈনিক প্ৰতিটো শ্ৰেণীকোঠাতে ৪০ মিনিটৰ শিক্ষা প্ৰদান কৰা হয়।\nবকোৰ ৰে’ল পথত ৰহস্যজনকভাৱে স্কুলীয়া ছাত্ৰৰ মৃতদেহ উদ্ধাৰ…\nকণমানিটোৰ হাতত কিয় গোলাপ গুজি দিলে মন্ত্ৰী প্ৰমিলা ৰাণী ব্ৰহ্মই…\nআগৰ পিছৰ 1 of 6,934


HBD: আজি প্ৰবীণ অভিনেতা নাছিৰুদ্দিন শ্বাহৰ জন্মদিন | HBD When Shabana Azmi refused to work with Naseeruddin Shah an– News18 assam\nHome » photogallery » lifestyle »Happy Birthday: আজি প্ৰবীণ অভিনেতা নাছিৰুদ্দিন শ্বাহৰ জন্মদিন ! নাছিৰুদ্দিন শ্বাহৰ সৈতে কাম কৰিবলৈ কিয় অস্বীকাৰ কৰিছিল শাবানা আজমীয়ে ?\nHappy Birthday: আজি প্ৰবীণ অভিনেতা নাছিৰুদ্দিন শ্বাহৰ জন্মদিন ! নাছিৰুদ্দিন শ্বাহৰ সৈতে কাম কৰিবলৈ কিয় অস্বীকাৰ কৰিছিল শাবানা আজমীয়ে ?\nNaseeruddin Shah Birthday: আজি প্ৰবীণ অভিনেতা নাছিৰুদ্দিন শ্বাহৰ জন্মদিন। অনুৰাগীসকলে তেওঁক জন্মদিনৰ শুভেচ্ছা জনাইছে লগতে তেওঁৰ উন্নত স্বাস্থ্যৰ শুভেচ্ছা জনাইছে। এই বিশেষ দিনটোত অভিনেতাজনৰ সৈতে সম্পৰ্কিত কিছুমান আকৰ্ষণীয় কাহিনী জানো আহক...\n| July 20, 2021, 09:25 IST\nনাছিৰুদ্দিন শ্বাহে (Naseeruddin Shah) আজি ২০ জুলাইত তেওঁৰ ৭২ তম জন্মদিন উদযাপন কৰিছে। অভিনেতাজনৰ চলচ্চিত্ৰ যাত্ৰা যথেষ্ট দৰ্শনীয় আছিল। তেওঁ সকলো ধৰণৰ চলচ্চিত্ৰত কাম কৰিছে। তেওঁৰ চলচ্চিত্ৰৰ দৰে, তেওঁৰ জীৱনো যথেষ্ট আকৰ্ষণীয়। (ফাইল ফটো)\nনাছিৰে আলিগড় মুছলিম বিশ্ববিদ্যালয়ৰ পৰা স্নাতক হোৱাৰ পিছত নেচনেল স্কুল অৱ ড্ৰামাত যোগদান কৰিছিল। তেওঁ চলচ্চিত্ৰত কাম কৰাৰ ইচ্ছাৰে পুনেৰ এফটিআইআইত উপস্থিত হৈছিল। (ফটো সৌজন্যঃ Instagram/naseeruddin49)\nসংবাদ মাধ্যমৰ বাতৰি অনুসৰি, নাছিৰুদ্দিনে এক সাক্ষাৎকাৰত তেওঁৰ পুৰণি দিনৰ সৈতে সম্পৰ্কিত এটা ঘটনা বৰ্ণনা কৰিছিল। তেওঁ কৈছিল যে তেওঁ আৰু ওমপুৰীক এফটিআইআইত পঢ়ি থাকোতে এখন চলচ্চিত্ৰত ওমপুৰী আৰু শাবানা আজমীৰ সৈতে নিৰ্বাচিত কৰা হৈছিল, কিন্তু শ্বাবানা আজমীয়ে ছবিখনত কাম কৰিবলৈ অস্বীকাৰ কৰিছিল। (ফটো সৌজন্যঃ Instagram/naseeruddin49)\nঅভিনেতাজনে প্ৰকাশ কৰিছিল যে ফটোখন চোৱাৰ পিছত শ্বাবানাই তেওঁৰ সৈতে কাম কৰিবলৈ অস্বীকাৰ কৰিছিল। দৰাচলতে, শ্বাবানাই তেওঁৰ চেহেৰাটো ভাল নাপালে, সেয়েহে তেওঁ চিনেমাখনত কাম কৰিব নিবিচাৰিছিল। অৱশ্যে, পিছত তেওঁক কেইবাখনো চলচ্চিত্ৰত একেলগে দেখা গৈছিল। (ফটো সৌজন্যঃ Instagram/ratna_pathak_shah)\nনাছিৰৰ ব্যক্তিগত জীৱন উত্থান-পতনেৰে ভৰি আছে। তেওঁ প্ৰথমে মানাৰা চিক্ৰিৰ সৈতে বিবাহপাশত আৱদ্ধ হৈছিল, যি বেছি দিন স্থায়ী হোৱা নাছিল। পিছত তেওঁ অভিনেত্ৰী ৰত্না পাঠকৰ সৈতে সম্পৰ্ক হয়। দুয়ো বহু বছৰ ধৰি সম্পৰ্কত আছিল। পিছত তেওঁলোকৰ বিয়া হৈছিল। এই সম্পৰ্কৰ পৰা তেওঁলোকৰ দুটা পুত্ৰ আছে।\n(ফটো সৌজন্যঃ Instagram/ratna_pathak_shah)\nনাছিৰে তেওঁৰ কেৰিয়াৰত ২০০ তকৈও অধিক চলচ্চিত্ৰত অভিনয় কৰিছে। একেলগে, তেওঁলোক থিয়েটাৰ আৰু টিভিৰ পৃথিৱীতো সক্ৰিয়। সংবাদ মাধ্যমৰ বাতৰি অনুসৰি, নাছিৰুদ্দিনক তেওঁৰ উৎকৃষ্ট প্ৰদৰ্শন আৰু চলচ্চিত্ৰলৈ আগবঢ়োৱা অৱদানৰ বাবে ভাৰত চৰকাৰৰ পদ্মশ্ৰী আৰু পদ্মভূষণ বঁটা প্ৰদান কৰা হৈছে। (ফটো সৌজন্যঃ Instagram/naseeruddin49)


Healthy bitter gourd juice has many disadvantages too আপুনি প্ৰতিদিনে তিতাকেৰেলাৰ ৰস খায় নেকি ? ইয়াৰ ক্ষতিকাৰক দিশবোৰ জানেনে ?– News18 assam\nHome » photogallery » health-well-being »Bitter Gourd Juice : আপুনি প্ৰতিদিনে তিতাকেৰেলাৰ ৰস খায় নেকি ? ইয়াৰ উপকাৰিতাৰ লগতে ক্ষতিকাৰক দিশবোৰ জানেনে ?\nBitter Gourd Juice : আপুনি প্ৰতিদিনে তিতাকেৰেলাৰ ৰস খায় নেকি ? ইয়াৰ উপকাৰিতাৰ লগতে ক্ষতিকাৰক দিশবোৰ জানেনে ?\nbenefits of bitter gourd juice: ডায়েবেটিচ, কোষ্ঠকাঠিন্য, হাপানি, পাকস্থলীৰ ৰোগকে ধৰি বিভিন্ন স্বাস্থ্য সমস্যাত তিতা কেৰেলাৰ ৰস উপকাৰী। চিকিৎসকৰ মতে, যদি সঠিকভাৱে প্ৰয়োগ কৰা নহয়, তিতা কেৰেলাৰ ৰসৰ ফলত পাকস্থলীৰ সমস্যাও হ'ব পাৰে।\n| October 19, 2021, 08:46 IST\nআমাৰ বেছিভাগৰে তিতাকেৰেলা (Bitter gourd juice) প্ৰিয়। এই পাচলি পুষ্টিগত মূল্যৰ ক্ষেত্ৰত অতুলনীয়। ভিটামিন চি, আইৰণ, মেগনেছিয়াম, পটাছিয়াম আৰু আঁহেৰে সমৃদ্ধ এই পাচলিবোৰ বহুতো ৰোগৰ বাবে উপকাৰী। ডায়েবেটিচ, কোষ্ঠকাঠিন্য, হাপানি, পাকস্থলীৰ ৰোগকে ধৰি বিভিন্ন স্বাস্থ্য সমস্যাত তিতা কেৰেলাৰ ৰস উপকাৰী। (benefits of bitter gourd juice) ৷\nডায়েবেটিচ ৰোগীসকলৰ বাবে আহাৰত তিতাকেৰেলাৰ উপস্থিতি গুৰুত্বপূৰ্ণ কিয়নো ই ডায়েবেটিচত ৰক্ত শৰ্কৰাৰ স্তৰ হ্ৰাস কৰে।\nকাৰ্চিনোজেনিক-প্ৰতিৰোধী গুণাগুণৰ বাবে কৰ্কট ৰোগ প্ৰতিৰোধ কৰাতো তিতাকেৰেলা কাৰ্যকৰী। তিতা কেৰেলাৰ প্ৰত্যক্ষ অনুঘটক বা কৰ্কট ৰোগৰ চিকিৎসাৰ বিকল্প আছে।\nৰোগ প্ৰতিৰোধ ক্ষমতা শক্তিশালী কৰিলে শৰীৰে একাধিক বীজাণুৰ সৈতে যুঁজ দিয়াত সহায় কৰে।\nকিন্তু ভাল দিশটোৰ সৈতে বেয়া দিশো আছে৷ মুম্বাইৰ গ্লোবেল হস্পিটেলৰ ড০ জামুৰুদ এম পেটেল আৰু ডি-য়েও এই সন্দৰ্ভত সৰ্বভাৰতীয় সংবাদ মাধ্যমৰ সাক্ষাৎকাৰ দিছে৷\nডাক্তৰে কৈছে তিতাকেৰেলাৰ ৰসৰ লাভালাভ ইয়াক কেনেদৰে ব্যৱহাৰ কৰা হৈছে তাৰ ওপৰত নিৰ্ভৰ কৰে। তিতা কেৰেলাৰ ৰসৰ কেইবাটাও গুণ তাপমাত্ৰাৰ ওপৰত নিৰ্ভৰ কৰে।\nচিকিৎসকৰ মতে, যদি সঠিকভাৱে প্ৰয়োগ কৰা নহয়, তিতা কেৰেলাৰ ৰসৰ ফলত পাকস্থলীৰ সমস্যাও হ'ব পাৰে। ইয়াৰ ফলত হজমৰ বিকাৰো হয়। বমি আৰু পেট ফুলা আদি সমস্যাও আছে।


Alprax Forte ৰ লাভ আৰু ব্যৱহাৰসমূহ- Alprax Forte Benefits & Uses in Assamese- Alprax Forte ar laabh aaru byavaharsamuh\nAlprax Forte ৰ পালি আৰু সেয়া কেনেদৰে ল'ব- Alprax Forte Dosage & How to Take in Assamese - Alprax Forte ar paali aaru xeya kenedore lobo\nAlprax Forte ৰ পাৰ্শ্চক্ৰিয়াসমূহ- Alprax Forte Side Effects in Assamese- Alprax Forte ar parshwakriyasamuh\nAlprax Forte সংক্ৰান্ত সতৰ্কতাবাণীসমূহ- Alprax Forte Related Warnings in Assamese- Alprax Forte xonkranta xatarkatabanisamuh\nঅইন দৰৱৰ সৈতে Alprax Forteৰ গুৰুতৰ ক্ৰিয়া-প্ৰতিক্ৰিয়া- Severe Interaction of Alprax Forte with Other Drugs in Assamese- Oinor xoite Alprax Forte ar gurutor kriya-pratikriya\nAlprax Forte মতভেদসমূহ- Alprax Forte Contraindications in Assamese- Alprax Forte nishedhsamuh\nAlprax Forte ৰ বিষয়ে সততে সোধা প্ৰশ্নসমূহ- Frequently asked Questions about Alprax Forte in Assamese- Alprax Forte ar bikhoye satate xodha prashnasamuh\nখাদ্য আৰু মদৰ সৈতে Alprax Forte ক্ৰিয়া-প্ৰতিক্ৰিয়া- Alprax Forte Interactions with Food and Alcohol in Assamese- khadya aaru modor xoite Alprax Forte kriya-pratikriya\nগৰ্ভাবস্থাৰ সময়ত Alprax Forteএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Alprax Forte পুনৰাই গ্ৰহণ নকৰিব।\nযিবোৰ মহিলাই স্তনপান কৰাই আছে সেইবোৰে Alprax Forte গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nAlprax Forteৰ ব্যৱহাৰে বৃক্ক ৰ ওপৰত কোনো ক্ষতিকাৰক প্ৰভাৱ নেপেলায়।\nAlprax Forteৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nAlprax Forteৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nনহয়, Alprax Forteয়ে অভ্যাসৰ সৃষ্টি নকৰে।\nনহয়, Alprax Forte লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, কিন্তু Alprax Forte লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nহয়, বহুক্ষেত্ৰত, Alprax Forte লোৱাটোৱে মানসিক বিসংগতিৰ ক্ষেত্ৰত সহায় কৰিব পাৰে।\nখাদ্যৰ সৈতে Alprax Forte লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Alprax Forte একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nAlprax Forte ৰ অনুকল্প - Substitutes for Alprax Forte in Assamese\nআপুনি বা আপোনাৰ পৰিয়ালৰ কোনোবাই Alprax Forte লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Alprax Forte ব্যৱহাৰ কৰিছিল নেকি?\nআপুনি কিমান পৰিমাণে Alprax Forte সেৱন কৰিছিল?\nআপুনি Alprax Forte ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Alprax Forte সেৱন কৰে?


নাৰীবাদী দৃষ্টিৰে পৃথিৱীখন- (মূল : নিবেদিতা মেনন অনুবাদ : ময়ূৰ চেতিয়া) - মুক্ত চিন্তা\nনাৰীবাদী দৃষ্টিৰে পৃথিৱীখন- (মূল : নিবেদিতা মেনন অনুবাদ : ময়ূৰ চেতিয়া)\n(যোৱা সংখ্যাৰ পিছৰপৰা)\nহিন্দু পৰিয়ালৰ পৰিবর্তিত ৰূপবোৰ\nআজিৰ দিনত পৰিয়াল বুলিলে কেনেধৰণৰ ছবি এখন আমাৰ মনলৈ আহে? ১) এই পৰিয়ালটো হ’ব এক একক (nuclear) পৰিয়াল – অর্থাৎ য’ত স্বামী, স্ত্রী তথা তেওঁলোকৰ সন্তান থাকিব। ২) ই হ’ব এক পিতৃতান্ত্রিক (patriarchal) পৰিয়াল - অর্থাৎ য’ত পৰিয়ালৰ মুৰব্বীজন সাধাৰণতেই এজন পুৰুষ হোৱা দেখা যায়। ৩) ই হ’ব এক পিতৃজাত (patrilineal) পৰিয়াল অর্থাৎ য’ত পৰিয়ালৰ বংশবৃক্ষডালৰ শিপা পূর্বমাতৃসকলৰ বিপৰীতে পূর্বপূৰুষসকলৰ হিচাপ কৰি উলিওৱা হয় [মোৰ দেউতা, তাৰ আগেয়ে মোৰ ককা, তাৰ আগেয়ে আজোককা ইত্যাদি; এইক্ষেত্রত মোৰ মা, আইতা তথা আজোআইতা কোনটো বংশ বা পৰিয়ালৰ আছিল – সেয়া মুখ্য বিষয় নহয়। মা বা আইতাৰ নামেৰে মোৰ বংশ-পৰিয়ালৰ চিনাকি নির্ধাৰিত হ’ব নোৱাৰে। - অনুবাদক] পিতৃজাত পৰিয়ালৰ আন এক অর্থ হৈছে – পৰিয়ালৰ সম্পত্তিৰ স্থানান্তৰণ ইটো প্রজন্মৰ পুৰুষসকলৰপৰা সিটো প্রজন্মৰ পুৰুষসকললৈ কৰা হয় [পুৰুষ হিচাপে মোৰ দেউতাৰ সম্পত্তি মই লাভ কৰিম; মোৰ পাছত মোৰ পুত্র সন্তানে লাভ কৰিব। - অনুবাদক]।\nআমোদজনকভাৱে, পৰিয়ালৰ এই আদর্শ ছবিখন কিন্তু মুঠেও প্রাকৃতিক, স্বাভাৱিক বা সার্বজনীন বুলি ক’ব পৰা নাযায়; আচলতে ব্ৰিটিছ অহাৰ আগলৈকে ভাৰতৰ বহুতো অংশত পৰিয়ালৰ এই ৰূপটো দেখিবলৈকে পোৱা নগৈছিল। কেনেদৰে আজিৰ দিনৰ একক, পিতৃতান্ত্রিক তথা পিতৃজাত হিন্দু পৰিয়ালৰ ধাৰণাটো ঔপনিবেশিক কালৰ সময়ত নির্মাণ কৰা হৈছিল, কেনেদৰে পৰিয়ালৰ এই বিশিষ্ট ৰূপটোকেই এসময়ত স্বাভাৱিক, আদর্শ তথা প্রাকৃতিক ৰূপ বুলি ঘোষণা কৰা হ’ল - সম্প্রতি এই বিষয়েই আমি আলোচনা কৰিম।\nপৰিয়ালৰ এই আদর্শ ছবিখন আচলতে উত্তৰ ভাৰতীয় বর্ণহিন্দুসকলৰ মাজত প্রচলিত পৰিয়ালৰ বিশিষ্ট ৰূপটোৰ ওপৰত ভিত্তি কৰিয়েই নির্মাণ কৰা হৈছিল। এই বিশিষ্ট ৰূপটোৰ এক বৈশিষ্ট হৈছে – পিতৃজাত ভিৰিল’কেলিটি (patrilineal virilocality) – অর্থাৎ য’ত মাকৰ ঘৰখনত ছোৱালীজনীৰ কোনো অধিকাৰ নাই; বিয়া হোৱাৰ পাছত ছোৱালীজনী যিখন ঘৰলৈ যাব, সেইখন ঘৰহে তাইৰ প্রকৃত ঘৰ বুলি কোৱা হ’ব। বিয়াৰ পাছত চিৰদিনৰ বাবে ছোৱালীজনীয়ে মাকৰ ঘৰ ত্যাগ কৰিব ।\nবিংশ শতিকাপর্যন্ত পৰিয়ালৰ আন আন কেতবোৰ ৰূপো ভাৰতবর্ষত দেখিবলৈ পোৱা হৈছিল। মই নিজে কেৰালাৰ নায়াৰ সম্প্রদায়ত জন্ম হৈছিলোঁ। মোৰ আজোআইতাপর্যন্ত নায়াৰসকলে পৰিয়ালৰ মাতৃজাত (matrilineal) ৰূপটোৱেই পালন কৰি আহিছিল। আজোআইতাৰ দিনত নায়াৰ সম্প্রদায়ৰ আদর্শ পৰিয়ালটোৰ ৰূপ আছিল এনেধৰণৰ : পৰিয়ালটোত ভনীয়েকহঁত তথা ভায়েকহঁত একেলগে থাকিব; লগতে থাকিব ভনীয়েকহঁতৰ সন্তানসকল। ভনীয়েকহঁতৰ স্বামীসকল আকৌ নিজ নিজ ভনীয়েকহঁতৰ ঘৰত থাকিব! আজিৰ দিনত পৰিয়ালৰ এই ৰূপটো আশ্বর্যকৰ যেন লাগিব পাৰে, কিন্তু নায়াৰসকলৰ বাবে এয়াই আছিল পৰিয়ালৰ আদর্শ, স্বাভাৱিক তথা প্রাকৃতিক ৰূপ। ঊনবিংশ শতিকাৰ শেহৰ ফাললৈ ব্ৰিটিছে নায়াৰ পৰিয়ালৰ এই ৰূপটোৰ আইনী আধাৰটো ধ্বংস কৰি পেলালে। এই ক্ষেত্রত ঔপনিবেশিক শাসকসকলৰ স’তে নায়াৰ পুৰুষসকলৰ অভিজাত অংশটোৰো হাত আছিল (Arunima 2003; Kodoth 2001)। কিন্তু তথাপিও ১৯৭০ৰ দশকপর্যন্ত পৰিয়ালৰ এই ৰূপটোৰ কিছু অৱশেষ দেখিবলৈ পোৱা গৈছিল।\nআমাৰ বক্তব্য হৈছে যে পৰিয়ালৰ ভিন ভিন ৰূপ থাকিব পাৰে; পৰিয়াল বুলিলেই যিটো আদর্শ, একক, পিতৃতান্ত্রিক তথা পিতৃজাত পৰিয়ালৰ ৰূপ আমাৰ মনলৈ আহে, সিয়েই পৰিয়ালৰ একমাত্র ৰূপ নহয়। আজিও মেঘালয়ৰ খাছীসকলৰ মাজত মাতৃজাত পৰিয়ালৰ এটা বিশিষ্ট ৰূপ দেখিবলৈ পোৱা যায়; খাছী পৰিয়ালত কনিষ্ঠ পুত্রীগৰাকীয়েই সকলো সম্পত্তি আইনীভাৱে লাভ কৰে। মাক-দেউতাকৰ বুঢ়া বয়সত এই পুত্রীগৰাকীয়েই তেওঁলোকৰ চোৱাচিতা কৰে। পুত্রীগৰাকীৰ স্বামীও তেওঁৰ ঘৰখনতে থাকিবলৈ গুচি আহে। এদিন এটা ভাৰতীয় ইংৰাজী টেলিভিছন অনুষ্ঠান চাই থাকোঁতে মই দেখিছিলোঁ - এগৰাকী খাছী মহিলাই তেওঁলোকৰ পৰিয়ালৰ বিশিষ্ট ৰূপটো সম্পর্কে আলোচনা কৰিছে আৰু অনুষ্ঠানটোৰ দর্শক দিল্লীৰ কিছু লোকে তেওঁৰ কথা শুনি খুউব ৰস পাইছে; তেওঁলোকে উপহাসৰ সুৰত হাঁহিছে। এই মহাশয়সকলৰ উর্বৰ মগজুত এই কথাটোকে খেলোৱা নাছিল যে তেওঁলোকে অনুকৰণ কৰা পৰিয়ালৰ উত্তৰ ভাৰতীয় ৰূপটোৱেই পৰিয়ালৰ একমাত্র ৰূপ নহয়; পৰিয়ালৰ বিভিন্ন ৰূপ থাকিব পাৰে; তাৰ ভিতৰত কোনোবাটোক প্রাকৃতিক, আনটোক অপ্রাকৃতিক বুলি কোৱাটো আচৰিত কথা। অর্থাৎ জীয়াই থকাৰ, পৰিয়ালৰ হিচাপে বসবাস কৰাৰ, ভাল পোৱাৰ বিভিন্ন ৰূপ থাকিব পাৰে।\nআজিৰ দিনত হিন্দু বুলি যিবোৰ সম্প্রদায়ক ধৰা হয়, এসময়ত এনে বিভিন্ন সম্প্রদায়ৰ মাজত পৰিয়ালৰ বিভিন্ন ৰূপ দেখিবলৈ পোৱা গৈছিল। পিছে ১৮ শতিকাৰ পাছৰেপৰা এই ক্ষেত্রত পৰিবর্তন আহিবলৈ ধৰিলে। ব্ৰিটিছ ঔপনিবেশিকতাবাদ তথা স্থানীয় জাতীয়তাবাদী পুৰুষ এলিটসকলৰ মাজত এক অদ্ভুত মিত্রজোঁট গঢ় লৈ উঠিল। তেওঁলোকে ভিক্টোৰিয়ান ইংলেণ্ড তথা উত্তৰ ভাৰতীয় উচ্চ জাতিৰ লোকসকলৰ মাজত প্রচলিত পৰিয়ালৰ বিশিষ্ট ৰূপটোকেই সমগ্র ভাৰতত প্রয়োগ কৰিবলৈ চেষ্টা আৰম্ভ কৰিলে। পৰিয়াল তথা সম্পত্তি নিয়মনৰ আন আন সকলো ৰূপ নষ্ট কৰি পেলোৱা হ’ল বা সিবিলাকৰ গ্রহণীয়তাক আক্রমণ কৰা হ’ল। কেতবোৰ নতুন আইন-কানুন তৈয়াৰ কৰা হ’ল যি বিভিন্ন সম্প্রদায়ৰ নানান ধৰণৰ বৈচিত্র্যময় পৰিয়াল ব্যৱস্থা তথা সম্পত্তি নিয়মনৰ ব্যৱস্থাৱলীক আঁতৰাই সিবিলাকক মাত্র চাৰিবিধ ধর্মীয় পার্ছনেল আইন (religious personal laws)ৰ অধীনত বিভক্ত তথা সংকুচিত কৰি পেলালে : হিন্দু, মুছলিম, খ্রীষ্টান তথা পার্ছি। আজিৰ দিনত পৰম্পৰা আৰু তথাকথিত ধর্মীয় স্বাধীনতাৰ নামত যিসকল লোকে এই ধর্মীয় পার্ছনেল আইনবোৰক ৰক্ষা কৰাৰ কথা কয়, তেওঁলোকে হয়তো নাজানে যে এনে সমস্ত আইনবোৰ নির্মাণ কৰা হৈছিল আধুনিক যুগত – ১৯ শতিকাৰ ঔপনিবেশিক কালত! আচলতে হিন্দু, মুছলমান আদি পৰিচিতিবোৰো বিংশ শতিকাৰ শেহৰফালেহে ‘কঠিন’(solidify) হৈ পৰিছিল; আগেয়ে সিবিলাক আছিল বহু পৰিমাণে মোলায়েম পৰিচিতি; কোন হিন্দু কোন মুছলমান – সেয়া সহজতে কৈ দিব পৰা নগৈছিল। এই দুয়োটা সংজ্ঞাৰ সীমান্ত অতিক্রম কৰি প্রায়েই মানুহৰ আহ-যাহ চলিছিল। ১৯৫৫ চনৰ হিন্দু ক’ড বিল (Hindu Code Bill)খনলৈকে চাওক : তাত হিন্দু সম্প্রদায়ৰ কোনো ধনাত্মক সংজ্ঞা দিয়াটো অসম্ভৱ যেন প্রমাণিত হৈছিল! সেয়েহে তাত হিন্দুৰ সংজ্ঞা দিয়া হৈছিল ঋণাত্মকভাৱে : “হিন্দু হৈছে সেইসকল লোক, যি মুছলমান বা পার্ছি নহয়”! (আমোদজনকভাৱে, সেই সময়ত হিন্দু ধর্মীয় বিধিৰ আইনী সংস্কাৰ হ’ব যেন দেখি জৈন তথা ৰামকৃষ্ণ মিছনৰ লোকসকলে আদালতৰ ওচৰলৈ ঢপলিয়াই গৈছিল আৰু এইবুলি দাবী কৰিছিল যে তেওঁলোক হিন্দু নহয় আৰু সেয়েহে তেওঁলোকৰ ধর্মীয় বিধিবোৰৰ যাতে কোনো আইনী সংস্কাৰ সাধন কৰা নহয়! শিখসকলেও মাজে-মধ্যে দাবী কৰি আহিছে যে তেওঁলোক হিন্দুৰ বাবে নির্মিত বিধিবোৰৰ অধীনত থাকিব নিবিচাৰে। অৱশ্যে আদালতৰ ওচৰত তেওঁলোকৰ সমস্ত দাবী অগ্রাহ্য হৈ আহিছে।) মুছলমান সম্প্রদায়টোৰ ক্ষেত্রতো একেটাই পৰিঘটনা লক্ষ্য কৰিব পাৰি। ১৯৩৭ চনৰ শ্বৰিয়ত আইনে মুছলমানৰ সংজ্ঞা মানকীকৃত (standardize) কৰি পেলালে; ইয়াৰ আগলৈকে বিভিন্ন মুছলমান সম্প্রদায়ৰ মাজত বিভিন্ন ধৰণৰ পৰম্পৰা দেখিবলৈ পোৱা গৈছিল।\n১৯৫৫ তথা ৫৬ চনত গৃহীত হোৱা হিন্দু ক’ড বিলবোৰক সাধাৰণতে পৰম্পৰা তথা গোড়ামিৰ বিৰুদ্ধে এক সফল আইনী হস্তক্ষেপ বুলি বিবেচনা কৰা হয়। এই বিলবোৰে হিন্দু মহিলাসকলক পোন প্রথমবাৰৰ বাবে নিজৰ জীৱনসংগী নিজে চয়ন কৰাৰ অধিকাৰ প্রদান কৰিলে। লগতেই আন জাতিৰ ব্যক্তিক বিয়া কৰোৱা বা বিবাহবিচ্ছেদ কৰাৰ অধিকাৰো তেওঁলোকক প্রদান কৰা হ’ল। পিতৃ তথা স্বামীৰ সম্পত্তিৰ ওপৰত মহিলাৰ অধিকাৰো ভালেখিনি বৃদ্ধি কৰা হ’ল।\nপিছে এইখিনিতে প্রশ্ন উত্থাপন হয় : এই “হিন্দু মহিলাসকল” বা কোন? আপুনি যদি ভাবিছে যে অতীজৰেপৰা পৰিষ্কাৰভাৱে সংজ্ঞায়িত কৰিব পৰা হিন্দু বোলা কোনো এটা সম্প্রদায় অস্তিত্বমান হৈ আহিছে, তেনেহ’লে আপুনি ভুল ভাবিছে। বৰং বিংশ শতিকাৰ সময়ছোৱাত হিন্দুৰ লেবেলখনৰ অধীনত এনে অজস্র সম্প্রদায়ক টানি অনা হ’ল যাৰ ভিতৰত কিছুমানৰ মাজত পূর্বৰেপৰা মাতৃজাত সম্পত্তি হস্তান্তৰণৰ ব্যৱস্থা আছিল; কিছুমানৰ মাজত আকৌ নাৰীৰ বিবাহবিচ্ছেদৰ অধিকাৰো আছিল, কিছুমানৰ তাত বিধৱা বিবাহৰ প্রচলন আছিল ইত্যাদি। কিছুসংখ্যক নাৰীবাদীৰ মতে হিন্দু ক’ড বিলৰ উদ্দেশ্য আচলতে নাৰীক অধিকাৰ প্রদান কৰা নাছিল; বৰং বিলবোৰৰ উদ্দেশ্য আছিল বিভিন্ন সম্প্রদায়ৰ অনুশীলনবোৰৰ মাজত সমৰূপ (uniformity) স্থাপন কৰা, যি জাতীয় একীকৰণৰ কার্য সুদৃঢ় কৰিব বুলি ভবা হৈছিল (Parasher 1992)। আচলতে সমৰূপ স্থাপন কৰিবলৈ যত্ন কৰা প্রতিটো প্রচেষ্টাকেই প্রগতিশীল প্রচেষ্টা বুলি ভবাটো এক সমস্যাজনক কথা। হিন্দু ক’ড বিলে যিটো কার্য সাধন কৰিলে, সেয়া হৈছে – অমুছলমান, অপার্ছি অজস্র বৈচিত্র্যময় (heterogenous) সম্প্রদায়ৰ অনুশীলনবোৰক ই বিধিবদ্ধ (codify) কৰিলে; সিবিলাকক ‘আদর্শ ভাৰতীয়’ তথা হিন্দু মানকৰ সাঁচত গঢ় দিবলৈ চেষ্টা কৰিলে; হিন্দু বোলোতে আচলতে উচ্চ জাতিৰ উত্তৰ ভাৰতীয়সকলৰ অনুশীলনবোৰৰ কথাই ভবা হৈছিল। যিবোৰ অনুশীলনে এই ভাৰতীয় [অর্থাৎ উচ্চ জাতিৰ উত্তৰ ভাৰতীয়] অনুশীলনবোৰৰ বিৰুদ্ধাচৰণ কৰা যেন প্রতীয়মান হৈছিল, সিবিলাকক সংসদীয় বিতর্কবোৰত চিধাই অভাৰতীয় বুলি ঘোষণা কৰাৰো প্রৱণতা দেখা হৈছিল।\nহিন্দু ক’ড বিল গ্রহণ কৰোঁতে ভাৰতীয় সংসদত হোৱা বিতর্কবোৰলৈ চালে সাংসদসকলৰ পিতৃতান্ত্রিক তথা আঞ্চলিক সংকীর্ণ মানসিকতাটো ভালকৈয়ে লক্ষ্য কৰিব পাৰি। সেই সময়ৰ বেছিভাগ সাংসদেই আছিল উত্তৰ ভাৰতীয় তথা উচ্চ জাতিৰ পুৰুষ (Kishwar 1994; Sinha 2007)। যিবোৰ অনুশীলন উত্তৰ ভাৰতীয় তথা উচ্চ জাতিৰ অনুশীলনবোৰ স’তে সামঞ্জস্যপূর্ণ নহয় যেন প্রতীয়মান হৈছিল, সিবিলাকক পোনেই নাকচ কৰা হৈছিল। অর্থাৎ এই মহাশয়সকলৰ এনেহে ধাৰণা আছিল – যেন উত্তৰ ভাৰতীয় তথা উচ্চ জাতিৰ অনুশীলনবোৰেই হৈছে বিশুদ্ধ তথা একমাত্র হিন্দু, ভাৰতীয় অনুশীলন।\nউদাহৰণস্বৰূপে, মহিলাক সম্পত্তিৰ অধিকাৰ প্রদান তথা মহিলাৰ মৃত্যুৰ পাছত মহিলাৰ সম্পত্তিৰ হস্তান্তৰণ বিষয়ক সেই সময়ৰ এই সংসদীয় বিতর্কটোলৈ মন কৰক :\nমুকুট বিহাৰী লালে ঘৰৰ পুত্রীসকলক সম্পত্তিৰ ভাগ/অধিকাৰ দিয়াৰ বিৰোধিতা কৰি যুক্তি দর্শালে যে কোনো বাপেকেই জীয়েকৰ মৃত্যু হ’লে তাইৰ সম্পত্তিখিনিৰ ভাগ বিচাৰিবলৈ আগ্রহ প্রকাশ নকৰিব। তেনেস্থলত পিতৃৰ সম্পত্তিৰ এভাগ জীয়েকক প্রদান কৰাটো কেনেকৈ যুক্তিসংগত বুলি ক’ব পাৰি?\nইয়াৰ প্রতিবাদ কৰি কৃষ্ণস্বামী ভাৰতীয়ে ক’লে – কিয়, ইয়াতনো আপুনি কি সমস্যা দেখিলে?\nআন এজন সাংসদ ভার্গৱ মহাশয়ে বিহাৰী লালৰ সমর্থন কৰি মন্তব্য কৰিলে – হয়তো মোৰ বন্ধু কৃষ্ণস্বামী মহাশয় ভাৰতৰপৰা অহা নাই; আন কোনো দেশৰপৰা আহিছে।\nকৃষ্ণস্বামীয়ে ক’লে – মই দক্ষিণ ভাৰতৰপৰা আহিছো, মহাশয়।\nভার্গৱ : ভাৰতত কোনো মাক-বাপেকেই জীয়েকৰপৰা সামান্যতম বস্তুও গ্রহণ কৰাৰ কথা ভাবিব নোৱাৰে।\nকৃষ্ণস্বামী : সেইটো কিজানি পঞ্জাবৰ পৰম্পৰা। সকলো অঞ্চলতে এনে নিয়ম নাই।\nভার্গৱ : এইটো সমস্ত উত্তৰ ভাৰতৰে পৰম্পৰা; গতিকেই এই প্রস্তাৱটো [অর্থাৎ জীয়েকক সম্পত্তিৰ ভাগ দিয়া প্রস্তাৱটো] মই সামগ্রিকভাৱে হিন্দুবিৰোধী আদর্শৰে পৰিচালিত হৈছে বুলি ক’বলৈ বাধ্য হৈছোঁ।\nদক্ষিণ ভাৰতৰ সমস্ত পৰম্পৰা তথা অনুশীলনক পোনেই নাকচ কৰা এনে উৎকট মানসিকতাৰ আন এটা উদাহৰণ চাওক : সাংসদ শ্যামা প্রসাদ মুখার্জীয়ে বিবাহবিচ্ছেদ আইন সৰলীকৃত কৰাৰ প্রস্তাৱৰ বিৰোধিতা কৰি এনেদৰে কৈছে – “কোনোবা এজনে এইমাত্র ক’লে – দক্ষিণ ভাৰতখন হেনো বহু ক্ষেত্রত প্রগতিশীল আৰু এনে বহুতো আইন ইতিমধ্যেই দাক্ষিণাত্যত প্রচলন কৰি থোৱা হৈছে। মহাশয়সকল, তেনেহ’লে আপোনালোকলৈ অভিনন্দন। আপোনালোকে প্রগতিৰ বাটত আগ বাঢ়ক, ইটোৰ পাছত সিটোকৈ বিবাহবিচ্ছেদ সংঘটিত কৰক, পিছে এনে বস্তু যিজনে বিচৰা নাই তেওঁলোকৰ ওপৰত জাপি দিব বিচাৰিছে কিয়?” (Kishwar 1994)\nমধু কিশ্বৰে লগতে দর্শাইছে – ১৯৩৭ চনত ব্ৰিটিছৰ অধীনত গৃহীত হোৱা হিন্দু মহিলাৰ সম্পত্তি অধিকাৰ আইন (Hindu Women's Right to Property Act)খনে হিন্দু বিধৱাসকলক স্বামীৰ সম্পত্তিৰ ওপৰত কিছু অধিকাৰ প্রদান কৰিলে। যিহেতু “হিন্দু” বুলি সংজ্ঞায়িত কৰা সকলো সম্প্রদায়ৰ মহিলাৰ ক্ষেত্রতেই ই প্রযোজ্য হ’ল – বামুণ বিধৱাসকল এই আইনখনৰপৰা বিশেষভাৱে উপকৃত হ’ল কিয়নো আগেয়ে বামুণ মহিলাৰ কোনো সম্পত্তিৰ অধিকাৰ নাছিল। কিন্তু একে সময়তে আইনখন জৈন বিধৱাসকলৰ বাবে লোকচানদায়ক বুলিহে প্রমাণিত হ’ল কিয়নো ইতিমধ্যেই জৈন পৰম্পৰাগত আচাৰ (customary laws)বোৰৰ মতে বিধৱা মহিলাৰ বহুখিনি অধিকাৰ আছিল; নতুন আইনখনে এইক্ষেত্রত জৈন মহিলাৰ পুৰণা অধিকাৰ বহুখিনি কর্তনহে কৰিলে! অর্থাৎ যিবোৰ সম্প্রদায়ৰ পৰম্পৰা পূর্বেই প্রগতিশীল আছিল, সিবিলাকৰ মহিলাসকল নতুন আইনখনৰপৰা লাভাম্বিত নহ’ল; বৰং প্রায়েই লোকচানৰহে সন্মুখীন হ’ল।\nএই আইনখনে বামুণৰ মাজত প্রচলিত সপ্তপদী বোলা বিবাহ আচাৰটোক সকলো হিন্দুৰে আদর্শ আচাৰ বুলি ঘোষণা কৰিলে আৰু এইদৰে অনা-বামুণ সম্প্রদায়বোৰৰ মাজত প্রচলিত বিবাহৰ অন্যান্য আচাৰবোৰক deligitimize কৰি পেলালে। ফলত আজিৰ দিনত দ্বিবিবাহ আইনী নহয় যদিও কোনো পুৰুষে যদি সপ্তপদীৰ সলনি আন কোনো পৰম্পৰাগত আচাৰ অনুসৰি দ্বিতীয় এগৰাকী মহিলাক বিয়া পাতে, তেনেহ’লে সেয়া আদালতত প্রমাণিত কৰাটো অতিশয় কঠিন হৈ পৰে। এইদৰেই মানুহজনে দুয়োগৰাকী মহিলাৰ প্রতি থকা দায়িত্বৰপৰা সাৰি যাব পাৰে (Agnes 1999)।\nহিন্দু উত্তৰাধিকাৰ আইন (Hindu Succession Act)খনে যিবোৰ সম্প্রদায়ৰ মাজত মাতৃজাত পৰম্পৰা প্রচলিত আছিল, তাত পুত্রীসকলৰ অধিকাৰবোৰ সংকুচিত কৰি পেলালে। এতিয়া সিবিলাকত পুত্রসকলকো উত্তৰাধিকাৰৰ সমানেই অধিকাৰ দিয়া হ’ল। আম্বেদকাৰে মাতৃজাত সম্প্রদায়বোৰক হিন্দু ক’ড বিলৰ আওতাৰপৰা আঁতৰাই ৰাখিব খুজিছিল, কিন্তু ছিলেক্ট কমিটিখনে তেওঁৰ কথা নুশুনিলে। পিছে মাতৃজাত সম্প্রদায়বোৰত এনেদৰে পুত্রৰ অধিকাৰখিনি সম্প্রসাৰিত কৰাৰ বিপৰীতে পিতৃজাত সম্প্রদায়বোৰত কিন্তু হিন্দু ক’ড বিলে মহিলাক উত্তৰাধিকাৰ সূত্রে কোনো সম্পত্তিৰেই অধিকাৰ নিদিলে! (সৌ সিদিনা ২০০৫ চনতহে এই নিয়মৰ সংশোধন কৰা হ’ল)। একে সময়তে আকৌ বিভিন্ন পৰম্পৰাগত যৌথ-উত্তৰাধিকাৰী ব্যৱস্থা (coparcenary system) অনুসৰি মহিলাই লাভ কৰি অহা অনেকখিনি ৰক্ষাকৱচো আঁতৰাই পেলোৱা হল। আগেয়ে পৰম্পৰাগত হিন্দু যৌথ পৰিয়ালৰ এক বৈশিষ্ট্য আছিল যে পৰিয়ালৰ মাটি-সম্পত্তি ভাগ ভাগ কৰিব পৰা নগৈছিল বা সিবিলাকক বেচিবও পৰা নগৈছিল। পিছে ঔপনিবেশিক কালত testamentary succession অর্থাৎ উইল লেখনিৰ জৰিয়তে সম্পত্তি স্থানান্তৰণৰ ধাৰণাটো ভাৰতত প্রচলন কৰা হ’ল আৰু এইদৰেই সম্পত্তি এতিয়া ভাগ-বাটোৱাৰা কৰাটো সম্ভৱপৰ হ’ল। পিছে ইংলেণ্ডৰ testamentary succession ব্যৱস্থাত যৌথ পৰিয়ালৰ সদস্যসকলৰ সুৰক্ষাৰ বাবে কেতবোৰ বিশেষ অণুবিধিও আছিল; সেইখিনি পিছে ভাৰতত প্রচলন কৰা নহ’ল। ফলত এফালে পৰিয়ালটোৰ পৰম্পৰাগত সম্পত্তিৰপৰা পুত্রীগৰাকীক ভৰণ-পোষণ দিয়াৰ পুৰণা ব্যৱস্থাটো আঁতৰাই পেলোৱা হ’ল – আৰু আনফালে পিতৃগৰাকীক উইল লিখনৰ নতুন অধিকাৰ প্রদানৰ জৰিয়তে তেওঁৰদ্বাৰা আহৰিত সম্পত্তিৰ ভাগৰপৰাও পুত্রীগৰাকীক বঞ্চিত কৰা হ’ল। ফ্লেভিয়া এগ্নিছে দর্শাইছে যে সংসদীয় বিতর্কৰ সময়ত পুত্রীৰ অধিকাৰ কর্তন বিষয়ক এই বৈশিষ্ট্যসমূহৰ প্রতি আঙুলিয়াই দিয়েই সাংসদসকলক আশ্বস্ত কৰিব বিচৰা হৈছিল যে মহিলাক এতিয়াও পূৰাপূৰি সম্পত্তিৰ অধিকাৰ দিব বিচৰা হোৱা নাই; অর্থাৎ তেওঁলোক ইমান চিন্তিত হোৱাৰ সকাম নাই! (Agnes 1999)।\nসংসদত হিন্দু ক’ড বিলৰ অধীনত মহিলাৰ সম্পত্তি অধিকাৰ বিষয়ক আলোচনা হৈ থাকোঁতে সাংসদ এম এ আয়েংগাৰ চাহাবে ভয়ার্ত হৈ চিঞৰি দিছিল – “হে ভগৱান! এনেকৈ হ’বলৈ হ’লে দেখোন আমাৰ ছোৱালীবোৰে বিয়াই নেপাতিব!” আয়েংগাৰ মহাশয়ে ঠিকেই কৈছিল। পিতৃতান্ত্রিক ব্যৱস্থাৱলীক ৰক্ষা কৰাৰ অন্যতম উপায়টো হৈছে মহিলাক সম্পত্তিহীন কৰি ৰখা যাতে তেওঁলোক পিতৃ, ভাতৃ বা স্বামীৰ ওপৰত নির্ভৰশীল হৈ থাকিবলৈ বাধ্য হয়। এইক্ষেত্রত একবিংশ শতিকাৰ ধূর্ত পেট্রিয়ার্কসকলৰ বিপৰীতে আয়েংগাৰ চাহাব অন্ততঃ সৎ মানুহ আছিল; তেওঁ চব খোলাখুলিকৈ কৈ দিছিল!\nমোৰ এনে অনুভৱ হয় – উত্তৰাধিকাৰ আৰু সম্পত্তি বিষয়ক পার্ছনেল আইনবোৰ – যেনে হিন্দু উত্তৰাধিকাৰ আইন – প্রণয়ন কৰোঁতে ৰাষ্ট্র আৰু পৰিয়ালৰ লজিকৰ মাজত কেতবোৰ সংঘাত আহি পৰিছিল। আধুনিক ৰাষ্ট্রৰ বাবে সহজপাঠ্যতা (legibility) হৈছে অতিকে প্রয়োজনীয় বস্তু – কিয়নো পুঁজিবাদী উদ্যোগীকৰণৰ বাবে খৰ গতিৰে সম্পদ চলমান কৰিবলৈ হ’লে সম্পত্তিৰ বিভিন্ন ৰূপৰ চিনাক্তকৰণ তথা স্বীকৃতিপ্রদান সহজ তথা স্পষ্ট হ’ব লাগিব। সম্পত্তিৰ ওপৰত ব্যক্তিৰ অধিকাৰ সেয়েহে এই ক্ষেত্রত বৰ দৰকাৰী হৈ পৰে। সম্পত্তিৰ মালিক কোন, কাৰ লগত কথা পাতিলে সম্পত্তিখিনি ক্রয় কৰিব পৰা যাব – এইবোৰ কথা স্পষ্ট নহ’লে পুঁজিবাদৰ বিকাশো তীব্র হৈ উঠিব নোৱাৰে [উদাহৰণস্বৰূপে – কর্প’ৰেট উদ্যোগৰ বাবে ভূমি অধিগ্রহণ কৰিবলৈ গৈ ৰাষ্ট্রই যদি দেখে যে মাটিখিনিৰ প্রকৃত মালিক কোন সেয়া স্পষ্ট নহয়, তেতিয়া ফটকৈ মাটিখিনি কিনি পেলোৱাটো বা অধিগ্রহণ কৰাটো কঠিন হৈ পৰে – অনুবাদক]। পুঁজিবাদৰ বিকাশৰ বাবে জৰুৰী হৈ পৰে যে যিকোনো সম্পত্তি সম্পূর্ণভাৱে হস্তান্তৰযোগ্য হ’ব লাগিব তথা তাৰ মালিকানা ৰূপ ৰাষ্ট্রৰ ওচৰত স্বচ্ছ হ’ব লাগিব।\nপিছে পৰিয়ালৰ লজিক হৈছে কিছু দূৰৈলৈ ভিন্ন। এটা প্রজন্মৰপৰা আনটো প্রজন্মলৈ সম্পত্তিৰ হস্তান্তৰণ কৰা, পৰিয়ালৰ সদস্যসকলৰ নাম তথা বংশমূল নিয়ন্ত্রণ কৰা – ইত্যাদি কার্যবোৰৰ বাবে ব্যক্তিগত সম্পত্তি অধিকাৰ কেতিয়াবা বাধাস্বৰূপ হৈ পৰিব পাৰে। সেইফালৰপৰা চাবলৈ গ’লে – এই যে আজিৰ দিনত হিন্দু আইন অনুসৰি লাহে লাহে মহিলাক সম্পত্তিৰ অধিকাৰ দিয়া গৈছে – সেয়া চিধাই নাৰীবাদী আন্দোলনৰ বিজয় বুলি কৈ দিয়াটো উচিত নহ’ব। মনত ৰখা ভাল যে ই একে সময়তে হিন্দু সম্প্রদায়ৰ মাজত বুর্জোৱা সম্পত্তি তন্ত্র (regime of bourgeois property rights)ও স্থাপন কৰিছে আৰু ই মাটিক একোজন ব্যক্তিগত মালিকৰ সম্পত্তিলৈ পৰিণত কৰিছে। আজিৰ দিনত তীব্র গতিৰে ভূমি অধিগ্রহণ চলিব ধৰিছে আৰু এই ক্ষেত্রত মাটি বিক্রী কৰিবৰ বাবে সমূহীয়া সম্প্রদায় একোটাক হেঁচা দিয়াতকৈ ব্যক্তিগত মালিক একোজনক হেঁচা দিয়াটো অধিক সহজ হৈ পৰে।\nএইখিনিতে নাৰীবাদী আইনী বিশেষজ্ঞ তথা কর্মকর্তা নন্দিনা হাকচৰৰ কেতবোৰ যুক্তিৰ প্রতি মন দিয়া উচিত [এই নন্দিতা হাকচৰ পৰাগ দাসৰ ভাল বন্ধু আছিল; ৰাষ্ট্র সন্ত্রাসৰ বিৰুদ্ধে পৰাগ দাসে দেশৰ বিভিন্ন অঞ্চলত অভিযান চলোৱাৰ সময়ত হাকচৰে তেওঁক বিশেষভাৱে সহায় কৰিছিল। – অনুবাদক]। বিগত কিছু সময় ধৰি একাংশ নাৰীবাদী কর্মকর্তাই জনজাতীয় মহিলাৰ বাবে মাটিৰ ব্যক্তিগত পট্টা (individual property rights) দাবী কৰি আহিছে। পিছে হাচকৰৰ মতে, মাটিৰ ওপৰত জনজাতীয় লোকসকলৰ সমূহীয়া মালিকানাৰ ঠাইত যদি ব্যক্তিগত মালিকানা স্থাপিত হ’বলৈ হয়, তেনেস্থলত বিভিন্ন সমস্যাই দেখা দিব পাৰে। মাটিৰ অধিকাৰ তথা সম্পত্তি বিষয়ক জনজাতীয় অনুশীলনবোৰ বুর্জোৱা সম্পত্তিৰ অনুশীলনতকৈ বহুখিনি ভিন্ন। কাজেই – হাচকৰৰ মতে – জনজাতীয় পৰম্পৰাবোৰক অধিক সমতামূলক কৰিবলৈ অভিযান চলোৱাৰহে প্রয়োজনীয়তা আছে। চিধাই এনে সমস্ত পৰম্পৰা নস্যাৎ কৰি ব্যক্তিগত মালিকানা (অর্থাৎ জনজাতীয় মহিলাৰ বাবে মাটিৰ ব্যক্তিগত পট্টা) স্থাপন কৰিবলৈ গ’লে হিত ছাৰি বিপৰীত হোৱাৰহে সম্ভাৱনা আছে (Haksar 1999)।\nআজিকালি প্রায়েই ইউনিফর্ম চিভিল ক’ডৰ বিষয়ে আলোচনা হয়। কোৱা হয় যে বিভিন্ন হিন্দু সম্প্রদায়ৰ মাজত দেখা পোৱা বিভিন্ন বৈচিত্র্যময় অনুশীলনবোৰক নাকচ কৰি তথা সমগ্র সম্প্রদায়টোৰ বাবে একেটাই নিয়ম স্থাপন কৰি হিন্দু ক’ড বিলে আমাক প্রগতিৰ দিশেৰে আগুৱাই লৈ গ’ল আৰু ই ইউনিফর্ম চিভিল ক’ডৰ নির্মাণৰ বাবেও সহায়ক পাছলৈ সহায়ক হ’ব। পিছে মন কৰা ভাল যে আচলতে হিন্দু ক’ড বিল এখন নহয়; বৰং ই হৈছে চাৰিখন বিলৰ সমষ্টি। ইয়াৰে ভিতৰত এখন অন্যতম বিল হৈছে “হিন্দু শিশু আৰু অভিভাৱক আইন - ১৯৫৬”। ইয়াৰ পূর্বে সকলো সম্প্রদায়েই ১৮৯০ চনৰ “অভিভাৱক আৰু প্রতিপালক আইন”খন মানি চলিছিল। এই পুৰণা আইনখন আছিল সম্পূর্ণভাৱে ছেকুলাৰ আইন; ইয়াত অধীনত দেউতাকজনকেই সন্তানৰ স্বাভাৱিক অভিভাৱক বুলি ধৰি লোৱা নহৈছিল; ধর্মশাস্ত্রৰ বিপৰীতে আদালতেহে নির্ণয় কৰিছিল – সন্তানৰ অভিভাৱক কোন। বেছিভাগ ক্ষেত্রতেই মাতৃগৰাকীয়েই অভিভাৱকত্ব লাভ কৰিছিল (Kishwar 1994)। পিছে হিন্দু শাস্ত্রৰ উদ্বৃতি দি দেশৰ সংসদে ক’লে যে হিন্দুসমাজে সদায়েই পিতৃকেই সন্তানৰ স্বাভাৱিক অভিভাৱক বুলি মানি আহিছে আৰু গতিকে পুৰণা আইনখনৰপৰা হিন্দু সম্প্রদায়টোক আঁতৰাই অনা হওক! শেহত এয়াই কৰা হ’ল আৰু এইদৰেই ছেকুলাৰ আইনৰ ঠাইত হিন্দু শাস্ত্রৰ আইন হিন্দু মাতৃসকলৰ ওপৰত জাপি দিয়া হ’ল।\nআন এটা উদাহৰণ লোৱা যাওক। হিন্দু পুৰুষসকলৰ সুবিধার্থে বিবাহ বিষয়ক দেশৰ একমাত্র ছেকুলাৰ আইন - বিশেষ বিবাহ আইন –খনৰ সংশোধন ঘটাই তাৰ প্রগতিশীল সম্পত্তি বিষয়ক অনুচ্ছেদবোৰৰ আওতাৰপৰা হিন্দু পুৰুষসকলক আঁতৰাই অনা হ’ল আৰু তেওঁলোকক হিন্দু উত্তৰাধিকাৰ আইনৰ সুৰক্ষা প্রদান কৰা হ’ল! (হিন্দুত্ববাদীসকলে কয় – আমাৰ দেশত হেনো ‘সংখ্যালঘুৰ তুষ্টিকৰণ’ কৰা হয়। মোৰ মতে কিন্তু দীর্ঘ দিন ধৰি সকলো সম্প্রদায়ৰ পুৰুষসকলৰেই তুষ্টিকৰণ কৰা হৈ আহিছে।)\nহিন্দু উত্তৰাধিকাৰ আইন (১৯৫৬)খন গৃহীত হোৱাৰ লগে লগেই নায়াৰ মাতৃজাত-তন্ত্রৰ অন্তিম অৱশেষখিনিকো ধ্বংস কৰি পেলোৱা হ’ল। ইতিহাসবিদ প্রবীণা ক’ড’থে দর্শাইছে যে মহিলাৰ এই স্বত্ব-হৰণ সমাপন কৰা হ’ল ঐতিহাসিক প্রগতি আৰু ব্যক্তিগত অধিকাৰৰ বাগধাৰাৰ নামত। নায়াৰ পত্নীগৰাকীৰ অধিকাৰৰ বিপৰীতে নায়াৰ ভগ্নীগৰাকীক থিয় কৰোৱা হ’ল; আৰু এইদৰেই মাতৃগৃহৰ ওপৰত থকা নায়াৰ মহিলাৰ অধিকাৰখিনি কাঢ়ি নিয়া হ’ল (Kodoth 2001) ।\nএইখিনিতে এটা আমোদজনক কাহিনী শুনক। মোৰ মাৰ ভায়েক – অর্থাৎ মামাৰ বয়স তেতিয়া ৮ বছৰ। সেয়া ১৯৪০ৰ দশকৰ কথা। মামাই তেতিয়া স্কুলত নাম লগাইছে। এদিন তেওঁ ঘৰৰ বাৰাণ্ডাতে বহি ইংৰাজী কুঁহিপাতখন চিঞৰি চিঞৰি পঢ়িবলৈ আৰম্ভ কৰিছে : “পৰিয়ালৰ অর্থ হৈছে পত্নী আৰু সন্তান; পৰিয়ালৰ অর্থ হৈছে পত্নী আৰু সন্তান”। মামাৰ আইতাকে কিছু দূৰৈৰপৰা তেওঁৰ কার্যকলাপ লক্ষ্য কৰি আছিল। পেন্দুকণা ল’ৰাটোৰ কথাখিনি শুনি তেওঁৰ অতিশয় খং উঠিল। তেওঁ ক’বলৈ ধৰিলে, “তহঁতৰ পশ্চিমীয়া স্কুলত এইসোপা জহন্নামে যোৱা কথাহে শিকায় নে? কোনে কৈছে পৰিয়াল মানে পত্নী আৰু সন্তান? ভনীয়েক আৰু ভনীয়েকৰ সন্তান মানেহে পৰিয়াল!! পত্নী আৰু সন্তান মানে পৰিয়াল - এইটো আকৌ কেনেধৰণৰ কথা? এইবোৰ বাজে কথা শিকিয়েই থাৰুবাদুবোৰৰ এনে দুৰৱস্থা হৈছে।”\nমোৰ আজো-আইতাৰ চকুৰ আগতে তেওঁৰ পুৰণি পৃথিৱীখন ধ্বংস হৈ গৈছিল। ককায়েকবোৰে ভনীয়েকহঁতক ত্যাগ কৰিছিল, ভতিজা-ভতিজীবোৰ মোমায়েকৰ সংস্পর্শৰপৰা বঞ্চিত হৈ পৰিছিল। পুৰণা সকলোবোৰ সম্পর্ক, সম্পত্তিৰ সমস্ত যৌথ অধিকাৰ হেৰুৱাই পেলোৱাৰ পাছত নায়াৰ মহিলাসকল অকলশৰীয়া হৈ পৰিছিল; কাৰোবাৰ পত্নী হ’ব নোৱাৰিলে তেওঁলোকৰ জীৱনবোৰ এতিয়া ব্যর্থ হৈ পৰিব যেন অনুভৱ হ’বলৈ ধৰিছিল। আজো-আইতাৰ বাবে থাৰুবাদুৱেই আছিল স্বাভাৱিক অনুষ্ঠান, সেয়াই আছিল পৰিয়ালৰ স্বাভাৱিক প্রাকৃতিক ৰূপ। আজো-আইতাৰ পুৰণি পৃথিৱীখনৰ দৃষ্টিৰে পশ্চিমীয়া পিতৃতান্ত্রিক একক পৰিয়াল আছিল এক অদ্ভুত বিচিত্র বস্তু।\nআধা শতিকাৰ ভিতৰতে ভাৰতৰ বিভিন্ন অঞ্চলত এই একেইধৰণৰ প্রক্রিয়াবোৰেই ক্রিয়া কৰিবলৈ ধৰিলে। সিবিলাকৰ সক্রিয়তাৰ ফলত অৱশেষত পৰিয়ালৰ বর্তমানৰ ধাৰণাটো চব ঠাইতে ‘আদর্শ’ বুলি প্রতিষ্ঠিত হ’ল। একক পিতৃতান্ত্রিক পৰিয়াল – পত্নী আৰু সন্তানৰদ্বাৰা নির্মিত পৰিয়াল – এই ধাৰণাটো স্বাভাৱিক, প্রাকৃতিক তথা পৰিবর্তনহীন যেন লগা হ’ল! আমিবোৰে খাছীসকলৰ বৈশিষ্ট্যবোৰ দেখি হাঁহিব পৰা হ’লোঁ। আমি পূর্বেই উল্লেখ কৰিছোঁ – আজিৰ পৰিয়ালৰ আদর্শ ৰূপটোৰ তিনিটা মূল বৈশিষ্ট্য হৈছে – ১) পিতৃতন্ত্র [য’ত জেণ্ডাৰ আৰু বয়সৰ পদানুক্রম অনুসৰি ক্ষমতাৰ বিতৰণ ঘটিব; কিন্তু প্রাপ্তবয়স্ক পুৰুষে তেওঁতকৈ বৃদ্ধ মহিলাক পাছ পেলাই যাব], ২) পিতৃজাত [য’ত সম্পত্তি আৰু বংশনাম পিতৃৰপৰা পুত্রলৈ হস্তান্তৰিত হ’ব], ৩) পিতৃতান্ত্রিক ভিৰিল’কেলিটি (virilocality) [পত্নীয়ে পিতৃগৃহ ত্যাগ কৰি স্বামীৰ ঘৰত থাকিবলৈ যাব]।\nইয়াৰে ভিতৰত তৃতীয়টো বৈশিষ্ট্য বিশেষভাৱে গুৰুত্বপূর্ণ, কিয়নো ইয়াৰদ্বাৰাই মহিলাসকলক তেওঁলোকৰ পূর্বৰ সমস্ত ছাপ’র্ট ছিষ্টেমৰপৰা আঁতৰাই আনি অকলশৰীয়া কৰি পেলোৱা হয় আৰু তেওঁলোকৰ ভাগ্য স্বামীগৃহৰ মানুহৰ দয়াৰ ওপৰতেই এৰি দিয়া হয়।\nএই প্রসংগতে পঞ্জাবৰ এটা ঘটনা সম্পর্কে আলোচনা কৰা যাওক। কিছুদিন পূর্বে পঞ্জাবৰ মহিলা আয়োগে এখন প্রচাৰপত্র প্রকাশ কৰিছিল, য’ত মহিলাসকলক পৰামর্শ দিয়া হৈছিল – বিবাহিতা মহিলাসকলে স্বামীগৃহত শান্তি ৰক্ষা কৰি চলিবলৈ হ’লে মাকৰ ঘৰৰ মানুহৰ স’তে সঘনাই ম’বাইলত কথা পতা বন্ধ কৰিব লাগে! বহুতেই এই অদ্ভুত পৰামর্শখিনিক সমালোচনা কৰাৰ পাছত আয়োগৰ অধ্যক্ষাগৰাকীয়ে স্পষ্টীকৰণ দি কৈছিল : এই পৰামর্শখিনি মই নিজে দেখা কিছুমান ঘটনাৰ প্রতি মন কৰিহে দিছিলো। মই দেখিছো যে বিবাহবিচ্ছেদ বিচৰা প্রায় ৪০ শতাংশ মহিলায়েই এইবুলি কাৰণ দর্শাইছে – তেওঁলোকৰ স্বামী তথা স্বামীগৃহৰ মানুহে হেনো অনবৰত তেওঁলোকে ম’বাইলত কথা পাতি থকা দেখিবলৈ ভাল নাপায়। অর্থাৎ স্বামীগৃহৰ মানুহে সন্দেহ কৰে যে বোৱাৰীগৰাকীয়ে কোনো পৰপুৰুষৰ স’তে কথা পাতি আছে! এইখিনিতে কোনোবা এজনে প্রশ্ন কৰিলে – “পিছে বোৱাৰীজনীয়ে যদি নিজৰ মাকৰ স’তে কথা পাতি থাকে, তেতিয়া?” অধ্যক্ষাগৰাকীয়ে উত্তৰত ক’লে : “সেইটোও এটা বেয়া কথা; অনবৰত মাকৰ ঘৰৰ মানুহৰ সৈতেই কথা পাতি থাকিলে বোৱাৰীজনীয়ে নতুন ঘৰখনৰ সৈতে কেতিয়া মিলিবলৈ চেষ্টা কৰিব?” (AFP 2011)।\nঅর্থাৎ ম’বাইল প্রযুক্তিয়ে নতুন কইনাসকলক তেওঁলোকৰ মাতৃগৃহৰপৰা বিচ্ছিন্ন কৰি অকলশৰীয়া কৰি পেলোৱাৰ অতিশয় জৰুৰী প্রক্রিয়াটো ক্রিয়ান্বিত কৰাত বাধা প্রদান কৰিছে!\n(অনাগত সংখ্যাত : “নামত কি আহে যায়”, What’s InaName )\nNo Comments : "নাৰীবাদী দৃষ্টিৰে পৃথিৱীখন- (মূল : নিবেদিতা মেনন অনুবাদ : ময়ূৰ চেতিয়া)"


দুদিনীয়া জনপ্ৰিয়তা আকাশত পেৰাচুত বান্ধি উৰি ফুৰা আনন্দখিনিৰ লেখীয়া :- সংগীত পৰিচালক স্বৰূপ কাকতী - NORTHEAST NOW (Assamese)\nদুদিনীয়া জনপ্ৰিয়তা আকাশত পেৰাচুত বান্ধি উৰি ফুৰা আনন্দখিনিৰ লেখীয়া :- সংগীত পৰিচালক স্বৰূপ কাকতী\nJanuary 1, 2018 7:42 am\nপাহৰণিৰ গৰ্ভত সোমাই পৰা শব্দবোৰক গীতৰ মাজেৰে জনসাধাৰণৰ মাজলৈ ঘূৰাই অনাৰ প্ৰয়াস কৰা নৱপ্ৰজন্মৰ এগৰাকী সংগীত পৰিচালক স্বৰূপ কাকতীয়ে বৰ্তমানলৈকে শতাধিক গীতৰ কথা আৰু সুৰ প্ৰদান কৰিছে। মাইহাং, আপাদেউ, নিচাদেউ, চকলং ইত্যাদি শব্দবোৰ গীতত প্ৰয়োগৰ জৰিয়ত জনসাধাৰণক এই সংগীত পৰিচালক জনে অৱগত কৰাৰ চেষ্টা কৰি আহিছে। নৱবৰ্ষৰ প্ৰাক মুহূৰ্তত নৰ্থ ইষ্ট নাও ৰ সাংবাদিকৰ সৈতে হোৱা এক সাক্ষাৎকাৰত তেওঁৰ বহুতো অভিজ্ঞতাৰ লগতে অসমীয়া সংগীত জগতৰ বিভিন্ন দিশৰ কথা অৱগত কৰে। তলত এই সাক্ষাৎকাৰৰ কিয়দাংশ আপোনালোকৰ বাবে আগবঢ়াইছো।\nবৰ্তমান সময়ত অসমৰ সংগীত জগত খনৰ বিষয়ে আপুনি কি ক’ব বিচাৰে?\n=> বৰ্তমান সময়ত অসমৰ সংগীত জগতখনৰ কিছু কিছু ক্ষেত্ৰত অৱস্থা অতি দুখলগা। শিল্পীসকলে কৰা কষ্টৰ বিনিময়ত তাৰ উচিত মূল্যটো ঘূৰাই নাপায়। যেতিয়াৰ পৰা ইন্টাৰনেটৰ সুবিধাটো বেছিকৈ উপলব্দ হ’ল তেতিয়াই অসমৰ মানুহে চি ডি কেছেট আৰু শ্ৰব্য কেছেট ক্ৰয় কৰাটো বাদ দিলে আৰু সেয়েহে ইয়াৰ বজাৰখনো ক্ৰমান্বয়ে নাইকিয়া হৈ আহিল। যাৰ ফলস্বৰূপে সংগীতৰ ক্ষেত্ৰখনৰ পৰা বহু শিল্পী আধাতে আঁতৰি যাবলৈ বাধ্য হৈছে।\nইন্টাৰনেট যোগে গীতসমূহ উপলব্ধ হোৱা পদ্ধতিয়ে সংগীতৰ লগত জড়িত থকা লোকৰ জীৱনলৈ শংকা নমাই আনিছে বুলি ভাবে নেকি?\n=> নাই, কেতিয়াও নাভাবো। যেতিয়াৰ পৰা ইন্টাৰনেটৰ সুবিধাটো উপলব্ধ হৈছে তেতিয়াৰ পৰা শ্ৰোতাসকলে গীত এটি লাভ কৰাটো সহজলভ্য হৈ পৰিছে। ইন্টাৰনেটৰ সুবিধাটো নথকাৰ সময়ত অসমৰ চুকে-কোণে বসবাস কৰা লোকসকলে গীত এটা শুনিব পৰা নাছিল। কিন্তু বৰ্তমান সময়ত যিকোনো ঠাইৰ পৰা যিকোনো সময়তে এটা গীত ডাউনলোড কৰিব পাৰে।\nঅসমত গীত সমূহ সহজতে উপলব্ধ হোৱাকৈ এটা মোবাইল এপছ অথবা সুকীয়া ৱেবচাইট এটাৰ প্ৰয়োজন, য’ত এটি গীত আপলোড কৰিলে আমি শিল্পীসকলে এটা বিনিময় লাভ কৰিব পাৰো তথা কষ্টৰ মূল্যখিনি ঘূৰাই পাওঁ। মুম্বাইত বৰ্তমান এই ব্যৱস্থাটো চলি আছে যাৰ জৰিয়তে তেওঁলোকে কোটি কোটি টকা উপাৰ্জন কৰি আছে।\nব্যক্তিগত ৱেবচাইট আৰু মোবাইল এপচক লৈ চৰকাৰক আহ্বান কৰিব খোজে নেকি?\n=> কেৱল শিল্পীসকলে এই ক্ষেত্ৰত অকলে একো পদক্ষেপ ল’ব নোৱাৰে। মই চৰকাৰক এটাই আহ্বান জনাওঁ যে শিল্পী সকলৰ কথা ভাৱক। শিল্পীসকলক ভাতমুঠি খাব পৰা ব্যৱস্থাটো কৰি দিয়ক। শিল্পীসকল নাথাকিলে সংগীতেই নোহোৱা হৈ যাব আৰু সংগীত অবিহনে মানুহৰ জীৱনটো আমনিদায়ক হৈ যাব। শিল্পীসকলে নিজৰ সৃষ্টি এৰি দিলে অসমৰ বৃহৎ সাংস্কৃতিক ভঁড়ালটো উদং হৈ যাব। অল আছাম মিউজিক এচ’চিয়েচনে চৰকাৰক দীৰ্ঘদিন ধৰি কিছু সাহায্য প্ৰদান কৰিবৰ বাবে দাবী উত্থাপন কৰি আহিছে, যি ধনেৰে শিল্পী সকলে অসুস্থ অৱস্থাত সহায় কৰিব পাৰে। চৰকাৰে আশ্বাস প্ৰদান কৰি আছে যদিও বৰ্তমানলৈকে একো হৈ উঠা নাই। আশা কৰো নৱবৰ্ষত আমাৰ এই দাবীৰ চৰকাৰে সঁহাৰি জনাব।\nসংগীত অথবা অভিনয়ৰ লগত জড়িত কোনো লোকক শিল্পী বুলি ক’ব পাৰিনে?\n=> শিল্পী হোৱাটো ইমান সহজ নহয়। এজন শিল্পী হ’বলৈ বহুখিনি সাধনা ত্যাগ আৰু জ্ঞানৰ অধিকাৰী হোৱাটো বাঞ্চনীয়। দুটামান গীত গাই বা দুটামান চৰিত্ৰত অভিনয় কৰিলেই কোনো শিল্পী হৈ নুঠে। এজন মানুহ শিল্পী হ’বলৈ যাওঁতে তেওঁৰ স্বভাৱ চৰিত্ৰৰ লগতে আচাৰ-ব্যৱহাৰৰ ওপৰতো বহুখিনি কথা নিৰ্ভৰ কৰে। আমিও চেষ্টা কৰিহে আছো, শিল্পীৰ আসন পাবলৈ বহুখিনি বাকী আছে। প্ৰত্যেকজন মানুহৰ অন্তৰত স্থান দখল কৰিব পাৰিলেহে প্ৰকৃততে শিল্পী হ’ব পাৰিম।\nআপুনি কিমান দিন ধৰি এই সংগীত ক্ষেত্ৰ খনৰ সৈতে জৰিত হৈ আছে?\n=> সংগীত ক্ষেত্ৰখনৰ সৈতে মই ১৭ বছৰ ধৰি জৰিত হৈ আছো। আগতে দুই এটা গীত গাইছিলো যদিও ২০০০ চনৰ পৰা মই সংগীতৰ ক্ষেত্ৰখনত ওতঃ পোতঃ ভাবে জড়িত হওঁ। প্ৰথম অৱস্থাত জয়ন্ত হাজৰিকা, জ্যোতিপ্ৰসাদ আগৰৱালা, বিষ্ণু প্ৰসাদ ৰাভাৰ গীত গাইছিলো। ১৯৯৭ চনৰ পৰা গীত গোৱা আৰম্ভ কৰিছিলো যদিও ২০০০ চনৰ পৰা সংগীতক মই পেছা হিচাপে সংগীতক গ্ৰহণ কৰিছিলো। ২০০৩ চনৰ পৰা মঞ্চত গীত পৰিবেশন কৰাটো আৰম্ভ কৰিছিলো।\nনৱবৰ্ষৰ প্ৰথম দিনটোত আপুনি শিশু তথা নৱপ্ৰজন্মক কেনেকুৱা গীত শুনিবলৈ বা গাবলৈ আহ্বান কৰিব?\n=> বৰ্তমান সময়ত পশ্চিমীয়া দিশত বেছিকৈ ঢাল খোৱাটো পৰিলক্ষিত হৈছে। সেইটা হৈছে ক্ষন্তেকীয়া। যিবোৰ গীতত গীতি সাহিত্য নাথাকে অথবা অসমীয়া মাটিৰ গোন্ধ নাথাকে সেইবোৰ গীত চিৰস্থায়ী নহয়। পশ্চিমীয়া গীত শুনিছে যদি শুনিব পাৰে, আমি যুগৰ লগত খোজ মিলাই যাবই লাগিব, কিন্তু যুগৰ লগত খোজ মিলাব গৈ ঘৰচিৰীকাৰ দৰে আমি নিজৰ খোজটো পাহৰি পেলাব নালাগে।\nনৱপ্ৰজন্মৰ কিছু সংখ্যকে অশ্লীল শব্দ প্ৰয়োগৰ দ্বাৰা হওঁক অথবা দুটা অৰ্থৰ গীত পৰিবেশনৰে কিছু বিতৰ্কৰ সুত্ৰপাত হৈছিল। আপুনি নৱবৰ্ষৰ প্ৰথমটো দিনত তেওঁলোকলৈ আপোনাৰ কি আহ্বান হ’ব?\n=> তেওঁলোক নিজ ইচ্ছাৰে এই দিশত কাম কৰিবৰ বাবে ওলাই আহিছে। তেওঁলোকে নিজেও ভবা উচিত যে কি গীত ৰচনা কৰিলে ৰাইজে আদৰি ল’ব। মই নিজে কনকলতা গীতটোৰ এটা শব্দৰ বাবে ৩ মাহ পৰ্যন্ত অপেক্ষা কৰিছো। কিছুমান গায়ক আছে যিসকলে একে ৰাতিতে সস্তীয়া জনপ্ৰিয়তাৰ বাবে বিতৰ্কিত গীত ৰচনা কৰে।\nভুকুতে কলটো নপকে। সাধনা অবিহনে সফলতাৰ শিখৰৰ স্থায়ী বাসিন্দা হ’ব নোৱাৰে। দুদিনীয়া জনপ্ৰিয়তা আকাশত পেৰাচুত বান্ধি উৰি ফুৰা আনন্দখিনিৰ লেখীয়া। কিয়নো পেৰাচুত যিমান সময়েই আকাশত নুৰক, শেষত শেষত কিন্তু সি তললৈহে আহে, ওপৰলৈ নাযায়। যিডাল গছৰ মাটিৰ লগত সম্পৰ্ক আছে সি আকাশমুখী হয়, কাৰণ তাৰ শিপা থাকে।\n‘নাহৰ কলি’ এলবামেৰে সংগীতৰ ক্ষেত্ৰখনত জনপ্ৰিয়তা লাভ কৰা স্বৰূপ কাকতীয়ে নাচো নাচো লাগে, মাইহাং, বেবীমাইনা, হাঁচতি, জাঁজী নৈ, ৰংদৈ ইত্যাদি বহুতো এলবামত কথা, সুৰ প্ৰদান কৰাৰ লগতে কিছু সংখ্যক গীতত পৰিচালনাও কৰিছে।জানিব পৰা মতে বিভিন্ন বুৰঞ্জীমূলক তথা বিভিন্ন সম্প্ৰদায়ৰ শব্দবোৰ একত্ৰিত কৰি গীত ৰচনা কৰা প্ৰথমজন সুৰকাৰ হ’ল স্বৰূপ কাকতী।\nসদৌ শেষত সংগীত পৰিচালক জনে সমূহ অসমবাসী ৰাইজক নৰ্থ ইষ্ট নাওৰ যোগে ইংৰাজী নৱবৰ্ষৰ লগতে মাঘবিহুৰ শুভেচ্ছা জ্ঞাপন কৰাৰ লগতে অসমীয়া মাটিৰ গোন্ধ থকা গীত শুনিবৰ বাবে আহ্বান জনায়।


Home > 'তানাজী'ৰ দৰে চিনেমা বিপদজনক! অনুতপ্ত ছঈফ আলী খান\n'কিছুমান কাৰণত মই কোনোধৰণৰ ষ্টেণ্ড ল’ব নোৱাৰিলো। হয়তো অহাবাৰ মই এনেকুৱা কৰিব পাৰিম। মোৰ চৰিত্ৰটো বহুত ভাল লাগিছিল, সেয়ে অভিনয়ৰ প্ৰস্তাৱত সন্মতি নজনোৱাকৈ থাকিব নোৱাৰিলো। কিন্তু এয়া কোনোধৰণৰ ইতিহাস নহয়। ইতিহাস কি সেই বিষয়ে মই ভালকৈয়ে জানো। ইয়াত পলিটিকেল নেৰেটিভ সলনি কৰা হৈছে আৰু এয়া অতি ভয়াৱহ।’-সাক্ষাৎকাৰটোত এইদৰে কয় অভিনেতাগৰাকীয়ে।\nতেওঁ আৰু কয়, 'মই ভাবো যে ইণ্ডিয়া ধাৰণাটো ব্ৰিটিছসকলে দিছিল আৰু তাৰ আগতে সেই ধাৰণা নাছিল। এই চিনেমাখনত কোনো ঐতিহাসিক তথ্য নাই। আমি এই লৈ কোনো যুক্তি-তৰ্ক দাঙি ধৰিব নোৱাৰিলো। এয়া সঁচাকৈয়ে দুৰ্ভাগ্যজনক যে আমি শিল্পীসকলে উদাৰবাদী চিন্তাধাৰাৰ কথা কও, কিন্তু জনপ্ৰিয়তাবাদৰ গণ্ডীৰ পৰা ওলাই আহিব নোৱাৰো। এয়া মুঠেই ভাল কথা নহয় যদিও এয়াই বাস্তৱ সত্য।’\nঅভিনেতাগৰাকীয়ে সাক্ষাৎকাৰটোত স্পষ্টকৈ স্বীকাৰ কৰে যে তানাজী চিনেমাখনত ইতিহাসৰ ভুল ব্যাখ্যা কৰা হৈছে। তেওঁ কয় যে চিনেমাসমূহত ব্যৱসায়িক সফলতাৰ বাবে ইতিহাসৰ ভুল ব্যাখ্যাক উপজীব্য হিচাপে ব্যৱহাৰ কৰাৰ প্ৰৱণতা ক্ৰমাৎ বৃদ্ধি পাবলৈ লৈছে।\nসাক্ষাৎকাৰটোত সাংবাদিক অনুপমা চোপ্ৰাই চলচিত্ৰ পৰিচালক কবীৰ খানে কৰা এটি মন্তব্যৰো উল্লেখ কৰে। কবীৰ খানে কৈছিল যে তেওঁ বেয়া অভিনয় আৰু দুৰ্বল স্ক্ৰীপ্ট মানি ল’ব পাৰিব কিন্তু কোনো কাৰণতে ব্যৱসায়িক সফলতাৰ বাবে চিনেমাৰ কাহিনীত ৰাজনৈতিক উদ্দেশ্যপ্ৰণোদিতভাৱে ইতিহাসৰ বিকৃতকৰণ মানি ল’ব নোৱাৰে।\nকবীৰ খানৰ উক্ত মন্তব্যৰ প্ৰসংগৰে সাংবাদিকগৰাকীয়ে বলীউডৰ ভিতৰচ’ৰাত মেৰুকৰণ বৃদ্ধি পাইছে নেকি বুলিও ছঈফ আলী খানক প্ৰশ্ন কৰে। এই প্ৰশ্নৰ উত্তৰত অভিনেতাগৰাকীয়ে কয়, 'নিশ্চিতভাৱে। দেশ বিভাজনৰ পিছত মোৰ পৰিয়ালৰ যিসকল লোকে ভাৰত এৰি গুচি গৈছিল তেওঁলোকে ভাবিছিল যে বিভাজনৰ পিছত ইয়াত তেওঁলোক সুৰক্ষিত নহ’ব। আনহাতে মোৰ পৰিয়ালৰ একাংশই আকৌ ভাৰততে থকাৰ সিদ্ধান্ত এইকাৰণে লৈছিল কিয়নো তেওঁলোকে ভাবিছিল যে ভাৰত এখন ধৰ্মনিৰপেক্ষ দেশ, গতিকে ইয়াত কোনোধৰণৰ সমস্যা হ’বই নোৱাৰে।’\nঅনুতপ্ত মনেৰে তেওঁ আৰু কয়, 'কিন্তু এতিয়া যি দিশেৰে আমাৰ দেশখন অগ্ৰসৰ হ’বলৈ লৈছে, মাজে মাজে মোৰ শংকা হয় যে এনেকৈ হ’বলৈ হ’লে আমাৰ মৰমৰ দেশখন আৰু ধৰ্মনিৰপেক্ষ হৈ নাথাকিবই কিজানি! যদি মই মোৰ আৰু পৰিয়ালৰ কথা কও তেন্তে আমি সম্পূৰ্ণৰূপে সুখত আছো। ভাল ডাক্টৰ আছে, সন্তানে ভাল স্কুলত পঢ়িছে। ভাল বিনিয়োগ, উপাৰ্জনো ভাল। কিন্তু ধৰ্মনিৰপেক্ষতা আৰু বাকী বিষয়সমূহক লৈ যিবোৰ কথা-বতৰা হৈ আছে, সেইবোৰত আমি ভাগ লোৱা নাই। আমি সেইবোৰৰ বাবে সংগ্ৰাম কৰা নাই, ছাত্ৰ-ছাত্ৰীসকলে কৰিছে। যেতিয়া আমি কোনো এটা বিষয়ত মন্তব্য দিও বা পক্ষ লও তেতিয়াই চিনেমা বৰ্জনৰ হুংকাৰ দিয়া হয়। ঠায়ে ঠায়ে হিংসাত্মক পৰিস্থিতিৰ উদ্ভৱ হয়। সেয়ে এইবোৰৰ পৰা আমি নিজকে বচাই চলো। কিয়নো আমাৰ ইণ্ডাষ্ট্ৰীৰ অধিকাংশ লোকেই এনে ঘটনাবোৰত সোমাই পৰিয়াল আৰু পেছাৰ ক্ষতিসাধন কৰিব নিবিচাৰে।’\n♦ 'তানাজী’ চিনেমাত কি দেখুওৱা হৈছে?\nএই চিনেমাখনত মোগলক বিদেশী হিচাপে দেখুওৱা হৈছে। মোগলসকলে ভাৰতত বছৰৰ পিছত বছৰ ধৰি আছে যদিও চিনেমাখনত সম্পূৰ্ণৰূপে বিদেশী সজোৱা হৈছে। ১৯৬০ চনৰ চিনেমা 'মোগল-এ-আজম’ত আকবৰক ভাৰতীয় হিচাপে দেখুওৱা হৈছিল। কিন্তু ২০০৮ চনৰ 'যোধা আকবৰ’ত সেই ঐতিহাসিক তথ্যক ওলোটাই দিয়া হয়।\nপ্ৰসিদ্ধ ইতিহাসবিদ হৰবংশ মুখিয়াই এই সন্দৰ্ভত বিবিচিৰ সৈতে হোৱা এক সাক্ষাৎকাৰত কয় যে যোধা আকবৰত যিগৰাকী যোধা বাইক আকবৰৰ পত্নী হিচাপে দেখুওৱা হৈছে, প্ৰকৃততে যোধা বাই নামৰ কোনো মহিলাই নাছিল। পদ্মাৱত চিনেমাতো আলাউদ্দিন খিলজীক এগৰাকী অত্যাচাৰী মুছলমান শাসক হিচাপে দেখুওৱা হৈছে। একেদৰে 'তানাজী’ চিনেমাত এই হিন্দু-মুছলমান ধাৰণাক অধিক স্পষ্টকৈ পৃথক পৃথকভাৱে দেখুওৱা হৈছে। মোগলক ভাৰতীয় নহয় বুলি কোৱাৰ লগতে চিনেমাখনত মোগল আৰু প্ৰতিটো মুছলমান চৰিত্ৰক গাঢ় সেউজীয়া পোছাক পৰিধান কৰোৱা দেখা গৈছে। ইতিহাসবিদগৰাকীয়ে এনে প্ৰৱণতাক অভিহিত কৰিছে একপ্ৰকাৰৰ ষ্টেৰিঅ’টাইপ হিচাপে।\nচিনেমাখনৰ আৰম্ভণিতে দাবী কৰা হৈছে যে হিন্দু ৰাজপুতৰ বিৰুদ্ধে হিন্দু মাৰাঠাক যুদ্ধৰ বাবে প্ৰৰোচিত কৰাতো হৈছে আকবৰৰ আটাইতকৈ ডাঙৰ চতুৰালি। কিন্তু ঐতিহাসিক তথ্য মতে এয়া মুঠেই শুদ্ধ নহয়। চিনেমাখনত মাৰাঠাসকলৰ ৰাজনৈতিক আকাংক্ষাক মূল্যৱান হিচাপে দেখুওৱা হৈছে। বিপৰীতে মোগল আৰু ৰাজপুতৰ ধাৰণাটোক তেনেই সৰলীকৰণ কৰা হৈছে। ছঈফ আলী খানে যি উদয়ভান ৰাথোৰৰ চৰিত্ৰ ৰূপায়ণ কৰিছে সেই চৰিত্ৰটোক ঔৰংগজেৱৰ বহতীয়া হিচাপে চিত্ৰিত কৰি নিগেটিভ চৰিত্ৰৰ ৰূপ দিয়া হৈছে চিনেমাখনত।\nএনে পৰিপ্ৰেক্ষিতত চিনেমাখনক লৈ দেখা দিছে একাধিক বিতৰ্কৰ। অৱশ্যে উক্ত বিতৰ্কৰ বাবে অধিক জনপ্ৰিয় হৈ পৰিছে ছবিখন। যুক্তিবাদী বিশ্লেষকসকলৰ মতে ছবিখনে ঐতিহাসিক তথ্যৰ ভুল ব্যাখ্যা কৰি হিন্দুত্ববাদী ধাৰণাটোক সিৰসিৰাই দিব পৰা বাবে অতি সহজে সৰ্বসাধাৰণৰ মাজত জনপ্ৰিয় হৈ পৰিছে। চিনেমাখনত ব্যৱসায়িক সফলতাৰ বাবে ব্যৱহাৰ কৰা এই উপায়টোকে এতিয়া অভিনেতা ছঈফ আলী খানে ধৰ্মনিৰপেক্ষ দেশ তথা সমাজৰ বাবে বিপদজনক আখ্যা দিয়াটোৱে বহন কৰিছে বিশেষ তাৎপৰ্য।\nSource URL: https://newsnextone.com/historically-tanaji-is-not-true-says-saif-ali-khan


হাৰিভাংগা - অসমীয়া ৱিকিপিডিয়া\nস্থানাঙ্ক 26°27′N 91°16′E / 26.45°N 91.26°E / 26.45; 91.26\nজনসংখ্যা 5,344 (2011[update])\nলিঙ্গ অনুপাত (পুৰুষ:মহিলা) ♂/♀\n• পিনক'ড • ৭৮১৩৭৮\nহাৰিভাংগা (ইংৰাজী: Haribhanga) অসমৰ নলবাৰী জিলাৰ টিহু ৰাজহ চক্ৰৰ অন্তৰ্গত নামবৰভাগ মৌজাৰ পূব অংশত অৱস্থিত এখন বৃহৎ গাঁও। গাঁওখনত চুবুৰীৰ সংখ্যা ১৮ টা।\n5 যাতায়াত ব্যৱস্থা\n6.1 শিক্ষণ প্ৰতিষ্ঠান\n7 অন্যান্য সংযোজন\nহাৰিভাংগা ২৬.৪৫° উত্তৰ অক্ষাংশ আৰু ৯১.২৬° পূব দ্ৰাঘিমাংশত অৱস্থিত।\nগাঁওখনৰ দক্ষিণ পূব দিশেৰে পাগলাদিয়াৰ এটা সুঁতি মৰা পাগলাদিয়া বৈ গৈছে।\nহাৰিভাংগা গাঁৱৰ পৰা গুৱাহাটীলৈ দূৰত্ব ৯০ কিলোমিটাৰ, নলবাৰী নগৰলৈ ২০ কিলোমিটাৰ আৰু টিহু নগৰলৈ ৫ কিলোমিটাৰ।\nপূবে কৈঠালকুছি গাঁও\nদক্ষিণে সন্ধেলী গাঁও\nপশ্চিমে মাখিবাহা গাঁও।\nহাৰিভাংগা নামটোৰ উৎপত্তি সম্বন্ধে বহুজনৰ বহু মত। এই সন্দৰ্ভত লোকবিশ্বাসৰ ভেঁটিত প্ৰধানতঃ দুটা কাহিনী পোৱা যায়। প্ৰথম কাহিনী অনুসৰি তেজপুৰৰ অগ্নিগড়ৰ হৰি-হৰৰ যুদ্ধৰ শেষৰ যুদ্ধখিনি এই অঞ্চলত হৈছিল। যুদ্ধত পৰাজয় বৰণ কৰি হৰিয়ে যুদ্ধ ভংগ দি পলায়ন কৰিলে। হৰিয়ে ভংগ দিয়াৰ বাবে "হৰি-ভংগ” হ’ল আৰু তাৰ পৰা অপভ্ৰংশ হৈ কালক্ৰমত হাৰিভাঙ্গা হোৱা বুলি লোকে বিশ্বাস কৰে। আন এক কাহিনী মৰ্মে এসময়ত পাগলাদিয়া নদীৰ এটা সুঁতি উক্ত অঞ্চলটোৰ মাজেৰে বৈ গৈ বেকী নদীত পৰিছিলগৈ। সে‍ই সুঁতিৰ পাৰতে মহাপ্ৰভু শ্ৰী শ্ৰী কলীয়া গোঁসাইৰ আৱিৰ্ভাবৰ কাহিনী জড়িত হৈ আছে। উক্ত সুঁতিয়েদি বৰপেটীয়া বেপাৰী সকলে নাওঁ লৈ বেহা বেপাৰ কৰিবলৈ আহিছিল আৰু ভটীয়া বেপাৰীয়ে এ‍ই অঞ্চলত দৈ গাখীৰৰ বেহা কৰিছিল। এবাৰ প্ৰাকৃতিক দুৰ্য্যোগৰ ফলত তেনেকুৱা কেবাখনো নাওঁ পানীত জাহ যায় আৰু গাখীৰ কঢ়িয়াই অনা হাড়ি (এবিধ মাটিৰ পাত্ৰ) বোৰ নদীৰ পাৰত ভাঙি চূচূৰ্মৈ হৈ পৰি থাকে। সে‍ই কাহিনীৰ আলমতে ওচৰ চুবুৰীয়া অঞ্চলৰ ৰা‍ইজে এ‍ই অঞ্চলটোক হাড়িভাঙ্গা/ হাড়িভাঙা নাম দিয়ে। সময় সলনি হোৱাৰ লগে লগে নামটো ক্ৰমাৎ হাৰিভাঙ্গালৈ সলনি হয়। এতিয়া লিখিত অনুসৰি গাওঁখনৰ নাম "হাৰিভাঙ্গা / হাৰিভাংগা" নামেৰে পঞ্জীয়ন কৰা হৈছে।\nজনসংখ্যা: ২০১১ লোকপিয়ল অনুসৰি ৫৩৪৪ জন। ইয়াৰে মাজৰ পুৰুষৰ সংখ্যা হৈছে: ... জন আৰু মহিলাৰ সংখ্যা: ...\nআয়ৰ উৎসঃ মূখ্যতঃ কৃষি আৰু শিক্ষকতা।\nযাতায়াত ব্যৱস্থা[সম্পাদনা কৰক]\nগুৱাহাটীৰ পৰা নলবাৰী হৈ চামতা আৰু সাহপুৰৰ মাজেৰে গড়কাপ্টানী পকী পথ।\nগুৱাহাটীৰ পৰা নলবাৰী হৈ মোহন বজাৰ, কৈঠালকুছি, বালিৰ মাজেৰে গড়কাপ্টানী পকী পথ।\nগুৱাহাটিৰ পৰা বৰমা হৈ ৩১ নং ৰাষ্ট্ৰীয় ঘা‍ইপথেৰে টিহু চ’কলৈ আৰু টিহুৰ চ’কৰ পৰা টিহু নগৰৰ মাজেৰে মথুৰাপুৰ হৈ গড়্কাপ্টানী পকী পথ।\nনিকটৱৰ্তী টিহু ৰেল ষ্টেচন। দূৰত্ব: ৫ কিলোমিটাৰ।\nনিকটৱৰ্তী কৈঠালকুছি ৰেল ষ্টেচন। দূৰত্ব: ৫ কিলোমিটাৰ।\nপ্ৰধান অনুস্থান সমুহ হৈছে:\nহাৰিভাংগা ৰাজহুৱা পুথিভড়াল।\nৰাজহুৱা প্ৰেক্ষাগৃহ আৰু নাট্য মন্দিৰ।\nপ্ৰকাশন পৰিষদ লেক’ (LACO: Literary And Cultural Organisation)\nশিক্ষণ প্ৰতিষ্ঠান[সম্পাদনা কৰক]\nচৰকাৰী প্ৰাথমিক বিদ্যালয়ৰ সংখ্যা ১৮ খন।\nমাধ্যমিক বিদ্যালয় এখন।\nউচ্চতৰ মাধ্যমিক বিদ্যালয় এখন, হাৰিভাংগা উচ্চতৰ মাধ্যমিক বিদ্যালয় (উচ্চ মাধ্যমিক শাখা আৰু উচ্চতৰ মাধ্যমিক কলা শাখা)।\nবালিকা উচ্চ মাধ্যমিক বিদ্যালয এখন, হাৰিভাংগা বালিকা উচ্চ মাধ্যমিক বিদ্যালয়।\nবে-চৰকাৰী বিদ্যালয ২ খন। ইয়াৰে এখন জাতীয় বিদ্যালয় আৰু আনখন শংকৰদেৱ শিশু নিকেতন।\nসংগীত বিদ্যালয দুখন, বিষ্ণুৰাভা সংগীত মহাবিদ্যালয় আৰু হাৰিভাংগা জনকল্যাণ সংগীত মহাবিদ্যালয়।\nকলা বিদ্যালয় দুখন, সমন্বয় আৰ্ট স্কুল আৰু আৰ্ট গেলেৰী।\nঅন্যান্য সংযোজন[সম্পাদনা কৰক]\nহাৰিভাংগা ডাকঘৰ। ডাক সূচাংক: 781378\n30 খন বিচনাযুক্ত হাৰিভাংগা প্ৰাথমিক স্বাস্থ্যকেন্দ্ৰ।\nঅসম গ্ৰামীণ বিকাশ বেংকৰ হাৰিভাংগা শাখা।\nভাৰতীয় ষ্টেট বেংকৰ গ্ৰাহক সেৱা কেন্দ্ৰ।\nৰাজহুৱা পুথিভঁড়াল, গাওঁ উন্নয়ন সমিতিৰ কাৰ্যালয়, সমবায় সমিতিৰ নাম্বৰভাগ মৌজাৰ প্ৰধান কাৰ্য্য়ালয়, ৰাজহুৱা সভা সমিতিৰ বাবে সভাগৃহ (Auditorium) আৰু নাট্য মন্দিৰ, পুথি প্ৰকাশক: লেকো LACO (Literary and Cultural Organisation), প্ৰেছ, বাণিজ্য কেন্দ্ৰ (Shoping Centre), দৈনিক গধূলিৰ হাট, বাছ অস্থান, অ’টো আস্থান, ৰংদৈ বিহু হুঁচৰি দল আৰু ভাস্কৰজ্যোতি বিহু হুঁচৰি দল।\nশ্ৰী শ্ৰী কলিয়া গোঁসা‍ই মহাপ্ৰভুৰ মন্দিৰ। স্বৰ্গদে‍উ ৰূদ্ৰ সিংহৰ দিনত প্ৰতিস্থিত।\nমূখ্য উৎসৱ: শ্ৰী শ্ৰী কলিয়া গোঁসা‍ই মহাপ্ৰভুৰ মন্দিৰত পহিলা মাঘৰ ধৰ্মসভা আৰু তাৰ লগে লগে একেলেঠাৰিয়ে সপ্তাহ যোৰা কাৰ্য্যসূচীৰে ঐতিহাসিক হাৰিভাংগা সভা মহোৎসৱ।\n↑ "Location of Haribhanga". http://indiamapia.com/Nalbari/Haribhanga.html। আহৰণ কৰা হৈছে: February 01, 2012.\n"https://as.wikipedia.org/w/index.php?title=হাৰিভাংগা&oldid=110801"ৰ পৰা সংকলিত\nএই পৃষ্ঠাখন ০৯ জানুৱাৰী, ২০১৩ তাৰিখে ১৫:০১ বজাত অন্তিম সংশোধন কৰা হৈছিল।


Esopam Z in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Esopam Z ar byavahar, ppali, parshwakriya, upkaar, kriya-pratikriya aaru satarkatabani\nEsopam Z की जानकारी\nEsopam Z ৰ লাভ আৰু ব্যৱহাৰসমূহ- Esopam Z Benefits & Uses in Assamese- Esopam Z ar laabh aaru byavaharsamuh\nEsopam Z ৰ পালি আৰু সেয়া কেনেদৰে ল'ব- Esopam Z Dosage & How to Take in Assamese - Esopam Z ar paali aaru xeya kenedore lobo\nEsopam Z ৰ পাৰ্শ্চক্ৰিয়াসমূহ- Esopam Z Side Effects in Assamese- Esopam Z ar parshwakriyasamuh\nEsopam Z সংক্ৰান্ত সতৰ্কতাবাণীসমূহ- Esopam Z Related Warnings in Assamese- Esopam Z xonkranta xatarkatabanisamuh\nঅইন দৰৱৰ সৈতে Esopam Zৰ গুৰুতৰ ক্ৰিয়া-প্ৰতিক্ৰিয়া- Severe Interaction of Esopam Z with Other Drugs in Assamese- Oinor xoite Esopam Z ar gurutor kriya-pratikriya\nEsopam Z মতভেদসমূহ- Esopam Z Contraindications in Assamese- Esopam Z nishedhsamuh\nEsopam Z ৰ বিষয়ে সততে সোধা প্ৰশ্নসমূহ- Frequently asked Questions about Esopam Z in Assamese- Esopam Z ar bikhoye satate xodha prashnasamuh\nখাদ্য আৰু মদৰ সৈতে Esopam Z ক্ৰিয়া-প্ৰতিক্ৰিয়া- Esopam Z Interactions with Food and Alcohol in Assamese- khadya aaru modor xoite Esopam Z kriya-pratikriya\nEsopam Z ৰ লাভ আৰু ব্যৱহাৰসমূহ - Esopam Z Benefits & Uses in Assamese - Esopam Z ar laabh aaru byavaharsamuh\nEsopam Z তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nEsopam Z ৰ পালি আৰু সেয়া কেনেদৰে ল'ব - Esopam Z Dosage & How to Take in Assamese - Esopam Z ar paali aaru xeya kenedore lobo\nEsopam Z-ৰ উপাদানসমূহ - Esopam Z Active Ingredients in Assamese - Esopam Z-ar upadaansamuh\nEsopam Z ৰ পাৰ্শ্চক্ৰিয়াসমূহ - Esopam Z Side Effects in Assamese - Esopam Z ar parshwakriyasamuh\nগৱেষণাৰ ভিত্তিত, Esopam Z ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nEsopam Z সংক্ৰান্ত সতৰ্কতাবাণীসমূহ - Esopam Z Related Warnings in Assamese - Esopam Z xonkranta xatarkatabanisamuh\nEsopam Z-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nEsopam Z এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Esopam Z খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nEsopam Z-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Esopam Z গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Esopam Z কি প্ৰভাৱ দেখা গৈছে?\nEsopam Zৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Esopam Z কি প্ৰভাৱ দেখা গৈছে?\nEsopam Zৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Esopam Z ৰ কি প্ৰভাৱ দেখা গৈছে?\nEsopam Zৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Esopam Zৰ গুৰুতৰ ক্ৰিয়া-প্ৰতিক্ৰিয়া - Severe Interaction of Esopam Z with Other Drugs in Assamese - Oinor xoite Esopam Z ar gurutor kriya-pratikriya\nEsopam Z তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nEsopam Z মতভেদসমূহ - Esopam Z Contraindications in Assamese - Esopam Z nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Esopam Z লোৱা অনুচিত যাতে -\nEsopam Z ৰ বিষয়ে সততে সোধা প্ৰশ্নসমূহ - Frequently asked Questions about Esopam Z in Assamese - Esopam Z ar bikhoye satate xodha prashnasamuh\nএই Esopam Z-এ অভ্য়াস বা নিচাৰ সৃষ্টি কৰে নেকি?\nনহয়, আপনি Esopam Zৰ প্ৰতি আসক্ত নহয়।\nEsopam Z লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Esopam Z লোৱা উচিত।\nহয়, এই Esopam Zয়ে মানসিক ৰোগৰ চিকিত্সা কৰিব পাৰে।\nখাদ্য আৰু মদৰ সৈতে Esopam Z ক্ৰিয়া-প্ৰতিক্ৰিয়া - Esopam Z Interactions with Food and Alcohol in Assamese - khadya aaru modor xoite Esopam Z kriya-pratikriya\nখাদ্য আৰু Esopam Zৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Esopam Z ল'ব পাৰে।\nমদ আৰু Esopam Zৰ মাজৰ প্ৰতিক্ৰিয়া\nEsopam Zৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nEsopam Z ৰ অনুকল্প - Substitutes for Esopam Z in Assamese\nআপুনি বা আপোনাৰ পৰিয়ালৰ কোনোবাই Esopam Z লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Esopam Z ব্যৱহাৰ কৰিছিল নেকি?\nআপুনি কিমান পৰিমাণে Esopam Z সেৱন কৰিছিল?\nআপুনি Esopam Z ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Esopam Z সেৱন কৰে?


এজন অধ্যাপক আৰু এটা গ্ৰন্থাগাৰ\nউত্তৰ লখিমপুৰ মহাবিদ্যালয়ত পঢ়ি থাকোতে মই প্ৰায়ে ইটানগৰত থকা দাদাৰ ঘৰলৈ যাওঁ। ইটানগৰলৈ গ’লে মোৰ দুটা লাভ হয় - প্ৰকৃতিৰ মাজত নিজকে বিচাৰি পোৱাৰ এটা সুযোগ লাভ কৰোঁ আৰু আনটো হ’ল বলীন ফুকন ছাৰৰ সান্নিধ্য। আৰম্ভণিতে কৈ লোৱা ভাল হ’ব যে মই যি সময়ৰ কথা লিখিছোঁ, সেই দিন আৰু আজিৰ মাজত আকাশ পাতাল তফাৎ। ইটানগৰলৈ গ’লে এতিয়া আৰু মই ইংগিত কৰা ধৰণৰ প্ৰাকৃতিক সৌন্দৰ্য কোনোৱে হয়তু দেখিবলৈ নাপাব। গছ কাটি, পাহাৰ খহাই ইটানগৰৰ আগৰ চেহেৰা নোহোৱা কৰিলে আজিৰ মানুহে।\nইটানগৰত মোৰ বাবে আৰু এটা আৰ্কষণ আছিল । সেয়া হ’ল তাত থকা ৰামকৃষ্ণ মিচনৰ স্বামীজী ৰমেশ মহাৰাজ। এবাৰ মাৰ ডাঙৰ অসুখ হোৱাত ৰামকৃষ্ণ মিছনৰ ইটানগৰত থকা চিকিৎসালয়খনত ভৰ্তি কৰিবলগীয়া হ’ল। সেই সময়ত মই প্ৰতি মুহূৰ্ততে মাৰ লগত গাৰ ছাঁৰ দৰে আছিলো। তেতিয়াই মোৰ চিনাকী হৈছিল ৰমেশ মহাৰাজৰ সৈতে। মহাৰাজৰ ব্যক্তিত্ব, ৰোগীৰ প্ৰতি থকা তেখেতৰ দায়বদ্ধতা আৰু সেৱাৰ মনোভাৱে মানুহজনৰ প্ৰতি মোক আকৰ্ষিত কৰিছিল। আৰু আচৰিত কথা মোকো খুব মৰম কৰিছিল মানুহজনে। তাৰো এটা কাৰণ আছিল। সৰুতে বিবেকানন্দৰ বিষয়ে পঢ়িছিলো। ৰমেশ মহাৰাজক লগত পোৱাৰ পিছত মোৰ বেদান্ত দৰ্শনৰ বিষয়ে বিস্তৃতভাৱে জানিবৰ আগ্ৰহ জন্মিল। মহাৰাজে The complete works of Swami Vivekananda ৰ আটাইকেইটা ভলিউম মোক উপহাৰ দিলে। এটাও শব্দ বাদ নপৰাকৈ মই আটাইকেইটা ভলিউম পঢ়ি শেষ কৰিলোঁ। যিবোৰ কথা মই বুজা নাছিলো, সেইবোৰ বুজি লৈছিলো মহাৰাজৰ পৰা।\nএই যে মহাৰাজৰ কথা লিখিছো - কোনোৱে হয়তু সন্দেহ কৰিব পাৰে যে মই ধৰ্ম-ভীৰু মানুহ নেকি ? বা ধৰ্মৰ প্ৰভাৱত পৰি মই জীৱনৰ মুল্যৱান সময়বোৰ নষ্ট কৰিছো নেকি ? এই প্ৰসংগতে এটা কথা স্পষ্ট কৰি দিওঁ- religion আৰু spirituality একে বস্তু নহয় : জীৱনত এখনো ধৰ্ম-গ্ৰন্থ হাতেৰে স্পৰ্শ কৰি নোপোৱা বা মন্দিৰ মছজিদলৈ নোযোৱা মানুহ এজনো spiritual হ’ব পাৰে আৰু সমস্ত জীৱন ধৰ্ম-শাস্ত্ৰ ঘাটি ফুৰা আৰু মন্দিৰ-মছজিদত প্ৰাৰ্থণা কৰি ফুৰা মানুহ এজনো spiritual নহ’বলৈ আছে । লগতে এইটোও ঠিক যে spiritual হ’বলৈ মানুহক শাস্ত্ৰৰ অনুপ্ৰেৰণাৰো প্ৰয়োজন নাই । প্ৰকৃতিৰ এখন অতি মনোমোহা ছবিয়েও মানুহৰ মনত বিশুদ্ধ বিষ্ময় ভাৱৰ সঞ্চাৰ কৰি spirituality ৰ টোকৰ পেলাব পাৰে মন আৰু মননত। দ্বিতীয়তে, জীৱনটোক মই কেতিয়াও tunnel vision বা সুৰংগ দৃষ্টিৰে চাবলৈ শিকা নাই । মই মাৰ্ক্সক যিমান ধুনীয়াকৈ বুজি পাওঁ, সিমান ধুনীয়াকৈ বুজি পাওঁ বিবেকানন্দক। অৱশ্যে মাৰ্ক্সে মোক জীৱন সৰ্ম্পকে যিদৰে কেতিয়াবা শংকিত কৰি তোলে, ঠিক সেইদৰে বিবেকানন্দইয়ো মোৰ মনক সন্দিহান নকৰা নহয়।\nমোৰ বাবে জীৱন এখন বোৱতি নৈ । এই নৈৰ বিষ্ময়ৰ পিছে পিছে দৌৰি ফুৰি মই আজিৰ দিনটোত উপনীত হৈছোঁ।\nএদিন ৰমেশ মহাৰাজে মোক কথাৰ প্ৰসংগত বলীন ফুকন নামৰ এজন অধ্যাপকৰ কথা ক’লে। মহাৰাজৰ মতে ইটানগৰলৈ আহি যদি মই এই মানুহজনক লগ নকৰাকৈ আছোঁ, তেনেহ’লে মই বহুত কিবা-কিবি হেৰুৱাইছো। তেতিয়া মানে মই উচ্চতৰ মাধ্যমিকৰ দেওনা পাৰ হৈ স্নাতক শ্ৰেনীত নাম-ভৰ্তি কৰিছোঁ। মহাৰাজৰ পৰা মই ফুকন ডাঙৰীয়াৰ ফোন নম্বৰটো ল’লো। আৰু এদিন আবেলি দাদাৰ ঘৰৰ পৰা তেখেতলৈ বুলি ফোন লগালো। হয়, মহাৰাজে কোৱা কথাটো সচাঁ। ইটানগৰস্থিত চৰকাৰী মহাবিদ্যালয়ৰ অধ্যক্ষ বলিনাৰায়ণ ফুকন বা চমুকৈ বলীন ফুকন ছাৰে মোৰ পৰিচয়টো দিয়াৰ পিছতে তেখেতৰ চৰকাৰী বাসভৱনলৈ মোক মাতিলে। প্ৰকৃত অৰ্থত পণ্ডিত বুলি যাক কোৱা হয়, তেনে এজন মানুহ হ’ল বলিনাৰায়ণ ফুকন ছাৰ। ছাৰৰ ঘৰ আছিল উত্তৰ লখিমপুৰ নগৰৰ নকাড়ীত। অতি অমায়িক এই মানুহজনে প্ৰথম চিনাকীতে পুত্ৰৰ মৰ্যাদা দি মোক ধন্য কৰিলে। ময়ো এজন পিতৃ লাভ কৰিলোঁ, যাৰ পৰামৰ্শ, আৰ্শীবাদ আৰু অধ্যয়নৰ জেউতিয়ে মোৰ মাজত থকা অন্ধকাৰবোৰ আলোকিত কৰি তুলিলে।\nফুকন ছাৰনো প্ৰকৃততে কেনেকুৱা ধৰণৰ অধ্যাপক আছিল ?\nএই প্ৰশ্নৰ উত্তৰ দিব পৰাকৈ এটা জীৱন্ত উদাহৰণ মোৰ মনলৈ এতিয়া অহা নাই । আজি কালি মহাবিদ্যালয়ৰ অধ্যাপকে বিশেষ পঢ়া-শুনা নকৰে বুলি প্ৰায়ে অভিযোগ শুনা যায়। ব্যক্তিগতভাৱে মই এনে অধ্যাপকৰ কথাও জানো, যি বাহিৰা কিতাপ কিনি জ্ঞান আৰ্জন কৰা দূৰৰে কথা- বাতৰি কাকত এখন কিনিও নপঢ়ে। অৱশ্যে শিল, বালি, ইটাৰ দাম কিমান আৰু কেবামহলীয়া দালান এটা কেনেকৈ থিয় কৰিব পাৰি, এই কথাবোৰ তেওঁলোকে ভালদৰে জানে । তাৰ মাজতে ব্যতিক্রমী অধ্যাপকো নথকা নহয় ।\nফুকন ছাৰ এজন ব্যতিক্রমী মানুহ আছিল। মই লগ পোৱাৰ দিনতে তেখেতৰ ব্যক্তিগত গ্ৰন্থাগাৰত আছিল ১০ হাজাৰতকৈয়ো অধিক অতি অমূল্য গ্ৰন্থ। ছাৰে পঢ়াইছিল ৰাজনীতি-বিজ্ঞান। কিন্তু তেখেতৰ সংগ্ৰহত আছিল সাহিত্য, দৰ্শন, মনোবিজ্ঞান, সংগীত, যোগ-বিজ্ঞানকে ধৰি জ্ঞানৰ বিভিন্ন শাখাত সুদূৰ-প্ৰসাৰী প্ৰভাৱ পেলোৱা গ্ৰন্থবোৰ। আনকি কোৱান্টাম পদাৰ্থবিদ্যাৰ বিষয়ে সেই সময়ত লিখা আলোড়ন-সৃষ্টিকাৰী গ্ৰন্থও ছাৰৰ তাত আছিল ।\nমোৰ কেতিয়াবা সন্দেহ হৈছিল : ছাৰে বাৰু গোটেইবোৰ গ্ৰন্থ পঢ়িছিলনে ? হয়, ছাৰে ঘৰ শুৱনি কৰিবলৈ বা নিজৰ জ্ঞান-গৰিমা জাহিৰ কৰিবলৈ অমূল্য গ্ৰন্থবোৰ সংগ্ৰহ কৰা নাছিল। প্ৰতিখন গ্ৰন্থ তেখেতে পঢ়িছিল। সেইবোৰ পঢ়ি তেখেতৰ বৌদ্ধিক কোষ্ঠ্যকাঠিন্য ( intellectual constipation ) হোৱা নাছিল ; কোৱান্টাম পদাৰ্থবিদ্যাই হওঁক কিম্বা সাহিত্যৰ উত্তৰ-আধুনিকতাবাদেই হওঁক - ফুকন ছাৰে সকলো বিষয় খৰচি মাৰি পঢ়িছিল আৰু আনকো প্ৰাঞ্জল ভাষাত সেইবোৰৰ আভাস দিব পাৰিছিল। ( ছাৰৰ বিপৰীতে উত্তৰ লখিমপুৰ মহাবিদ্যালয়ত ইংৰাজী পঢ়োৱা মোৰ শিক্ষকসকলে মোৰ মনত ৰেখাপাত কৰিব পৰা নাছিল। অৱশ্যে ৰাজীৱ দলে ছাৰৰ শ্ৰেনীত মই সামাণ্য সজীৱতা অনুভৱ কৰিছিলো ) ফুকন ছাৰক লগ পোৱাটো আছিল মোৰ জীৱনৰ এটা ডাঙৰ টাৰ্নিং পইণ্ট ।\nমাদাৰ টেৰেচাই বৰ সাৰুৱা কথা এষাৰ কৈ গৈছে । তেখেতে কৈছিল যে, হয় আৰ্শীবাদ নহয় অভিশাপ হৈ একোজন মানুহ আমাৰ জীৱনলৈ আহে। কাৰোবাৰ সান্নিধ্যই আমাক আলোকিত কৰে । কোনোবাই আকৌ আমাক নৰকৰ দুৱাৰমুখত থৈ যায়। ৰমেশ মহাৰাজ, বলীন ফুকন ছাৰ, মুকুন্দ ৰাজবংশী ছাৰ আৰু উত্তৰ লখিমপুৰ মহাবিদ্যালয়ৰ অধ্যক্ষ হেমেন্দ্ৰ কুমাৰ গগৈ ছাৰৰ দৰে মানুহবোৰ মোৰ জীৱনলৈ আহিছিল আৰ্শীবাদ হৈ । মোৰ মাৰ অসুখ নোহোৱাহেতেন মই ৰমেশ মহাৰাজক কেতিয়াও লগ নাপাও ; ৰমেশ মহাৰাজক লগ নোপোৱাহেতেন মই বলীন ফুকন ছাৰক কেতিয়াও লগ নাপাওঁ ; আৰু ফুকন ছাৰক লগ নোপোৱাহেতেন মোৰ জীৱন-জিজ্ঞাসাও সিমান ঠন ধৰি নুঠিলহেতেন !\nএতিয়া ঘুৰি চাই ভাৱিছোঁ - জীৱনটোত অসংখ্য ষ্টপেজ আছিল । বহুত মানুহক মই এই ষ্টপেজবোৰত লগ পালোঁ। মোৰ দৰে তেখেতলোকো ‘জীৱন’ নামৰ বাছখনত উঠিবলৈ তাত ৰৈ আছিল। কোনোৱে হয়তু বহিবলৈ আসন নেপাম বুলি ভাৱি গাড়ীখনত উঠিবলৈ হেতা-ওপৰা লগাইছিল। আৰু এনেদৰে হেতা-ওপৰা চলি থাকোতেই চাগৈ কোনোবা এটা বৰষুণ-মুখৰ দিনত মই মানুহৰ ঠেলাত পথৰ পৰা পিছলি পৰি গ’লো।


Pimoz in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Pimoz ar byavahar, ppali, parshwakriya, upkaar, kriya-pratikriya aaru satarkatabani\nPimoz के प्रकार चुनें\nPimoz2Tablet Pimoz4Tablet\nmember can buy this for ₹79.8\nPimoz की जानकारी\nPimoz ৰ লাভ আৰু ব্যৱহাৰসমূহ- Pimoz Benefits & Uses in Assamese- Pimoz ar laabh aaru byavaharsamuh\nPimoz ৰ পালি আৰু সেয়া কেনেদৰে ল'ব- Pimoz Dosage & How to Take in Assamese - Pimoz ar paali aaru xeya kenedore lobo\nPimoz ৰ পাৰ্শ্চক্ৰিয়াসমূহ- Pimoz Side Effects in Assamese- Pimoz ar parshwakriyasamuh\nPimoz সংক্ৰান্ত সতৰ্কতাবাণীসমূহ- Pimoz Related Warnings in Assamese- Pimoz xonkranta xatarkatabanisamuh\nঅইন দৰৱৰ সৈতে Pimozৰ গুৰুতৰ ক্ৰিয়া-প্ৰতিক্ৰিয়া- Severe Interaction of Pimoz with Other Drugs in Assamese- Oinor xoite Pimoz ar gurutor kriya-pratikriya\nPimoz মতভেদসমূহ- Pimoz Contraindications in Assamese- Pimoz nishedhsamuh\nPimoz ৰ বিষয়ে সততে সোধা প্ৰশ্নসমূহ- Frequently asked Questions about Pimoz in Assamese- Pimoz ar bikhoye satate xodha prashnasamuh\nখাদ্য আৰু মদৰ সৈতে Pimoz ক্ৰিয়া-প্ৰতিক্ৰিয়া- Pimoz Interactions with Food and Alcohol in Assamese- khadya aaru modor xoite Pimoz kriya-pratikriya\nPimoz ৰ লাভ আৰু ব্যৱহাৰসমূহ - Pimoz Benefits & Uses in Assamese - Pimoz ar laabh aaru byavaharsamuh\nPimoz তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nPimoz ৰ পালি আৰু সেয়া কেনেদৰে ল'ব - Pimoz Dosage & How to Take in Assamese - Pimoz ar paali aaru xeya kenedore lobo\nPimoz-ৰ উপাদানসমূহ - Pimoz Active Ingredients in Assamese - Pimoz-ar upadaansamuh\nPimoz ৰ পাৰ্শ্চক্ৰিয়াসমূহ - Pimoz Side Effects in Assamese - Pimoz ar parshwakriyasamuh\nগৱেষণাৰ ভিত্তিত, Pimoz ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nPimoz সংক্ৰান্ত সতৰ্কতাবাণীসমূহ - Pimoz Related Warnings in Assamese - Pimoz xonkranta xatarkatabanisamuh\nPimoz-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Pimozএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Pimoz পুনৰাই গ্ৰহণ নকৰিব।\nPimoz-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nPimoz গ্ৰহণ কৰাৰ পিছত স্তন্যপায়ী মহিলাসকলে গম্ভীৰ সমস্যাত ভূগিব পাৰে। গতিকে প্ৰথমে আপোনাৰ চিকিতসকৰ পৰামৰ্শ নোলোৱাকৈ এই ঔষধটো গ্ৰহণ নকৰিব, নহলে এইটো আপোনাৰ বাবে বিপদজনক হব পাৰে।\nবৃক্কত Pimoz কি প্ৰভাৱ দেখা গৈছে?\nPimozৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Pimoz কি প্ৰভাৱ দেখা গৈছে?\nকলিজা ৰ বাবে Pimoz কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Pimoz ৰ কি প্ৰভাৱ দেখা গৈছে?\nPimozৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Pimozৰ গুৰুতৰ ক্ৰিয়া-প্ৰতিক্ৰিয়া - Severe Interaction of Pimoz with Other Drugs in Assamese - Oinor xoite Pimoz ar gurutor kriya-pratikriya\nPimoz তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nPimoz মতভেদসমূহ - Pimoz Contraindications in Assamese - Pimoz nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Pimoz লোৱা অনুচিত যাতে -\nPimoz ৰ বিষয়ে সততে সোধা প্ৰশ্নসমূহ - Frequently asked Questions about Pimoz in Assamese - Pimoz ar bikhoye satate xodha prashnasamuh\nএই Pimoz-এ অভ্য়াস বা নিচাৰ সৃষ্টি কৰে নেকি?\nনহয়, Pimozয়ে অভ্যাসৰ সৃষ্টি নকৰে।\nআপুনি Pimoz লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, কিন্তু Pimoz লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nহয়, Pimoz লৈ মানসিক বিসংগতিৰ চিকিত্সা কৰিব পাৰি।\nখাদ্য আৰু মদৰ সৈতে Pimoz ক্ৰিয়া-প্ৰতিক্ৰিয়া - Pimoz Interactions with Food and Alcohol in Assamese - khadya aaru modor xoite Pimoz kriya-pratikriya\nখাদ্য আৰু Pimozৰ ক্ৰিয়া-প্ৰতিক্ৰিয়া\nআপুনি Pimoz সেৱনৰ সময়ত কেতবোৰ খাদ্য সেৱনৰ ফলত দৰৱে কাম কৰাৰ ক্ষেত্ৰত বেছি সময় ল'ব পাৰে। আপুনি ডাক্তৰৰ পৰামৰ্শ অনুসৰণ কৰক।\nমদ আৰু Pimozৰ মাজৰ প্ৰতিক্ৰিয়া\nPimoz আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nPimoz ৰ অনুকল্প - Substitutes for Pimoz in Assamese\nPimoz ৰ মূল্য আৰু পেকৰ চাইজ - Pimoz Price and Pack Size in Assamese - Pimoz ar mulya aaru pakor size\nPimoz2Tablet ₹84.0 खरीदें\nPimoz4Tablet ₹109.9 खरीदें


আৰম্ভ হ'ল টকিঅ' অলিম্পিকৰ কাউণ্ট ডাউন - Olympia Sports\nHomeNewsআৰম্ভ হ'ল টকিঅ' অলিম্পিকৰ কাউণ্ট ডাউন\nআৰম্ভ হল টকিঅ’ অলিম্পিকৰ কাউণ্ট ডাউন। মাজত মাথো ১১১ টা দিন। ইতিমধ্যে যোৱা ২৫ মাৰ্চত শুভাৰম্ভ হ’ল অলিম্পিক টৰ্চ ৰিলেৰো। লগে লগে অন্ত পৰিল বহুদিনীয়া এক প্ৰত্যাখাৰ। অন্ত পৰিল ইমানদিনে খেলুৱৈ, কৰ্মকৰ্তা তথা ক্ৰীড়া প্ৰেমীৰ মাজত ঘনীভূত হোৱা চৰম অনিশ্চয়তাৰ।\nউল্লেখযোগ্য যে যোৱা বৰ্ষৰ জুলাই মাহত অনুষ্ঠিত হ’বলগীয়া বিশ্বৰ সবাতোকৈ বৃহৎ ক্ৰীড়া সমাৰোহখন ক’ভিড-১৯ ৰ বাবে পিছুৱাই দিবলগীয়া হৈছিল। কিন্তু পৰিস্থিতি লাহে লাহে স্বাভাৱিক হ’বলৈ ধৰাত অলিম্পিকৰ নতুন দিন ধাৰ্য কৰা হয় ২৩ জুলাই ২০২১। অলিম্পিকলৈ দিন চমু চাপি অহাৰ লগে লগে এতিয়া উৎসুকতা বাঢ়িছে ভাৰতবাসীৰ মনতো।\nআগন্তুক অলিম্পিকত ভাৰতৰ প্ৰদৰ্শন কেনেকুৱা হ’ব? কেইটা পদক লাভ কৰিব ভাৰতে? অথবা ভাৰতৰ কোন কেইগৰাকী খলুৱৈৰ পদক জয়ৰ সম্ভাৱনা আটাইতকৈ উজ্জ্বল? এনেবোৰ প্ৰশ্নই এতিয়া খুদুৱাই আছে ভাৰতীয় ক্ৰীড়া প্ৰেমীৰ মনত। লগতে এই পৰ্যন্ত কোন কোন খেলুৱৈয়ে অলিম্পিকলৈ যোগ্যতা অৰ্জন কৰিছে সেই বিষয়েও জানিবলৈ উৎসুক হৈ পৰিছে ভাৰতীয় ক্ৰীড়া অনুৰাগী। আপুনি জানেনে ২০২১ ৰ টকিঅ’ অলিম্পিকলৈ এইপৰ্যন্ত কোন কোন ভাৰতীয় খেলুৱৈয়ে যোগ্যতা অৰ্জন কৰিছে? যদি নাজানে তেন্তে আমাৰ প্ৰতিবেদন আপোনাৰ বাবেই।\nপ্ৰথমে জানো আহক আৰ্চাৰীত কোনে কোনে যোগ্যতা অৰ্জন কৰিলে। আৰ্চাৰীৰ মেন ৰিজাৰ্ভ শাখাত ভাৰতীয় দলে বিশ্ব চেম্পিয়নশ্বিপত দেখুওৱা প্ৰদৰ্শনৰ বলত অলিম্পিকত স্থান সুনিশ্চিত কৰিছে। প্ৰতিযোগিতাখনৰ কোৱাৰ্টাৰ ফাইনেলত প্ৰৱেশ কৰা ভাৰতীয় দলটোৰ সদস্যসকল ক্ৰমে অতনু দাস, তৰুণদীপ ৰায় আৰু প্ৰৱীন যাদৱ। ইপিনে ৱ’মেন ৰিজাৰ্ভ শাখাত এছিয়ান আৰ্চাৰী ইভেণ্টত স্বৰ্ণ জয় কৰি অলিম্পিকত স্থান সুনিশ্চিত কৰে দীপিকা কুমাৰীয়ে।\nমুষ্টিযোদ্ধা মেনছ ফ্ৰীষ্টাইলত ভাৰতৰ বজৰংগ পুনীয়া, ৰৱি কুমাৰ দহীয়া আৰু দীপক পুনীয়াই অৰ্জন কৰিছে অলিম্পিকৰ যোগ্যতা। মহিলা ৰেচলিঙত স্থান লাভ কৰা একমাত্ৰ মহিলা ৰেচলাৰ গৰাকী হৈছে বিনেশ ফ’গাট।\nআগন্তুক অলিম্পিকত এথলেটিকছৰ ক্ষেত্ৰখনতো ভাৰতৰ বহুকেইগৰাকীৰ মুখ দেখিবলৈ পোৱা যাব। ২০ কিঃমি ৰেচ ৱাকিঙত ২০১৯ চনৰ মাৰ্চতেই অলিম্পিকলৈ যোগ্যতা অৰ্জন কৰিছিল কলথুম থোড়ী ইৰফানে।\nইপিনে মহিলাৰ ২০ কিঃমি শাখাত প্ৰথমগৰাকী মহিলা ৰেচ ৱাকাৰ হিচাপে ভাবনা জাতে স্থান সুনিশ্চিত কৰে অলিম্পিকত।ইয়াৰ পিছতো ক্ৰমে সন্দীপ কুমাৰ, প্ৰিয়ংকো গোস্বামী আৰু ৰাহুল কুমাৰে ৰেচ ৱাকিঙত ভাৰতৰ হৈ স্থান লাভ কৰে অলিম্পিকত।\n৪x৪০০ মিটাৰ মিক্সড টীম ৰিলেত ২০১৯ ত অনুষ্ঠিত চেম্পিয়নশ্বিপত আগবঢ়োৱা প্ৰদৰ্শনৰ বাবে মহম্মদ এনাছ, ভিকে বিশ্যামায়া, কৃষ্ণ মেথিঅ’ আৰু ন’ৱা নিৰ্মলে স্থান সুনিশ্চিত কৰিবলৈ সক্ষম হৈছে।\n৩০০ মিটাৰ ত্ৰিপলচেজত অবিনাশ চাৱলেই ৰাষ্ট্ৰীয় অভিলেখৰে টকিঅ’লৈ নিৰ্বাচিত হয়। বিপৰীতে জেভলীন থ্ৰ’ত ভাৰতৰ অন্যতম পদক প্ৰত্যাশী নীৰজ চোপ্ৰাই আগন্তুক অলিম্পিকলৈ নিৰ্বাচিত হোৱাৰ লগতে নিজৰ প্ৰথমটো অলিম্পিকত অংশগ্ৰহণ কৰিব আন এগৰাকী জেভলীন থ্ৰ’ৱাৰ শিৱপাল সিঙে।\nইপিনে লং জাম্পত ২৪ তম ছিনিয়ৰ ফেডাৰেচন কাপত অভিলেখ স্থাপনেৰে শ্ৰীশংকৰ মূৰুলীয়ে টকিঅ’ৰ বাবে যোগ্যতা অৰ্জন কৰে। সেইদৰে ডিছকাছ থ্ৰ’ত ৬৫.০৫ মিটাৰৰ দূৰত্ব অতিক্ৰম কৰি কমলপ্ৰীত কৌৰে অলিম্পিকৰ বাট মুকলি কৰে।\nভাৰতৰ বাবে শ্বুটিঙে কঢ়িয়াব পাৰে সুখবৰ। শ্বুটিঙত ভাৰতৰ ১৫ গৰাকীকৈ শ্বুটাৰে ইতিমধ্যে স্থান লাভ কৰিছে অলিম্পিকত। পুৰুষৰ ১০ মিটাৰ এয়াৰ ৰাইফলত দিব্যাশ সিং পনৱাৰ আৰু দীপক কুমাৰ, মহিলাৰ ১০ মিটাৰ এয়াৰ ৰাইফলত অঞ্জুম মডগিল আৰু অপূৰ্বী চান্দেলা পুৰুষৰ ১০ মিটাৰ এয়াৰ পিষ্টলত সৌৰভ চৌধুৰী আৰু অভিষেক বাৰ্মা, মহিলাৰ ১০ মিটাৰ এয়াৰ পিষ্টলত মনু ভাকেৰ আৰু য়শশ্বিনী সিং দেশৱাল, ৫০ মিটাৰ ৰাইফল থ্ৰী পজিচনত সঞ্জীৱ ৰাজপুট আৰু ঐশ্বয্য প্ৰতাপ সিং তোমৰ, ৫০ মিটাৰ ৰাইফল থ্ৰী পজিচনৰ মহিলাৰ শাখাত তেজস্বিনী চাৱন্ত, ২৫ মিটাৰ মহিলাৰ পিষ্টলত ৰাহি চাৰ্নোবাট আৰু চিংকী যাদৱ আৰু পুৰুষৰ স্কীট শাখাত অংগধাৰ সিং বাজৱা আৰু মেইৰাজ আহমেদ খানে অলিম্পিকলৈ স্থান সুনিশ্চিত কৰিছে।\nঅলিম্পিকৰ ইতিহাসত ভাৰতৰ বাবে আটাইতকৈ অধিক পদক বুটলি অনা হকীতো পুৰুষ, মহিলা উভয় শাখাত ভাৰতীয় দলে অলিম্পিক টিকট নিশ্চিত কৰিছে।\nইপিনে বক্সিঙতো এই পৰ্যন্ত ভাৰতৰ ৯ গৰাকীকৈ খেলুৱৈয়ে স্থান সুনিশ্চিত কৰিছে। মহিলাৰ ৫১ কেজি শাখাত মেৰী কম, ৬০ কেজি শাখাত চিমৰনজিত কৌৰ, ৬৯ কেজি শাখাত লাভলীনা বৰগোঁহাই, ৭৫ কেজি শাখাত পূজা ৰাণীয়ে স্থান সুনিশ্চিত কৰাৰ বিপৰীতে পুৰুষৰ ৫২ কেজি শাখাত অমিত পংঘাল, ৬৩ কেজিত মনিষ কোশিক, ৬৯ কেজিত বিকাশ কৌশিক, ৭৫ কেজিত আশীষ কুমাৰ আৰু ৯১ কেজিত সতীষ কুমাৰে আগন্তুক অলিম্পিকত প্ৰতিদ্বন্দিতা আগবঢ়াব।\nইকুৱেষ্টিয়ানত এছিয়ান গেমছ পদক বিজয়ী ফৌৱাদ মিৰ্জাই যোগ্যতা অৰ্জন কৰিছে আগন্তুক অলিম্পিকৰ বাবে।\nইফিনে ফেন্সিঙত তামিলনাডুৰ চি এ ভৱানী দেৱীয়ে আগন্তুক অলিম্পিকলৈ যোগ্যতা অৰ্জন কৰি অলিম্পিকত স্থান লাভ কৰা ভাৰতৰ প্ৰথমগৰাকী ফেন্সাৰ হোৱাৰ গৌৰৱ অৰ্জন কৰিছে।\nটেবুল টেনিছত ভাৰতৰ শীৰ্ষস্থানৰ টেবুল টেনিছ খেলুৱৈ শৰথ কমল, মনিকা বাত্ৰা, সাথিয়া জ্ঞানশ্ৰীকৰণ আৰু সুতীৰ্থ মুখাৰ্জীয়ে টকিঅ’লৈ টিকট লাভ কৰিছে।\nএনেদৰেই দেখা গৈছে প্ৰায়বোৰ খেলতেই ভাৰতৰ তাৰকা খেলুৱৈসকলে স্থান লাভ কৰিছে। এতিয়াও অৱশ্যে এনে বহু খেলুৱৈ আছে, যি নিশ্চিতভাৱে স্থান অৰ্জন কৰিব পাৰে আগন্তুক অলিম্পিকত। সেয়া যিয়েই নহওঁক, যোৱা অলিম্পিকত ৬ টা পদক লাভ কৰা ১৩৩ কোটি জনসংখ্যাৰ দেশ ভাৰতে কেইটা পদক লাভ কৰে সেয়া লক্ষণীয় হব।\nআৰম্ভ হল টকিঅ' অলিম্পিকৰ কাউণ্ট ডাউন\nPrevious articleআই পি এলে সলনি কৰিলে ভাৰতীয় ক্ৰিকেটৰ প্ৰতিচ্ছবি\nNext articleঅসম প্ৰিমীয়াৰ লীগ; ফাইনেল ৰাউণ্ডৰ খেলত সপ্তৰ্ষি আৰু বাড ক্ৰিকেট ক্লাবৰ জয়\nদিন হাজিৰা কৰি জীৱন নিৰ্বাহ নেচনেল ভলীবল খেলুৱৈ দীপাংকৰৰ\nঅষ্ট্ৰেলিয়াৰ টিভি চেনেলত ভাৰতীয় ক্ৰিকেট অনুৰাগীক বদনাম কৰিলে ইমৰান খানে


গাড়ী চালকৰ সৈতে পত্নীক আপত্তিজনক অৱস্থাত দেখিলে স্বামীয়ে... তাৰ পিছতে পত্নীয়ে কৰিলে 'চিনেমা'ৰ দৰে কাণ্ড illegal-affair-of-a-doctor-s-wife-with-a-driver-at-mp– News18 assam\nগাড়ী চালকৰ সৈতে পত্নীক আপত্তিজনক অৱস্থাত দেখিলে স্বামীয়ে... তাৰ পিছতে পত্নীয়ে কৰিলে 'চিনেমা'ৰ দৰে কাণ্ড\nপৰকীয়া প্ৰেমৰ ভয়ংকৰ পৰিণতি! ঘৰৰ গাড়ী চালকৰ সৈতে অবৈধ সম্পৰ্ক পত্নীৰ। হাতে লুটে ধৰা পেলালে স্বামীয়ে।\nপৰকীয়া প্ৰেমৰ ভয়ংকৰ পৰিণতি! ঘৰৰ গাড়ী চালকৰ সৈতে অবৈধ সম্পৰ্ক পত্নীৰ। হাতে লুটে ধৰা পেলালে স্বামীয়ে। তাৰ পিছতে পত্নীয়ে সংঘটিত কৰিলে 'চিনেমা'ৰ দৰে কাণ্ড। মধ্যপ্ৰদেশৰ সীহোৰত সংঘটিত হৈছে এই ঘটনা।\nপৰকীয়া প্ৰেমৰ কথা প্ৰথমে পোহৰলৈ অহা নাছিল! প্ৰথমে উদ্ধাৰ হৈছিল এটা মৃতদেহ। আৰু মৃতদেহ উদ্ধাৰ হোৱাৰ পিছতে আৰক্ষীয়ে আৰম্ভ কৰিছিল তদন্ত প্ৰক্ৰিয়া। সেই সময়তে এগৰাকী মহিলাই স্বামী নিখোঁজ হোৱাৰ সন্দৰ্ভত আৰক্ষী চকীত এটা গোচৰ ৰুজু কৰে। তাৰ পিছতে ওলাই পৰে ঘটনাৰ প্ৰকৃত ৰহস্য।\nমহিলাগৰাকীয়ে মৃতদেহ উদ্ধাৰৰ পিছদিনা স্বামী নিখোঁজ হোৱাৰ সন্দৰ্ভত গোচৰ ৰুজু কৰাৰ লগে লগে আৰক্ষীৰ সন্দেহ উপজে আৰু মহিলাগৰাকীৰ ফোন নম্বৰ ট্ৰেক কৰে। আৰু তেতিয়াই ওলাই পৰে উৰহি গছৰ ওৰ। যিটো মৃতদেহ উদ্ধাৰ হৈছিল, সেইটো আছিল মহিলাগৰাকীৰ স্বামীৰ। আৰু নিজৰ অবৈধ সম্পৰ্ক ধৰা পেলোৱাৰ বাবে মহিলাগৰাকীয়ে হত্যা কৰিছিল নিজৰ স্বামীক। কিন্তু আইনৰ চকুত ধুলি দিবলৈ মহিলাগৰাকীয়ে ৰচনা কৰে এইখন নাটক।\nআৰক্ষীয়ে জনোৱা মতে, পেছাত চিকিৎসক আছিল মৃত লোকজন। লোকজনৰ গাড়ী চালকজনৰ সৈতে প্ৰায় ৬ বছৰ ধৰি অবৈধ সম্পৰ্ক আছিলে তেওঁৰ পত্নীৰ। আনকি পত্নীক ড্ৰাইভাৰৰ সৈতে অসংযত অৱস্থাতো দেখিছিল লোকজনে। ইয়াৰ পিছৰে পৰা দুয়োৰে মাজত বাঢ়ি যায় দুৰত্ব।\nফলত পত্নীয়ে গাড়ীৰ চালকজনৰ সৈতে লগ হৈ চিকিৎসক স্বামীক হত্যা কৰাৰ পৰিকল্পনা কৰে। কিন্তু প্ৰথমবাৰ বিফল হয়। পিছত ভতিজাক অখিলেশৰ সৈতে লগ হৈ স্বামীক হত্যা কৰি আৰক্ষী চকীত নিখোঁজ হোৱাৰ খবৰ দিয়ে। ঘটনাৰ সন্দৰ্ভত এতিয়া আৰক্ষীয়ে অভিযুক্ত পত্নীসহ গাড়ী চালক আৰু অখিলেশক গ্ৰেপ্তাৰ কৰিছে।\nFirst published: February 15, 2021, 23:27 IST


চেও-চাপৰি নাম - অসমীয়া ৱিকিপিডিয়া\nচেও-চাপৰি নাম হৈছে অসমীয়া বাৰেৰহণীয়া সংস্কৃতিৰ এক মূল্যৱান সম্পদ। এই চেও চাপৰি নাম প্ৰধানকৈ দৰং জিলাৰ মঙ্গলদৈ অঞ্চলত প্ৰচলিত।\n3 প্ৰসংগ পুথি\nচেও-চাপৰি নামৰ উৎপত্তি সম্পৰ্কে সঠিককৈ জানিব পৰা নাযায়। অৱশ্যে কোনো কোনো লোকৰ মতে মহাপুৰুষীয়া খটৰা সত্ৰই ইয়াৰ উৎপত্তি স্থল।\nচেও-চাপৰি নামৰ বিষয়বস্তু ৰামায়ণ, মহাভাৰত, কীৰ্ত্তন-দশম কেন্দ্ৰিক। ৰামায়ণ, মহাভাৰত অথবা কীৰ্ত্তন-দশমৰ পৰা তেওঁলোকে গোৱাৰ উপযোগীকৈ গীত-পদ উলিয়াই লয়।\nচেও-চাপৰি নাম পৰিৱেশন কৰিবলৈ এযোৰ নাগাৰা আৰু কমেও দুযোৰ ভোৰতালৰ প্ৰয়োজন হয়।\nচেও-চাপৰি নাম এবিধ দলীয় পৰিৱেশ্য কলা। এইবিধ নামৰ দলত এজন পাঠক থাকে। পাঠকে এটা সুৰত নাম লগাই দিয়ে আৰু সংগী সকলে সেই সুৰ ধৰি নাম গাই যায়।পাঠক জনে নৃত্যৰ ভংগীত পদচালনা কৰি যায় আৰু সমান্তৰালভাৱে হাতেৰেও বিভিন্ন মুদ্ৰা বা ভংগী দেখুৱাই যায়।নামৰ মাজতে তালুৱৈ সকলে প্ৰদৰ্শন কৰা বিভিন্ন চং আৰু ঘূৰণে দৰ্শকক আনন্দ প্ৰদান কৰে। চেও-চাপৰি নামত চাৰিৰ পৰা আঠজনীয়া এটা দলে অবিৰাম ভাৱে 'খেদা নাচন', 'সৰকি নাচন', আদি পৰিৱেশন কৰি দৰ্শকক মন্ত্ৰমুগ্ধ কৰে।\nচেও-চাপৰি নামৰ আটাইতকৈ উল্লেখযোগ্য আৰু আকৰ্ষণীয় দিশটো হ'ল- নামৰ যুঁজ। ঠাই বিশেষে দুটা দলে চেও চাপৰি নাম পৰিৱেশন কৰে। তেতিয়া দুয়োটা দলৰ মাজত সুৰৰ বৈচিত্ৰ্য, তাল আদিৰ ভিত্তিত নামৰ যুঁজ বা প্ৰতিযোগিতা হয়।এইক্ষেত্ৰত দৰ্শক বা ৰাইজেই বিচাৰকৰ ভূমিকা পালন কৰে।\nবৰ্তমানেও দৰং জিলাৰ মঙ্গলদৈ অঞ্চলত এই চেও- চাপৰি নামৰ প্ৰচলন আছে। বৰ্তমান এই সম্পদবিধৰ সংৰক্ষণৰ প্ৰয়োজনীয়তা আহি পৰিছে।\nপ্ৰসংগ পুথিসম্পাদনা কৰক\nৰাজবংশী, পৰমানন্দ; দাস, নাৰায়ণ(সম্পা.):- 'অসমীয়া সংস্কৃতি কণিকা' তৃতীয় প্ৰকাশ(২০০৬), চন্দ্ৰ প্ৰকাশ পৃষ্ঠা:- ১৩০-৩১\n"https://as.wikipedia.org/w/index.php?title=চেও-চাপৰি_নাম&oldid=201206"ৰ পৰা অনা হৈছে\nLast edited on 29 July 2019, at 09:52\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=52620।\nএই পৃষ্ঠাখন ২৯ জুলাই, ২০১৯ তাৰিখে ১৫:২২ বজাত অন্তিম সংশোধন কৰা হৈছিল।